പൂച്ച മരിച്ച ദുഃഖം സഹിക്കാനാകാതെ ആത്മഹത്യ ചെയ്തു | woman suicide over her cat's death - Malayalam Oneindia\n11 min ago രണ്ടാനമ്മ ജോളിയുടെ ക്രൂരതകൾ, പൊലീസിന് മുന്നിൽ വെളിപ്പെടുത്തലുകളുമായി പത്താം ക്ലാസ്സുകാരൻ!\n24 min ago വീണ്ടും സര്‍ജിക്കല് സ്‌ട്രൈക്ക്!! ഇന്ത്യന് സൈന്യം പാകിസ്താനിലെ ക്യാംപുകള് തകര്‍ത്തു, നിരവധി മരണം\n42 min ago അത്തരക്കാർ സൂക്ഷിച്ചോ... കുട്ടികളുടെ അശ്ലീല വീഡിയോ വാട്സ്ആപ്പിൽ അയച്ച് കിട്ടുന്നവരും കുടുങ്ങും!\nപൂച്ച മരിച്ച ദുഃഖം സഹിക്കാനാകാതെ ആത്മഹത്യ ചെയ്തു\nPublished: July 16 2013, 9:07 [IST]\nഹൈദരാബാദ്: പ്രിയപ്പെട്ട വളര്‍ത്തുപൂച്ചയുടെ മരണം സഹിക്കാനാകാതെ 25കാരി ആത്മഹത്യ ചെയ്തു. ഹൈദരാബാദിലെ അംബര്‍പേട്ടിലാണ് സംഭവം. രണ്ടു ദിവസം മുമ്പാണ് സ്വര്‍ണലതയുടെ പൂച്ച മരിച്ചത്. ഇതിനു ശേഷം ഏറെ അസ്വസ്ഥത പ്രകടിപ്പിച്ച യുവതി മണ്ണെണ്ണയൊഴിച്ച് തീ കൊടുക്കുകയായിരുന്നു.\nകനത്ത മഴയും തണുപ്പും മൂലം അസുഖബാധിതനായാണ് പൂച്ച മരണത്തിനു കീഴടങ്ങിയത്. തന്റെ പൂച്ചയുടെ ജീവന് രക്ഷിക്കാന് കഴിയാത്തതിനാല് മനംനൊന്താണ് മരിയ്ക്കുന്നതെന്ന് ആത്മഹത്യാകുറിപ്പില് വ്യക്തമാക്കിയിട്ടുണ്ട്.\nഅംബര്‍പേട് പോലിസ് അസ്വാഭാവിക മരണത്തിന് കേസ് രജിസ്റ്റര് ചെയ്ത് അന്വേഷണം ആരംഭിച്ചിട്ടുണ്ട്. അംബര്‍പേട്ടിലെ ഒരു ജ്വല്ലറിയില് സെയില്‍സ് ഗേളായി ജോലി ചെയ്തുവരികയായിരുന്നു.\nഎട്ടോളം പൂച്ചകളാണ് സ്വര്‍ണയ്ക്കുണ്ടായിരുന്നത്. ഇത്തരത്തില് പൂച്ചകളെ വളര്‍ത്തുന്നത് അയല്‍ക്കാര്‍ക്ക് ഉപദ്രവമാകുന്നുണ്ടെന്ന പരാതിയെ ഉടര്‍ന്ന് വീട്ടുടമ പൂച്ചവളര്‍ത്തല് നിര്‍ത്താന് യുവതിയോട് നിര്‍ദ്ദേശിച്ചിരുന്നു. സ്വര്‍ണ ലതയുടെ മാതാവ് ലക്ഷ്മി സംഭവ സമയത്ത് വീട്ടിലുണ്ടായിരുന്നില്ല.\nസ്കൂളിൽ പോകാൻ മടി, 8 ക്ലാസുകാരന്റെ ആത്മഹത്യാ ഭീഷണി, 40 അടിയുള്ള വാട്ടർ ടാങ്കിന് മുകളിൽ നിന്ന് !!!\nhydrabad woman cat suicide യുവതി പൂച്ച ആത്മഹത്യ\nA 25-year-old woman on Monday allegedly committed suicide by setting herself on fire at Amberpet in Hyderabad as she was "upset" over the death of her cat, police said,\nStory first published: Tuesday, July 16, 2013, 9:07 [IST]


വെള്ളി, 13 ഡിസം‌ബര് 2019 (14:50 IST)\nപൃഥ്വിരാജിനേയും സുരാജ് വെഞ്ഞാറമൂടിനേയും കേന്ദ്ര കഥാപാത്രമാക്കി ലാൽ ജൂനിയർ സംവിധാനം ചെയ്യുന്ന ചിത്രമാണ് ഡ്രൈവിങ് ലൈസൻസ്. നേരത്തേ മമ്മൂട്ടിയേയും ലാലിനേയും നായകന്മാരാക്കി ചിത്രീകരിക്കാനായിരുന്നു ജീൻ പോൾ ലാലിന്റെ ആഗ്രഹം. എന്നാൽ, പല കാരണങ്ങളാൽ ആ കാസ്റ്റിങ് നടക്കാതെ പോവുകയായിരുന്നു. പിന്നീടാണ് പൃഥ്വിയിലേക്ക് എത്തുന്നത്.\nഈ സിനിമ മമ്മൂക്കയ്ക്ക് വേണ്ടി ഒരുക്കിയതാണെന്ന് മാതൃഭൂമി ഓൺലൈനു വേണ്ടി നൽകിയ അഭിമുഖത്തിൽ പൃഥ്വിരാജ് പറയുന്നു. കാറുകളോട് ഇഷ്ടമുള്ള, വണ്ടി ഭ്രാന്തനായ ഒരാളാണ് ഹരീന്ദ്രന് എന്ന സൂപ്പര്‍സ്റ്റാര്. പക്ഷേ പ്രത്യേക ഘട്ടത്തില് ഡ്രൈവിങ് ലൈസന്‍സ് എടുക്കേണ്ട ആവശ്യം വരികയാണ്. ആ സാഹചര്യത്തില് സ്ഥലത്തെ മോട്ടര് വെഹിക്കിള് ഇന്‍സ്‌പെക്ടറായ കുരുവിള എന്ന സുരാജ് വെഞ്ഞാറമൂട് ചെയ്യുന്ന കഥാപാത്രത്തെ സമീപിക്കുന്നു. ഇവിടെയാണ് കഥ മാറുന്നത്.\n‘ഡ്രൈവിങ് ലൈസന്‍സ് എന്ന ചിത്രം തയ്യാറാക്കിയത് മമ്മൂക്കയ്ക്ക് വേണ്ടി ആയിരുന്നു. അദ്ദേഹം എന്തികൊണ്ടാണ് വേണ്ടെന്ന് വെച്ചതെന്ന് അറിയില്ല. സിനിമ കാണുന്നവർക്ക് എന്റെയും മമ്മൂക്കയുടെയും റിയല് ലൈഫില് സാമ്യങ്ങള് തോന്നിയേക്കാം. കാരണം മമ്മൂക്കയ്ക്ക് വാഹനങ്ങളോട് വലിയ ഇഷ്ടമാണ്. അതുപോലെ തന്നെ എനിക്കും. പറ്റുമ്പോഴൊക്കെ സ്വന്തമായി ഡ്രൈവ് ചെയ്യണെമെന്ന് ആഗ്രഹമുള്ള ആളാണ് ഞാന്. അതുപോലെ തന്നെയാണ് അദ്ദേഹവും.‘\n‘എന്നേക്കാൾ നന്നാവുക അദ്ദേഹം ചെയ്യുമ്പോൾ തന്നെയാണെന്ന് പലപ്പോഴും എനിക്ക് തോന്നിയിരുന്നു. പക്ഷേ, അത് സംഭവിച്ചില്ല. മമ്മൂക്കയെ പുറത്ത് നിന്ന് കാണുന്ന ഒരാള്‍ക്ക് അദ്ദേഹം മുന്‍ശുണ്ഠിക്കാരനാണെന്ന തോന്നല് വന്നേക്കാം. പക്ഷേ അദ്ദേഹം പാവമാണ്.‘- പൃഥ്വിരാജ് പറയുന്നു.\nക്ലാസും മാസും നിറഞ്ഞ മാമാങ്കം, മമ്മൂക്കയുടെ ഗംഭീര സംഭവം ! - ഓസ്ട്രേലിയയിൽ ആദ്യ ഷോ, പ്രതികരണം\nഇത് ചരിത്രം, അത്ഭുതം, അത്യുഗ്രൻ ; മാമാങ്ക മഹോത്സവത്തിന് കൊടിയേറി, ആദ്യ പ്രതികരണം\nഅടുത്ത ലേഖനം അന്ന് ഞാൻ 21കാരി നടി; ഇയാൾ 20കാരൻ വിദ്യാർത്ഥി; ഇന്ദ്രജിത്തുമായി ഒന്നിച്ചുള്ള ആദ്യ ചിത്രം പങ്കിട്ട് പൂർണ്ണിമ


Green Kerala News International Archives - Page 81 of 82 - Green Kerala News\nഹിലരി ക്ലിന്റന് യുഎസ് പ്രസിഡന്റ് സ്ഥാനത്തേക്കുള്ള ആദ്യ വനിത സ്ഥാനാർഥി ….\nGreenkeralanews Webdesk\t27-07-2016\nഫിലഡല്‍ഫിയ: യുഎസ് പ്രസിഡന്റ് തിരഞ്ഞെടുപ്പില് ഹില്ലരി ക്ലിന്റണ് ഡെമോക്രാറ്റിക് സ്ഥാനാര്‍ഥിയാകും. ഫിലഡല്‍ഫിയയില് നടന്ന ചതുര്‍ദിന ഡെമോക്രാറ്റിക് കണ്‍വന്‍ഷനിലാണ് ഔദ്യോഗിക പ്രഖ്യാപനമുണ്ടായത്. ഇത് ആദ്യമായാണ് ഒരു വനിത യുഎസ് പ്രസിഡന്റ് തിരഞ്ഞെടുപ്പില് സ്ഥാനാര്‍ഥിയാകുന്നത്. വിവിധ...more\nകാബൂളിൽ പ്രതിഷേധ പ്രകടനത്തിനിടെ ചാവേർ ആക്രമണം ;50 മരണം\nGreenkeralanews Webdesk\t23-07-2016\nകാബൂള്: അഫ്ഗാനിലെ കാബൂളില് സ്‌ഫോടനം. നിരവധി പേര് മരിച്ചതായി റിപ്പോര്‍ട്ട്. കാബൂളിലെ ഷിയാ സമൂഹം പവര്‍ലൈന് പദ്ധതിക്കെതിരെ നടത്തിയ പ്രതിഷേധ മാര്‍ച്ചിനിടെയാണ് സ്‌ഫോടനം നടന്നത്. സംഭവത്തില് 30-ല് അധികം പേര്‍ക്ക് പരിക്കേറ്റതായാണ് ആദ്യ...more\nകൊഹ്ലിക്കും അഫ്രീദിക്കും വേണ്ടി നഗ്നനൃത്തം ചെയ്യുമെന്ന് പ്രഖ്യാപിച്ച വിവാദ പാകിസ്താന് മോഡല് വെടിയേറ്റു മരിച്ചു\nമുള്‍ത്താന്: പാകിസ്താന് സിനിമാതാരവും മോഡലുമായ ഖന്ദീല് ബലോച്ചിനെ സഹോദരന് വെടിവച്ചു കൊലപ്പെടുത്തി. ഇളയ സഹോദരനുമായ തര്‍ക്കമാണ് കൊലപാതകത്തില് കലാശിച്ചതെന്നാണ് റിപ്പോര്‍ട്ടുകള്. ബലോച്ചിനെതിരെ മുന്‍പ് നിരവധി തവണ വധഭീഷണി ഉയര്‍ന്നിരുന്നു. തുടര്‍ന്ന് സുരക്ഷ ഏര്‍പ്പെടുത്താന്...more\nതുര്‍ക്കിയിലെ ജനാധിപത്യ സര്‍ക്കാരിന് പൂര്‍ണ്ണ പിന്തുണയുമായി അമേരിക്ക\nവാഷിങ്ടണ്: ജനാധിപത്യപരമായി തിരഞ്ഞെടുക്കപ്പെട്ട തുര്‍ക്കിയിലെ സര്‍ക്കാരിന് എല്ലാവിധ പിന്തുണയും നല്‍കാന് യുഎസ് പ്രസിഡന്റ് ബറാക് ഒബാമ തുര്‍ക്കി ജനതയോട് ആവശ്യപ്പെട്ടു. ഇസ്‌ലാമിക് സ്റ്റേറ്റ് ഭീകരസംഘടനയ്‌ക്കെതിരെ യുഎസിന്റെ നേതൃത്വത്തിലുള്ള സഖ്യകക്ഷികളില് പ്രധാനിയായിരുന്നു തുര്‍ക്കി. രക്തച്ചൊരിച്ചില് ഒഴിവാക്കാന്...more\nതുര്‍ക്കിയിലെ പട്ടാള അട്ടിമറി: ഭരണം പിടിച്ചെടുത്തതായി സൈന്യം, 60 പേര് കൊല്ലപ്പെട്ടു\nഇസ്താംബൂള്: തുര്‍ക്കിയില് ഭരണം പിടിച്ചെടുത്തതായി സൈന്യത്തിന്റെ സ്ഥിരീകരണം. വെള്ളിയാഴ്ച അര്‍ധരാത്രിയോടെ തുര്‍ക്കിയുടെ തലസ്ഥാനമായ അങ്കാറയിലും ഇസ്താംബൂളിലും കടന്ന സൈന്യം വിമാനത്താവളവും പ്രധാന റോഡുകളും കൈവശപ്പെടുത്തുകയായിരുന്നു. ശനിയാഴ്ച പുലര്‍ച്ചയോടെ അധികാരം പിടിച്ചെടുത്തതായുള്ള സൈന്യത്തിന്റെ അവകാശവാദവും...more\nഫ്രാന്‍സില് ഭീകരാക്രമണം: 80 പേര് മരിച്ചു\nGreenkeralanews Webdesk\t15-07-2016\nനീസ്: തെക്കന് ഫ്രഞ്ച് നഗരമായ നീസില് ദേശീയ ദിനാഘോഷത്തിനിടെ ജനക്കൂട്ടത്തിനിടയിലേക്ക് ട്രക്ക് ഇടിച്ചുകയറ്റി അക്രമി എണ്‍പതോളം പേരെ കൊലപ്പെടുത്തി. നൂറിലധികം പേര്‍ക്ക് പരിക്കേറ്റു. ഇവരില് 50 ഓളം പേരുടെ നില ഗുരുതരമാണ്. ട്രക്ക്...more\nഐഎസ് കമാന്‍ഡര് അബു ഒമര് അല് ശിഷാനി കൊല്ലപ്പെട്ടു\nGreenkeralanews Webdesk\t14-07-2016\nബാഗ്ദാദ്: ഐഎസിന്റെ ഏറ്റവും ക്രൂരനായ കമാൻഡർ അബു ഉമർ അൽ ഷിസ്ഹാനി കൊല്ലപ്പെട്ടതായി സ്ഥിരീകരിച്ചു. ഐഎസിന്റെ അമാഖ് ന്യൂസ് ഏജൻസിയാണ് ഭീകരൻ കൊല്ലപ്പെട്ട വിവരം വെളിപ്പെടുത്തിയത്. ഐഎസിന്റെ സ്വയം പ്രഖ്യാപിത ഖലീഫ അല്...more\nബ്രിട്ടിഷ് പ്രധാനമന്ത്രിയായി തെരേസ മേയ് ഇന്ന് സത്യപ്രതിജ്ഞ ചെയ്ത് അധികാരമേല്‍ക്കും\nലണ്ടന്: ബ്രിട്ടിഷ് പ്രധാനമന്ത്രിയായി തെരേസ മേയ് ഇന്ന് സത്യപ്രതിജ്ഞ ചെയ്ത് അധികാരമേല്‍ക്കും. ഉരുക്കുവനിതയെന്നറിയപ്പെട്ടിരുന്ന മാര്‍ഗരറ്റ് താച്ചര്‍ക്കുശേഷം ബ്രിട്ടനില് പ്രധാനമന്ത്രിയാവുന്ന രണ്ടാമത്തെ വനിതയാണ് 59കാരിയായ തെരേസ മേയ് പ്രധാനമന്ത്രി കാമറോണ് ഇന്നു രാവിലെ ബക്കിംഗ്ഹാം...more\nഅക്ഷരമാല പഠിക്കാത്തതിന് പിതാവ് സവാള വിഴുങ്ങിപ്പിച്ചു; ആറുവയസ്സുകാരി മരിച്ചു\nGreenkeralanews Webdesk\t12-07-2016\nഔറംഗബാദ്: അക്ഷരമാല പഠിക്കാത്തതിന് ആറു വയസ്സുകാരിയെ സവാള വിഴുങ്ങിപ്പിച്ചു കൊലപ്പെടുത്തിയ പിതാവ് അറസ്റ്റില്. മുപ്പതുകാരനായ പിതാവ് സഞ്ജയ് കുട്ടെ, മകള് ഭാരതിയുടെ ഗൃഹപാഠം ശ്രദ്ധിക്കുകയായിരുന്നു. അക്ഷരമാല ഓര്‍മിച്ചു പറയാന് പെണ്‍കുട്ടിക്കു സാധിക്കാതിരുന്നത് കുട്ടെയെ...more\nഇറ്റലിയില് ട്രെയിനപകടത്തില് മരണനിരക്ക് ഉയരുന്നു\nറോം: ഇറ്റലിയില് ട്രെയിനപകടത്തില് മരണനിരക്ക് ഉയരുന്നു. ഇതുവരെ മരിച്ചവരുടെ എണ്ണം 20 ആയി. ബാരി, ബാര്‍ലെറ്റ നഗരങ്ങള്‍ക്കിടയില് ചൊവ്വാഴ്ച്ച രാവിലെയാണ് അപകടം. നിരവധി പേര്‍ക്ക് പരിക്കേറ്റു. ട്രെയിനുകള് തമ്മില് കൂട്ടിയിടിക്കുകയായിരുന്നു. ദക്ഷിണ ഇറ്റലിയിലെ...more


Saturday, July 04, 2020 08:55:34 AM\nസ്വന്തം ലേഖകൻ: യുഎഇ പൗരന്മാര്‍ക്ക് ഇന്ത്യയിലെ ആറ് വിമാനത്താവളങ്ങളില് നിന്ന് ഓണ് അറൈവല് വിസ അനുവദിക്കുമെന്ന് കേന്ദ്ര സര്‍ക്കാര് അറിയിച്ചു. തീരുമാനം നവംബര് 16ന് പ്രബല്യത്തില് വന്നു. ഇരുരാജ്യങ്ങളും തമ്മിലുള്ള നയതന്ത്ര, വാണിജ്യ ബന്ധങ്ങള് ശക്തമാക്കാന് ലക്ഷ്യമിട്ടാണ് കേന്ദ്ര സര്‍ക്കാറിന്റെ തീരുമാനം. പാകിസ്ഥാന് വംശജരായ യുഎഇ പൗരന്മാര്‍ക്ക് ഈ സൌകര്യം ലഭിക്കില്ല.\nബിസിനസ്, ടൂറിസം, സമ്മേളനങ്ങള്, മെഡിക്കല് ആവശ്യങ്ങള് എന്നിവയ്ക്കായി 60 ദിവസം കാലാവധിയുള്ള വിസയാണ് വിമാനത്താവളങ്ങളില് വെച്ച് അനുവദിക്കുന്നത്. ഇക്കാലയളവില് രണ്ട് തവണ ഇവര്‍ക്ക് ഇന്ത്യയില് പ്രവേശിക്കാം. ബംഗളുരു, ചെന്നൈ, ദില്ലി, ഹൈദരാബാദ്, കൊല്‍ക്കത്ത, മുംബൈ വിമാനത്താവളങ്ങളിലാണ് ഓണ് അറൈവല് വിസ ലഭ്യമാകുന്നത്.\nഎന്നാല് നേരത്തെ ഒരു തവണയെങ്കിലും ഇന്ത്യയിലേക്ക് ഇലക്ട്രോണിക് വിസയോ സാധാരണ പേപ്പര് വിസയോ ലഭിച്ചിട്ടുള്ളവര്‍ക്ക് മാത്രമായിരിക്കും വിസ ഓണ് അറൈവല് സൗകര്യം. അതുകൊണ്ടുതന്നെ ആദ്യമായി ഇന്ത്യയിലെത്തുന്ന യുഎഇ പൗരന്മാര് ഇലക്ട്രോണിക് വിസയോ സാധാരണ പേപ്പര് വിസയോ എടുക്കേണ്ടിവരും.


യുഎഇ ഉപപ്രധാനമന്ത്രിയ്ക്ക് കൊവിഡ് വാക്സിൻ നൽകി\nകൊവിഡ് വാക്‌സിന് സ്വീകരിക്കുന്ന ചിത്രത്തോടൊപ്പം അദ്ദേഹം തന്നെയാണ് ഇക്കാര്യം ട്വിറ്ററിലൂടെ അറിയിച്ചത്.\nPublished on : 20 Oct, 2020 , 10:38 am\nയുഎഇ ഉപപ്രധാനമന്ത്രിയും ആഭ്യന്തര മന്ത്രിയുമായ ലഫ്റ്റനന്റ് ജനറല് ശൈഖ് സൈഫ് ബിന് സായിദ് അല് നഹ്‍യാന് കൊവിഡ് വാക്‌സിന് സ്വീകരിച്ചു. കൊവിഡ് വാക്‌സിന് സ്വീകരിക്കുന്ന ചിത്രത്തോടൊപ്പം അദ്ദേഹം തന്നെയാണ് ഇക്കാര്യം ട്വിറ്ററിലൂടെ അറിയിച്ചത്.\nവാക്‌സിന് നല്‍കിയവര്‍ക്കും മെഡിക്കല് സ്റ്റാഫിനും നന്ദി അറിയിക്കുന്നെന്ന് ട്വിറ്ററില് കുറിച്ച ലഫ്. ജനറല് ശൈഖ് സൈഫ് എല്ലാവര്‍ക്കും സുരക്ഷയും ആശംസിച്ചു. ഒക്ടോബര് 16ന് യുഎഇ വിദേശകാര്യ, അന്താരാഷ്ട്ര സഹകരണ മന്ത്രി ശൈഖ് അബ്ദുള്ള ബിന് സായിദ് അല് നഹ്യാന് കൊവിഡ് വാക്‌സിന് സ്വീകരിച്ചിരുന്നു.\n— Ø³ÙÙ Ø¨Ù Ø²Ø§ÙØ¯ Ø¢Ù ÙÙÙØ§Ù (@SaifBZayed) October 19, 2020


എന്നാല് കൊവിഡ് മഹാമാരിക്കാലത്തെ നിയന്ത്രണങ്ങള് കണക്കിലെടുത്ത് വിശാലമായ സ്ഥലത്ത്, അനിവാര്യമായ ചുരുങ്ങിയ പങ്കാളിത്തത്തോടെ, ഔപചാരിക ചടങ്ങായി മാത്രം ചുരുക്കി സത്യപ്രതിജ്ഞ നടത്താന് നിര്‍ബന്ധിതമായ സാഹചര്യത്തെക്കുറിച്ച് ബഹു. മുഖ്യമന്ത്രി വിശദീകരിച്ചിട്ടുണ്ട്.\nസാധാരണ ഗതിയില് ജനലക്ഷങ്ങള് പങ്കെടുക്കേണ്ട ചടങ്ങാണ് സര്‍ക്കാരിന്‍്റെ സത്യപ്രതിജ്ഞാ ചടങ്ങ്. എന്നാല് കോവിഡ് മഹാമാരിക്കാലത്തെ നിയന്ത്രണങ്ങള് കണക്കിലെടുത്ത് വിശാലമായ സ്ഥലത്ത്, അനിവാര്യമായ ചുരുങ്ങിയ പങ്കാളിത്തത്തോടെ, ഔപചാരിക ചടങ്ങായി മാത്രം ചുരുക്കി സത്യപ്രതിജ്ഞ\nനടത്താന് നിര്‍ബന്ധിതമായ സാഹചര്യത്തെക്കുറിച്ച് ബഹു. മുഖ്യമന്ത്രി വിശദീകരിച്ചിട്ടുണ്ട്.\nകോവിഡ്- 19 രോഗ പ്രതിരോധത്തിനായി ഗവണ്മെന്‍്റ് തന്നെ രൂപം നല്‍കിയ പ്രോട്ടോക്കോള്, മറ്റ് നടപടിക്രമങ്ങള് എന്നിവയുടെ പേരില് വീട്ടിലിരിക്കേണ്ടവരല്ല ജനപ്രതിനിധികളും ചില മേഖലകളിലെ ഉദ്യോഗസ്ഥരും ജീവനക്കാരും. ഉദാഹരണമായി ഡോക്ടര്‍മാരും നഴ്സുമാരുമടങ്ങുന്ന ആരോഗ്യ പ്രവര്‍ത്തകര്, പൊലീസ് ഉള്‍പ്പെടെ അവശ്യ സര്‍വീസുകളില് പ്രവര്‍ത്തിക്കുന്നവര്. ജനങ്ങള്‍ക്ക് ആത്മവിശ്വാസം നല്‍കി പ്രതിസന്ധി ഘട്ടത്തില് മുന്നില് നില്‍ക്കേണ്ടവരാണ് ജനപ്രതിനിധികളും അവശ്യ സര്‍വീസ് മേഖലയില് പ്രവര്‍ത്തിക്കുന്നവരും.\nഇവര് വീട്ടില് തന്നെയിരുന്നാല് രോഗ പ്രതിരോധ നടപടികള് താളം തെറ്റും. സാധാരണ ജനങ്ങള് സുരക്ഷിതരായി വീട്ടിലിരിക്കാന് വേണ്ടി അപകടകരമായ സാഹചര്യങ്ങളില് ബുദ്ധിമുട്ടുകള് ഏറ്റെടുത്ത് പ്രവര്‍ത്തിക്കുന്നവരാണ് ജനപ്രതിനിധികളും ഉദ്യോഗസ്ഥരും ജീവനക്കാരും. അവര് പ്രോട്ടോക്കോളിന് പൂര്‍ണമായും വിധേയമായി ജീവിക്കാന് വിധിക്കപ്പെട്ടവരല്ല.\nകോവിഡിനോട് മുഖാമുഖം നിന്ന് സാഹസികമായി പൊരുതുന്നവരാണവര്. ചിലപ്പോള് അവര്‍ക്ക് അതിന്‍്റെ ഭാഗമായി കിട്ടുന്നത് മരണമായിരിക്കും. തന്‍്റെ മുന്നില് പ്രോട്ടോക്കോള് ആണുള്ളത് എന്നു പറഞ്ഞ് ഇത്തരം ഘട്ടങ്ങളില് അവര്‍ക്ക് ഉത്തരവാദിത്തത്തില് നിന്ന് മാറാന് കഴിയില്ല. അങ്ങനെയൊരു വിഭാഗം ഇല്ലെന്നു കരുതുക. എന്തായിരിക്കും സ്ഥിതി?\nഎം എല് എ മാര് ലജിസ്ലേച്ചറിന്‍്റെ ഭാഗമാണ്. എക്സിക്യൂട്ടീവ്, ജുഡീഷ്യറി എന്നിവയെയും ഒഴിവാക്കാന് കഴിയില്ല. കോടതികള് പ്രവര്‍ത്തിക്കേണ്ടി വരും. ഭരണ സംവിധാനം പ്രവര്‍ത്തിച്ചേ തീരൂ. ഈ ചുമതലകളില് നിന്ന് ബന്ധപ്പെട്ടവര്‍ക്ക് ഒഴിയാനാവില്ല. ചുമതല നിര്‍വഹിക്കുമ്ബോള് റിസ്കുമുണ്ട്. ഈ പ്രവര്‍ത്തനത്തിനിടയില് ചിലപ്പോള് അറിയാതെ എപ്പോഴെങ്കിലും പ്രോട്ടോക്കോള് ലംഘിക്കപ്പെട്ടേക്കാം. ഇതു പോലെയല്ല ജനങ്ങള്. ജനങ്ങളെ സംരക്ഷിക്കാനും പരിരക്ഷ കൊടുക്കാനുമാണ് ജനപ്രതിനിധികള്. ജനപ്രതിനിധികള് റിസ്കെടുത്തേ പറ്റൂ. പക്ഷേ അവര് സത്യപ്രതിജ്ഞ ചടങ്ങിനെത്തുന്നത് പൂര്‍ണമായ മുന്‍കരുതലെടുത്ത് സുരക്ഷിതരായാണ്. ചടങ്ങ് കഴിഞ്ഞാല് അവര് വീണ്ടും പ്രവചിക്കാന് കഴിയാത്ത അപകട സാഹചര്യങ്ങളിലാകും പ്രവര്‍ത്തിക്കുക. അതിന് പോകണ്ട എന്ന് പറയാന് കഴിയില്ല.\nഈ വ്യത്യസ്ത സാഹചര്യങ്ങള് മനസ്സിലാക്കാതെയാണ് ചിലര് അനാവശ്യ വിവാദമുണ്ടാക്കുന്നത്. ഗവണ്മെന്‍്റിന്‍്റെ വരവില് സന്തോഷമില്ലാത്ത ദോഷൈകദൃക്കുകളാണ് ഇതിന്‍്റെ പിന്നില്. ഗവണ്മെന്‍്റിന്‍്റെ തുടക്കത്തില് തന്നെ എന്തെങ്കിലുമൊരു വിവാദമുണ്ടാക്കണമെന്നേയുള്ളൂ അവര്‍ക്ക്. വസ്തുതകള് മനസ്സിലാക്കി ഇവരുടെ ദുഷ്പ്രചാരണത്തെ തള്ളിക്കളയണമെന്ന് അഭ്യര്‍ഥിക്കുന്നു.


ക്രിക്കറ്റ് ലോകം ഞെട്ടിത്തരിച്ച ആ ദിനം;ലാഹോറിലെ നടുക്കുന്ന ഓര്‍മ്മകള്‍ക്ക് പത്ത് വയസ്സ് | 2009 attack on the Sri Lanka national cricket team\nക്രിക്കറ്റ് ലോകം ഞെട്ടിത്തരിച്ച ആ ദിനം;ലാഹോറിലെ നടുക്കുന്ന ഓര്‍മ്മകള്‍ക്ക് പത്ത് വയസ്സ്\nMar 4, 2019, 09:47 AM IST\nയഥാര്‍ഥത്തില് ഇന്ത്യയുടെ പാകിസ്താന് പര്യടനമാണ് നടക്കേണ്ടിയിരുന്നത്. എന്നാല്, മുംബൈ ഭീകരാക്രമണത്തെത്തുടര്‍ന്ന് ഇന്ത്യ പിന്‍മാറി. ഇന്ത്യക്ക് പകരക്കാരായാണ് ശ്രീലങ്ക എത്തിയത്.\nകായികലോകത്തെ ഞെട്ടിച്ച് ശ്രീലങ്കന് ക്രിക്കറ്റ് ടീമിനുനേരേ പാകിസ്താനിലെ ലഹോറില് ഭീകരാക്രമണം നടന്നിട്ട് ഞായറാഴ്ച 10 വര്‍ഷം തികഞ്ഞു. 2009 മാര്‍ച്ച് മൂന്നിനാണ് ലഹോറിലെ ഗദ്ദാഫി സ്റ്റേഡിയത്തിന് സമീപം ശ്രീലങ്കന് ടീമിന്റെ ബസ് ഒരു ഡസനോളം ഭീകരര് ആക്രമിച്ചത്. പാകിസ്താനെതിരായ രണ്ടാം ക്രിക്കറ്റ് ടെസ്റ്റിന്റെ മൂന്നാം ദിവസത്തെ കളിക്ക് സ്റ്റേഡിയത്തിലേക്ക് പോവുകയായിരുന്നു മഹേല ജയവര്‍ധനെയുടെ നേതൃത്വത്തിലുള്ള ടീം. എ.കെ. 47 തോക്കുകളും കൈബോംബുകളും റോക്കറ്റ് ലോഞ്ചറുകളും ഉപയോഗിച്ചായിരുന്നു ആക്രമണം. ആറ് പാകിസ്താനി പോലീസുകാരും മറ്റ് രണ്ടുപേരും ആക്രമണത്തില് കൊല്ലപ്പെട്ടു. പല ശ്രീലങ്കന് താരങ്ങള്‍ക്കും പരിക്കേറ്റു.\nലക്ഷ്യം തെറ്റിയ റോക്കറ്റ്, ഗ്രനേഡ്\nടീം ബസ് എത്തിയതോടെ മറഞ്ഞിരുന്ന ഭീകരര് ചാടിവീഴുകയായിരുന്നു. ആദ്യം അവര് ബസിന്റെ ടയറുകള് വെടിവെച്ച് തകര്‍ത്തു. ബസിനുനേരേ ഒരു റോക്കറ്റ് തൊടുത്തെങ്കിലും അത് നേരിയ വ്യത്യാസത്തിന് ലക്ഷ്യം തെറ്റി. ബസിന്റെ അടിയിലേക്ക് ഒരു ഗ്രനേഡ് എറിഞ്ഞെങ്കിലും, അത് പൊട്ടിത്തെറിച്ചത് ബസ് കഷ്ടിച്ച് കടന്നുപോയ ശേഷമായിരുന്നു. ആക്രമണത്തിനിടയിലും പതറാതെ ബസ് ഓടിച്ചുകൊണ്ടുപോയ ഡ്രൈവര് മെഹര് മുഹമ്മദ് ഖലീല് പിന്നീട് ഹീറോയായി. പരിക്കേറ്റ ശ്രീലങ്കന്‍താരങ്ങളില് സമരവീരയെയും പരണവിതനയെയും ഉടന് ആസ്പത്രിയിലെത്തിച്ചു. ടീമിന്റെ അസിസ്റ്റന്റ് കോച്ച് പോള് ഫാര്‍ബ്രെയ്സിനും പരിക്കേറ്റു.\nഅമ്പയറുടെ നെഞ്ചിലേക്ക് രണ്ട് വെടിയുണ്ടകള്\nമാച്ച് റഫറിയും അമ്പയര്‍മാരും ഉള്‍പ്പെട്ട മിനിവാന് ബസിന് തൊട്ടുപിന്നിലുണ്ടായിരുന്നു. അതും ആക്രമിക്കപ്പെട്ടു. ഡ്രൈവര് കൊല്ലപ്പെട്ടു. ക്രിസ് ബോര്‍ഡ്, സൈമണ് ടോഫല്, സ്റ്റീവ് ഡേവിസ്, നദീം ഘൗരി, അഹ്സാന് റാസ തുടങ്ങിയവരാണ് വാനിലുണ്ടായിരുന്നത്. അമ്പയര് അഹ്സാന് റാസയുടെ നെഞ്ചിന് രണ്ടു വട്ടം വെടിയേറ്റു. ഐ.സി.സി. മാച്ച് റഫറി ക്രിസ് ബോര്‍ഡ് നെഞ്ചില്‍നിന്ന് രക്തപ്രവാഹം തടയാന് ശ്രമിച്ചു. ദീര്‍ഘകാലത്തെ ചികിത്സയ്ക്കുശേഷമാണ് റാസയ്ക്ക് നടക്കാനായത്.\nആക്രമണത്തിനുശേഷം ഭീകരര് ബൈക്കുകളില് കയറി രക്ഷപ്പെട്ടു. ശ്രീലങ്കന് ടീമിനെ ഉടന് സ്റ്റേഡിയത്തിലെത്തിച്ചു. അവിടെനിന്ന് പാകിസ്താന് എയര്‍ഫോഴ്സിന്റെ ഹെലികോപ്റ്ററുകളില് സുരക്ഷിതസ്ഥലത്തേയ്ക്ക് മാറ്റി. ലഭ്യമായ ഏറ്റവും അടുത്തവിമാനത്തില് അവരെ കൊളംബോയിലെത്തിച്ചു.\nആക്രമണത്തിനുപിന്നില് ആരെന്നത് സംബന്ധിച്ച് ചൂടേറിയ ചര്‍ച്ചകള് നടന്നു. ലഷ്‌കര് ഇ ത്വയ്ബ ആണെന്നായിരുന്നു ആദ്യറിപ്പോര്‍ട്ടുകള്. ആക്രമണത്തില് പങ്കെടുത്ത മൂന്ന് ഭീകരരെ ലഹോറില് പോലീസ് വധിച്ചു. അഫ്ഗാനിസ്താനില് ഒളിവില് കഴിയുകയായിരുന്ന സൂത്രധാരനും പിന്നീട് കൊല്ലപ്പെട്ടു.\nപാക് ടീം വൈകിയതെന്തിന്?\nആക്രമണം നടന്ന ദിവസം ശ്രീലങ്കയുടെയും പാകിസ്താന്റെയും കളിക്കാര് വേറെ വേറെ സമയങ്ങളിലാണ് ഹോട്ടലില്‍നിന്ന് ഇറങ്ങിയത്. നേരത്തെയെല്ലാം രണ്ടു ടീമുകളും ഒരുമിച്ചാണ് ഇറങ്ങാറ്. എന്നാല്, പാക് ടീം അന്ന് അഞ്ച് മിനിറ്റ് വൈകി. ഈ വൈകല് വിവാദങ്ങള്‍ക്ക് വഴിവെച്ചു. ആക്രമണത്തെക്കുറിച്ച് പാക് സംഘത്തിലെ ആര്‍ക്കെങ്കിലും നേരത്തേ അറിവുണ്ടായിരുന്നോ എന്നായി സംശയം. ടീമിനുനേരേ ആക്രമണമുണ്ടായേക്കാമെന്ന് നേരത്തേ ഇന്റലിജന്‍സ് റിപ്പോര്‍ട്ടുകളുണ്ടായിരുന്നു. അത് അവഗണിക്കപ്പെട്ടതായും ആരോപണമുണ്ട്.\nആക്രമണത്തെത്തുടര്‍ന്ന് പാകിസ്താന് പര്യടനങ്ങള് മറ്റു രാജ്യങ്ങള് ഒഴിവാക്കി. 2011-ലെ ലോകകപ്പിന് ഇന്ത്യയും പാകിസ്താനും ബംഗ്ലാദേശുമായിരുന്നു ആതിഥേയര്. ഒരു സെമി അടക്കം 14 മത്സരങ്ങളാണ് പാകിസ്താനില് നടക്കേണ്ടിയിരുന്നത്. എന്നാല്, പിന്നീട് പാകിസ്താന്റെ ആതിഥേയാവകാശം ഐ.സി.സി. റദ്ദാക്കി. എന്നാല്, പില്‍ക്കാലത്ത് ഒരദ്ഭുതം നടന്നു. ശ്രീലങ്കന് ടീം വീണ്ടും പാകിസ്താനിലെത്തി, 2017 ഒക്ടോബറില്. അതേ ഗദ്ദാഫി സ്റ്റേഡിയത്തില് അവര് ട്വന്റി 20 മത്സരം കളിച്ചു. കഴിഞ്ഞ മേയില് വെസ്റ്റിന്‍ഡീസ് കറാച്ചിയില് മൂന്ന് ട്വന്റി 20 മത്സരങ്ങള് കളിച്ചു. ഇന്ത്യ പിന്നീട് ഇരുരാജ്യങ്ങളും തമ്മിലുള്ള പരമ്പരകളെല്ലാം നിര്‍ത്തിവെച്ചു. അടുത്തിടെ പുല്‍വാമയില് നടന്ന ഭീകരാക്രമണത്തോടെ ഇന്ത്യ - പാക് ക്രിക്കറ്റ് ബന്ധം അങ്ങേയറ്റം വഷളായി. ഭീകരത പ്രോത്സാഹിപ്പിക്കുന്ന രാജ്യങ്ങളെ ലോകകപ്പില്‍നിന്ന് വിലക്കണമെന്ന് ഇന്ത്യ ഐ.സി.സിയോട് ആവശ്യപ്പെടുകയും ചെയ്തു. ലോകകപ്പില് പാകിസ്താനെതിരായ മത്സരം ഇന്ത്യ ബഹിഷ്‌കരിക്കണമെന്ന് നാട്ടില് ആവശ്യമുയരുകയും ചെയ്യുന്നുണ്ട്.\nപരിക്കേറ്റ ശ്രീലങ്കന് താരങ്ങള്\nതിലന് സമരവീര, കുമാര് സംഗക്കാര (വൈസ് ക്യാപ്റ്റന്), തരംഗ പരണവിതന, അജാന്ത മെന്‍ഡിസ്, ചാമിന്ദ വാസ്, മഹേല ജയവര്‍ധനെ (ക്യാപ്റ്റന്), സുരംഗ ലക്മല്.\nകളിക്കേണ്ടിയിരുന്നത് ഇന്ത്യന് ടീം\nയഥാര്‍ഥത്തില് ഇന്ത്യയുടെ പാകിസ്താന് പര്യടനമാണ് നടക്കേണ്ടിയിരുന്നത്. എന്നാല്, മുംബൈ ഭീകരാക്രമണത്തെത്തുടര്‍ന്ന് ഇന്ത്യ പിന്‍മാറി. ഇന്ത്യക്ക് പകരക്കാരായാണ് ശ്രീലങ്ക എത്തിയത്. പാകിസ്താനിലെ സുരക്ഷ സംബന്ധിച്ച് അക്കാലത്ത് മറ്റ് ക്രിക്കറ്റ് രാജ്യങ്ങള്‍ക്ക് ആശങ്കയുണ്ടായിരുന്നു. 2002 മേയില്, ന്യൂസീലന്‍ഡ് ടീം താമസിച്ച ഹോട്ടലിനുപുറത്ത് ചാവേറാക്രമണം നടന്നു. പര്യടനം മതിയാക്കി അവര് ഉടന് പാകിസ്താന് വിട്ടു.\nContent Highlights: 2009 attack on the Sri Lanka national cricket team\nശ്രീലങ്കന് പേസ് ബൗളര് ധാമിക പ്രസാദ് അന്താരാഷ്ട്ര ക്രിക്കറ്റില് നിന്നും വിരമിച്ചു


‘ചേച്ചിക്ക് ഉസ്താദിനോട് ഒന്നും പറയാനില്ലേ, ഒന്നും മൊഴിഞ്ഞില്ലല്ലോ..’ – കമന്റ് ഇട്ടയാൾക്ക് മറുപടി കൊടുത്ത് റിമ കല്ലിങ്കൽ – POCKET CREATIONS\n‘ചേച്ചിക്ക് ഉസ്താദിനോട് ഒന്നും പറയാനില്ലേ, ഒന്നും മൊഴിഞ്ഞില്ലല്ലോ..’ – കമന്റ് ഇട്ടയാൾക്ക് മറുപടി കൊടുത്ത് റിമ കല്ലിങ്കൽ\nSwathyMay 11, 2022 12:23 pm\nമലയാള സിനിമയിൽ ഒരുപാട് മാറ്റങ്ങൾക്ക് തുടക്കം കുറിക്കാൻ കാരണമായ ഒരാളാണ് നടി റിമ കല്ലിങ്കൽ. സിനിമ രംഗത്ത് പ്രവർത്തിക്കുന്ന സ്ത്രീകൾ നേരിടുന്ന പ്രതിസന്ധികളെയും പ്രശ്നങ്ങളെയും കുറിച്ച് തുറന്നടിക്കുകയും ഡബ്ല്യൂ.സി.സി എന്ന സംഘടന തുടങ്ങുകയും ചെയ്ത ആളുകളിൽ ഒരാളാണ് റിമ. സൂപ്പർസ്റ്റാറുകൾക്ക് എതിരെ പോലെ സംസാരിച്ചിട്ടുണ്ട് റിമ പലപ്പോഴും.\nസോഷ്യൽ മീഡിയയിൽ പലപ്പോഴും റിമയ്ക്ക് എതിരെ പ്രചാരണങ്ങളും മോശം കമന്റുകൾക്കുമൊക്കെ ലഭിക്കാറുണ്ട്. അതിന് ചിലപ്പോഴൊക്കെ കണ്ടില്ലെന്ന് നടിച്ച് വിടുകയും ചിലപ്പോൾ അത്തരം കമന്റുകൾക്ക് എതിരെ പ്രതികരിക്കുകയും ചെയ്യാറുണ്ട്. ഇപ്പോഴിതാ തന്റെ ഇൻസ്റ്റാഗ്രാം പോസ്റ്റിന് താഴെ ഒരാളിട്ട കമന്റും അതിന് താരം നൽകിയ മറുപടിയുമാണ് സോഷ്യൽ മീഡിയയിൽ ചർച്ചയാവുന്നത്.\nഈ കഴിഞ്ഞ ദിവസം നടന്ന ഒരു സംഭവമായി ബന്ധപ്പെട്ടുളള താരത്തിന്റെ പ്രതികരണമാണ് കമന്റ് ബോക്സിൽ വന്നയാൾ ചോദിച്ചത്. പത്താം ക്ലാസ് വിദ്യാർത്ഥിനിയായ ഒരു പെൺകുട്ടിയെ എം.സി അബ്ദുള്ള മുസ്ലിയാർ പൊതുവേദിയിൽ വച്ച് അപമാനിച്ച ഒരു വീഡിയോ സോഷ്യൽ മീഡിയയിൽ ഒരുപാട് വൈറലായിരുന്നു. അദ്ദേഹത്തിന് എതിരെ രൂക്ഷമായ വിമർശനമാണ് വന്നിരുന്നത്. പലരും പരസ്യമായി തന്നെ മുസ്ലിയാർക്ക് എതിരെ സംസാരിച്ചിരുന്നു.\nസർട്ടിഫിക്കറ്റ് സ്വീകരിക്കാൻ എത്തിയപ്പോൾ, “പെൺകുട്ടികളെ ഒന്നും ഇങ്ങോട്ട് വിളിക്കേണ്ട..” എന്ന കയർത്തുകൊണ്ടാണ് മുസ്ലിയാർ സംസാരിച്ചത്. മുസ്ലിയാർക്ക് എതിരെ സോഷ്യൽ മീഡിയയിൽ ഒരുപാട് ട്രോളുകളും വന്നിരുന്നു. ഈ കാര്യമാണ് കമന്റ് ചെയ്ത വ്യക്തി ചോദിച്ചത്. “ചേച്ചിക്ക് ഉസ്താദിനോട് ഒന്നും പറയാനില്ലേ, ഒന്നും മൊഴിഞ്ഞില്ലല്ലോ..”, എന്നായിരുന്നു കമന്റ്. കമന്റ് ശ്രദ്ധയിൽപ്പെട്ട റിമ അതിന് മറുപടി നൽകി. “ചേട്ടൻ എന്നെ ആ പണി ഏൽപ്പിച്ച് ബാങ്കിൽ പേയ്മെന്റ് ഇട്ടിരുന്നോ?” എന്നായിരുന്നു റിമയുടെ മറുപടി.\nപക്ഷേ ആ കമന്റിന് എതിരെയും ഒരാൾ രംഗത്ത് വന്നു. “ഓഹോ!! താങ്കൾ നടത്തിയ പ്രതികരണങ്ങൾക്ക് ഒക്കെ ബാങ്കിൽ പണം ലഭിച്ചിരുന്നോ?”, റിമയുടെ മറുപടിക്ക് എതിരെ മിഥുൻ കൈലാസ് എന്നയാൾ റിപ്ലൈ നൽകി. എന്നാൽ റിമയുടെ മറുപടിയെ അനുകൂലിച്ച് ലൈക്കുകൾ വന്നെങ്കിലും പിന്തുണച്ച കമന്റുകൾ ലഭിച്ചിരുന്നില്ല. മാതാപിതാക്കൾക്ക് ഒപ്പം താൻ പഠിച്ച സ്കൂളിലേക്ക് പോയപ്പോൾ എടുത്ത ചിത്രങ്ങൾ റിമ പങ്കുവച്ചപ്പോഴാണ് ഈ കമന്റ് വന്നത്.\nTAGS FeaturedFilmNewsRima KallingalViral Post\nNEWER POST‘അതെ, ഞാനും എന്റെ നാടകീയതയും മാത്രം!! പുത്തൻ ലുക്കിൽ എസ്തർ അനിൽ..’ – ഫോട്ടോസ് വൈറലാകുന്നു\nOLDER POST‘ഒരേ ടാറ്റൂ അടിച്ച് അന്ന ബെനും സഹോദരിയും!! ടാറ്റൂ എന്താണെന്ന് അറിഞ്ഞാൽ ഞെട്ടും..’ – ഫോട്ടോസ് വൈറൽ


UUKMA News വിദേശ എൻ‌എച്ച്‌എസ് ജീവനക്കാർക്ക് യുകെ പൗരത്വവും സംരക്ഷണവും നൽകണം; ഓൺലൈൻ പെറ്റിഷനുമായി എൻ എച്ച് എസ് നേഴ്സ് കമ്മ്യുണിറ്റി വിദേശ എൻ‌എച്ച്‌എസ് ജീവനക്കാർക്ക് യുകെ പൗരത്വവും സംരക്ഷണവും നൽകണം; ഓൺലൈൻ പെറ്റിഷനുമായി എൻ എച്ച് എസ് നേഴ്സ് കമ്മ്യുണിറ്റി\n1 GBP = 95.36\nസംസ്ഥാനത്ത് ഒരു കോവിഡ് മരണം കൂടി; മരിച്ചത് ഇടുക്കി സ്വദേശി\nബാങ്ക് ജോലി ലഭിച്ചില്ല; എസ്.ബി.ഐയുടെ വ്യാജ ശാഖ തുടങ്ങിയ യുവാവ് അറസ്റ്റിൽ\nബെസ്റ്റ് ഓഫ് ദി ബെസ്റ്റിൽ ഭാഗ്യശാലിയായി മാറിയ നോട്ടിംഗ്ഹാം മലയാളികൾക്ക് അഭിനന്ദന പ്രവാഹം\nജീവനക്കാരെ ജോലിയിലേക്ക് തിരികെ കൊണ്ടുവരാൻ പൊതുഗതാഗത നിയന്ത്രണങ്ങൾ ലഘൂകരിക്കുമെന്ന് റിപ്പോർട്ട്\nവിദേശ എൻ‌എച്ച്‌എസ് ജീവനക്കാർക്ക് യുകെ പൗരത്വവും സംരക്ഷണവും നൽകണം; ഓൺലൈൻ പെറ്റിഷനുമായി എൻ എച്ച് എസ് നേഴ്സ് കമ്മ്യുണിറ്റി\nകൊറോണ വൈറസ് മഹാമാരി സമയത്ത് ജീവൻ പണയപ്പെടുത്തിക്കൊണ്ടിരിക്കുന്ന എൻ‌എച്ച്‌എസിലെ കുടിയേറ്റക്കാർക്ക് യുകെയിൽ സ്ഥിര താമസത്തിന് (ഇൻഡെഫിനിറ്റ് ലിവ് ടു റിമൈൻ) അനുമതി നൽകണമെന്നാവശ്യപ്പെട്ട് നേഴ്‌സുമാർ. ഈ ഇളവ് കുടുംബാംഗങ്ങൾക്കും നൽകണമെന്നും നിർദ്ദേശമുണ്ട്.\nയുകെയിൽ തുടരാൻ പെർമനന്റ് റെസിഡൻസി നൽകുന്നത് ടയർ2വിസ, ടയർ2സ്പോൺസർ ലൈസൻസ് സ്കീം, എന്നിവയ്ക്ക് കീഴിൽ യുകെയിൽ കഴിയുന്ന കുടിയേറ്റക്കാരെ രക്ഷിക്കും. നാലുപേരടങ്ങുന്ന ഒരു കുടുംബത്തിന് പെർമനന്റ് റെസിഡെൻസിക്ക് അപേക്ഷിക്കാനുള്ള ചെലവ് ഏകദേശം £ 10,000 ആണ്, ഇത് പണമടയ്ക്കുന്നതിന് ധാരാളം ആളുകൾക്ക് ബുദ്ധിമുട്ടാണ്. അപേക്ഷകൾ പ്രോസസ്സ് ചെയ്യുന്നതിന് ഹോം ഓഫീസിലെ യുകെ വിസയുടെ പത്തിരട്ടിയാണ് ഫീസ് നിശ്ചയിച്ചിരിക്കുന്നത്. വേഗതയേറിയ പ്രോസസ്സിംഗിനായി നിങ്ങൾ പണമടയ്ക്കുകയാണെങ്കിൽ, അതിനെക്കാൾ വലിയ തുകയായിരിക്കും നൽകേണ്ടി വരുക.\nകൊറോണ വൈറസിനെതിരായ പോരാട്ടത്തിൽ നൽകിയ സംഭാവനകളുടെ ബഹുമാനാർത്ഥം വിദേശ പൗരന്മാർക്ക് എൻഎച്ച്എസിനായി ജോലിചെയ്യാനും യുകെയിൽ തുടരാൻ ഇൻഡെഫിനിറ്റ് ലിവ് ടു റിമൈൻ (ഐഎൽആർ) നൽകാനും എംപിമാർ യുകെ ആഭ്യന്തര സെക്രട്ടറി പ്രീതി പട്ടേലിനോട് ആവശ്യപ്പെടുന്നു. യുകെ ഇതര ഡോക്ടർമാർ, നഴ്‌സുമാർ, പാരാമെഡിക്കുകൾ എന്നിവരുടെ കുടുംബങ്ങൾക്ക് ഐ‌എൽ‌ആർ അനുവദിക്കണമെന്നും എം‌പിമാർ ആവശ്യപ്പെടുന്നു.\nകൊറോണ വൈറസ് വ്യാപനത്തിനെതിരായ പോരാട്ടത്തിൽ എൻ‌എച്ച്‌എസിനായി ജോലി ചെയ്യുന്ന 2,800 വിദേശ ഡോക്ടർമാർ, നഴ്‌സുമാർ, പാരാമെഡിക്കുകൾ എന്നിവർക്ക് യുകെ വിസ 12 മാസത്തേക്ക് നീട്ടുമെന്ന് ആഭ്യന്തര ഓഫീസ് അടുത്തിടെ പ്രഖ്യാപിച്ചിരുന്നു. എന്നിരുന്നാലും, ദിനംപ്രതി തങ്ങളുടെ ജീവൻ പണയം വച്ച് തൊഴിൽ ചെയ്യുന്നവർക്ക് ഐ‌എൽ‌ആർ അനിവാര്യമാണെന്ന് 60 എം‌പിമാരുടെ ഒരു ക്രോസ്-പാർട്ടി ഗ്രൂപ്പ് പറയുന്നു.\nഈ ആവശ്യം സർക്കാരിന്റെ ശ്രദ്ധയിൽപ്പെടുത്താണ് ബ്രിട്ടനിലെ നേഴ്‌സുമാർ ഓൺലൈൻ പെറ്റിഷൻ ആരംഭിച്ചിരിക്കുന്നത്. ഓൺലൈൻ പെറ്റിഷനിൽ ഒപ്പ് വയ്ക്കുവാൻ താഴെ കാണുന്ന ലിങ്കിൽ ക്ലിക്ക് ചെയ്യുക.\nതിരുവനന്തപുരം സ്വർണക്കടത്ത് കേസിലെ പ്രതി ഫാസിൽ ഫരീദിനായി എൻഐഎ അന്വേഷണം നടത്തുന്നു. ഫാസിലിനെ ഇന്ത്യക...\nസ്വപ്‌ന സുരേഷിനെയും സന്ദീപ് നായരെയും റിമാൻഡ് ചെയ്തു\nസ്വപ്‌ന സുരേഷിനെയും സന്ദീപ് നായരെയും റിമാൻഡ് ചെയ്തു. പതിനാല് ദിവസത്തേക്കാണ് കൊച്ചി എൻഐഎ പ്രത്യേക കോ...\nസംസ്ഥാനത്ത് ഇന്ന് 435 പേർക്ക് കൊവിഡ്-19 സ്ഥിരീകരിച്ചു. പാലക്കാട്- 59, ആലപ്പുഴ- 57, കാസർഗോഡ്- 56, എറ...\nകൊച്ചി: സംസ്ഥാനത്ത് കോവിഡ് ബാധിച്ച് ഒരാൾ കൂടി മരിച്ചു. ഇടുക്കി രാജക്കാട് സ്വദേശി വ...\nസംസ്ഥാനത്ത് ഇന്ന് 435 പേർക്ക് കൊവിഡ്; 206 പേർക്ക് സമ്പർക്കത്തിലൂടെ രോഗം സംസ്ഥാനത്ത് ഇന്ന് 435 പേർക്ക് കൊവിഡ്-19 സ്ഥിരീകരിച്ചു. പാലക്കാട്- 59, ആലപ്പുഴ- 57, കാസർഗോഡ്- 56, എറണാകുളം- 50, മലപ്പുറം- 42, തിരുവനന്തപുരം- 40 , പത്തനംതിട്ട- 39, തൃശൂർ, വയനാട് ജില്ലകളിൽ- 19 വീതം, കണ്ണൂർ- 17 , ഇടുക്കി- 16 , കോട്ടയം- 12, കൊല്ലം- 5, കോഴിക്കോട്-4എന്നിങ്ങനെയാണ് രോഗബാധിതരുടെ ജില്ല തിരിച്ചുള്ള കണക്ക്. തൃശൂർ ജില്ലയിൽ ജൂലൈ 5ന് മരണമടഞ്ഞ വത്സല (63) ആലപ്പുഴ ജില്ലയിൽ ജൂലൈ 7ന് മരണമടഞ്ഞ\nസംസ്ഥാനത്ത് ഒരു കോവിഡ് മരണം കൂടി; മരിച്ചത് ഇടുക്കി സ്വദേശി കൊച്ചി: സംസ്ഥാനത്ത് കോവിഡ് ബാധിച്ച് ഒരാൾ കൂടി മരിച്ചു. ഇടുക്കി രാജക്കാട് സ്വദേശി വൽസമ്മ ജോയ് ആണ് ആലുവയിലെ സ്വകാര്യ ആശുപത്രിയിൽ മരിച്ചത്. 59 വയസായിരുന്നു. ഞായറാഴ്ച രാവിലെ പത്തുമണിയോടെയായിരുന്നു മരണം. ഹൃദയാഘാതത്തെ തുടർന്ന് ഈ മാസം പത്തിന് രാവിലെയാണ് ആശുപത്രിയിൽ പ്രവേശിപ്പിച്ചത്. കോവിഡ് രോഗലക്ഷണമുണ്ടായിരുന്നില്ല. പിന്നീട് സിബിനാറ്റ് പരിശോധനയിൽ കോവിഡ് സ്ഥിരീകരിക്കുകയായിരുന്നു. ഇതോടെ സംസ്ഥാനത്ത് കോവിഡ് ബാധിച്ച് മരിച്ചവരുടെ എണ്ണം 30 ആയി.


Music : Importance and Power - Rev. Ninu Chandy\nമനുഷ്യ മനസ്സുകള് കീഴടക്കുന്നതിന് സംഗീതത്തിനുള്ള ശക്തിയും സ്വാധീനവും നമുക്കറിവുള്ള കാര്യമാണ്. ഏതു പ്രായത്തിലുള്ളവര്‍ക്കും ഹൃദ്യതയും സന്തോഷവും പകരുന്നതിനു മാത്രമല്ല, അവരുടെ വൈകാരികവും മാനസികവും ബൗദ്ധികവും ആത്മികവുമായ മണ്ഡലങ്ങളെ സ്വാധീനിക്കുവാനും സംഗീതത്തിനു കഴിയും. കുഞ്ഞുങ്ങളുടെ ക്രിസ്തീയ വിദ്യാഭ്യാസ ശുശ്രൂഷയില് സംഗീതത്തിന്റെ സ്വാധീനം പരിശോധിക്കുകയാണ് ഈ ലേഖനത്തിലൂടെ ശ്രമിക്കുന്നത്.\nസണ്‍ഡേസ്‌കൂളുകളുടെയും വി.ബി.എസ് കളുടെയും അവിഭാജ്യ ഘടകമാണ് സംഗീതം. വിവിധ പ്രായത്തിലുള്ള കുട്ടികളുടെ അവബോധ വളര്‍ച്ച (Cognitive growth) യെ സഹായിക്കുന്ന തരത്തില് ഗാനങ്ങള് സംവേദനം ചെയ്യപ്പെടുന്നുണ്ടോ എന്നത് പര്യാലോചിക്കേണ്ടതാണ്. പലപ്പോഴും ഗാനപരിശീലനത്തിനുവേണ്ടി ഗാനങ്ങള് ആലപിക്കുകയും, രസംകൊല്ലികളായ ഗാനങ്ങള് തെരഞ്ഞെടുക്കുകയും, ഉത്സാഹം കെടുത്തിക്കളയുന്ന വിധത്തില് അവതരിപ്പിക്കുകയും ചെയ്യുന്ന പ്രവണത ഉണ്ടോയെന്ന് സന്ദേഹിക്കേണ്ടിയിരിക്കുന്നു. എന്നാല് പരിമിത സാഹചര്യമെങ്കിലും താളബോധത്തോടും രസകരമായും ഉത്സാഹത്തോടും പങ്കാളിത്തത്തോടും സന്തോഷത്തോടും കൂടി അവ നിര്‍വ്വഹിക്കുമ്പോള് കുട്ടികളില് ഗാനപരിശീലനം സന്തോഷത്തിന്റെ ആഘോഷമായിത്തീരും (joy of celebration).\nകാലഘട്ടത്തിന്റെ സ്വാധീനങ്ങള് എല്ലാ കലാവിഭവങ്ങളിലും കടന്നുകൂടിയിട്ടുണ്ട്. ആധുനിക മാധ്യമങ്ങളില് റിയാലിറ്റി ഷോ മത്സരങ്ങള് കുട്ടികളില് ഒരു പ്രത്യേക മത്സര മാനസികാവസ്ഥ സൃഷ്ടിച്ചിട്ടുണ്ട്. ശബ്ദവും താളവും ശാസ്ത്രീയ അപഗ്രഥനവും ഒക്കെ ഇത്തരം പരിപാടികളിലെ നല്ല അംശങ്ങളായി കാണാമെങ്കിലും കുട്ടികളില് ഉളവാക്കുന്ന സമ്മര്‍ദ്ദം വളരെ വലുതാണ്. പാട്ടുകള് പാടുന്നതിനോടൊപ്പം നൃത്തവും ഹാസ്യവും നടനവും ഒക്കെ അറിഞ്ഞിരുന്നാലെ ഷോയുടെ ഓരോ ഘട്ടവും തരണം ചെയ്യുന്നതിന് കുട്ടികള്‍ക്ക് കഴിയൂ. ചിലപ്പോഴെങ്കിലും മുതിര്‍ന്നവര് അഭിനയിച്ച രംഗങ്ങളുടെ പകര്‍പ്പ് performance പുനരാവിഷ്‌കരിക്കപ്പെടുമ്പോള് Dr. David Elkind അഭിപ്രായപ്പെടുന്നതുപോലെ കുട്ടികള് miniature adults ആയിത്തീരുകയാണോ എന്ന് തോന്നിപ്പോകും. ഇത് സമൂഹത്തില് ഉളവാക്കാന് പോകുന്ന അവസ്ഥാവിശേഷം ഭയാശങ്കള് ഉയര്‍ത്തുന്നുണ്ട്. തികച്ചും performance മാത്രം മാനദണ്ഡമാക്കപ്പെടുന്ന റിയാലിറ്റി ഷോകള് കുട്ടികളുടെ സമഗ്രമായ വളര്‍ച്ചയല്ല ലക്ഷ്യമാക്കുന്നത്.\nസണ്‍ഡേസ്‌കൂളിലെ ഗാനങ്ങള് ദൈവവചനാധിഷ്ഠിതമായിരിക്കണം. ദൈവവചനം ആവര്‍ത്തിച്ച് ഗാനരൂപേണ പരിശീലിക്കപ്പെടുന്നതിലൂടെ ദൈവവചനം ഓര്‍മ്മയില് സൂക്ഷിക്കുന്നതിന് ഇടയാകും. പില്‍ക്കാലത്ത് അവ ജീവിതത്തിന്റെ ശക്തമായ മൂലക്കല്ലായി പരിലസിക്കുകയും ചെയ്യും. മനസ്സില് സംഗ്രഹിക്കപ്പെടുന്ന ദൈവവചനം കാലിനു ദീപവും പാതയ്ക്ക് പ്രകാശവുമായി തേജസ്സോടെ എന്നും ജ്വലിക്കുകയും ചെയ്യും. ബാലന് നടക്കേണ്ടുന്ന വഴിയില് അഭ്യസിപ്പിച്ചാല് വൃദ്ധനായാലും അതു വിട്ടുമാറുകയില്ല. ജീവിതത്തിന് മൂല്യബോധവും നീതിയുള്ള ലക്ഷ്യവും ദൈവിക ചിന്തയുമുള്ള തലമുറയുടെ നിര്‍മ്മിതിയാണ് ഗാനപരിശീലനത്തിലൂടെ ലക്ഷ്യംവെയ്ക്കുന്നത്.\nചെറുപ്രായത്തില് ഗാനപരിശീലനത്തിലൂടെ കുട്ടികള്‍ക്ക് ദൈവത്തെ സ്തുതിക്കുന്നതിന്റെ പ്രാധാന്യം സംവേദനം ചെയ്യാവുന്നതാണ്. ആരാധനയിലൂടെ ദൈവത്തോടുള്ള ആദരവും ഭക്തിയും വര്‍ദ്ധിപ്പിക്കുന്നതിന് സാധിക്കും. ഗാനങ്ങളിലെ ആശയങ്ങള്, അനുതാപത്തിനും സ്തുതി സ്‌തോത്രത്തിനും സമര്‍പ്പണത്തിനും ചേരുന്നവ തിരഞ്ഞെടുത്തവതരിപ്പിച്ചാല് അവ കുട്ടികളില് അനുതാപത്തിനും സമര്‍പ്പണത്തിനുമുള്ള വേളകളായി പരിലസിക്കും. കുട്ടികള് സമൂഹ പ്രാര്‍ത്ഥനയിലും ആരാധനയിലും ഗാനപരിശീലനത്തിലും ഏര്‍പ്പെടുന്നതുവഴി തമ്മില് തമ്മിലുള്ള ബന്ധങ്ങള് ദൃഢമാകുന്നതിന് കാരണമാകും. ഇത്തരം അവസരങ്ങള് അന്യതാബോധം അകറ്റി പാരസ്പര്യ ബന്ധത്തിന്റെ ശക്തിയും ഊഷ്മളതയും നിലനിര്‍ത്തുന്നതിനും കാരണമാകും.\nഒത്തൊരുമിച്ച് പാട്ടുകള് പാടുന്നത് അവരവര് ഉള്‍പ്പെടുന്ന കൂട്ടത്തിലെ കൂട്ടായ്മ വര്‍ദ്ധിപ്പിക്കുന്നതിന് ഇടയാകും. സംഘബോധത്തോടെ പ്രവര്‍ത്തിക്കുന്നതിന്റെ മഹത്വം കുട്ടികള്‍ക്ക് ബോധ്യപ്പെടുത്തുവാന് അത്തരം വേളകളെ ഫലപ്രദമായി ഉപയോഗിക്കുവാന് നേതൃത്വം നല്‍കുന്നവര് ശ്രദ്ധിക്കുകയും വേണം. പരസ്പര ആശ്രയബോധം ഊട്ടി ഉറപ്പിക്കുന്നതിനും ഇത്തരം സന്ദര്‍ഭങ്ങള് മൂലം സാധിക്കും. യൗവന കാലഘട്ടവും കടന്ന് മുതിര്‍ന്ന പ്രായത്തിലും നിലനില്‍ക്കുന്ന കൂട്ടായ്മയുടെ സജീവതയുമുണ്ടാകും. ഏകലക്ഷ്യത്തോടെ കൂട്ടായി പ്രവര്‍ത്തിക്കുമ്പോള് കൈവരിക്കാവുന്ന നന്മയും ഗാനപരിശീലനത്തിലുണ്ട്. വൈകാരികമായ തലങ്ങളെ സ്പര്‍ശിക്കുക വഴി ആത്മാവിന് നവോന്മേഷവും സ്വസ്ഥതയും കൈവരിക്കുന്നതിന് കുട്ടികള്‍ക്ക് കഴിയുന്നതുമാണ്.\nഗാനപരിശീലന കളരികള് ലാഘവബുദ്ധിയോടെ കൈകാര്യം ചെയ്യേണ്ട ഒന്നല്ല. പ്രത്യുത കുട്ടികളില് ആത്മാഭിമാനവും സംഘബോധവും വളര്‍ത്തി സഭയുടെയും സമൂഹത്തിന്റെ നന്മയെ ലക്ഷ്യമാക്കുവാന് സാധിക്കണം. ദൈവിക സന്ദേശങ്ങള് കുട്ടികള്‍ക്ക് നല്‍കുകവഴി അവര് ദൈവവചനത്തിന്റെ ശക്തി സ്വയം അറിയുകയും വചനധാരയില് സ്ഫുടം ചെയ്ത ഭാഷയുടെ പ്രയോക്താക്കളായി തീരുവാനും ഇടയാകും. ഗാനപരിശീലനം ദൈവത്തോടുള്ള ആദരവും ബഹുമാനവും വര്‍ദ്ധിച്ചുവരുന്നതിനുള്ള അവസരമായിത്തീരട്ടെ.


'ദയവ് ചെയ്ത് മാസ്ക് ധരിക്കൂ, സഹായിക്കൂ', ജനങ്ങളോട് അപേക്ഷിച്ച് ഡോക്ടർ | Just do usafavour and wear your masks Delhi doctor writes amid covid spread\n'ദയവ് ചെയ്ത് മാസ്ക് ധരിക്കൂ, സഹായിക്കൂ', ജനങ്ങളോട് അപേക്ഷിച്ച് ഡോക്ടർ\n''ആളുകളോട് അവരുടെ 22 കാരൻ മകൻ മരിച്ചുവെന്ന് പറയേണ്ടിവരുന്നു, ശരിയാകില്ലെന്ന് അറിഞ്ഞിട്ടും ശ്വാസം കിട്ടാതെ രാത്രി മുഴുവൻ പിടിയുന്ന സ്ത്രീയോട് എല്ലാം ശരിയാകുമെന്ന് കള്ളം പറയുന്നു...''\nDelhi, First Published Apr 18, 2021, 4:11 PM IST\nദില്ലി: കൊവിഡ് വ്യാപനത്തെ തുടർന്ന് കഴിഞ്ഞ രണ്ടാഴ്ചയായി നേരിടുന്ന സാഹചര്യങ്ങൾ വിശദീകരിച്ചും മാസ്ക് ധരിച്ച് മാത്രം പുറത്തുപോകാവൂ എന്ന് അപേക്ഷിച്ചും ദില്ലിയിലെ ഡോക്ടർ. ഡോക്ടർ സാന്ദ്ര സെബാസ്റ്റ്യൻ ആണ് താൻ ജോലി ചെയ്യുന്ന ദില്ലിയിലെ ആശുപത്രിയിലെ വാർഡിന്റെ ചിത്രം പങ്കുവച്ചത്. ഈ പോസ്റ്റ് ഇപ്പോൾ സോഷ്യൽ മീഡിയയിൽ വൈറലാണ്.\n''കൊവിഡ് രോഗികളെ ചികിത്സിക്കുന്ന ഓരോ ദിവസവും നേരിടുന്നത് വേദനാജനകമായ യാഥാർത്ഥ്യമാണെന്ന് ഡോക്ടർ പോസ്റ്റിൽ കുറിച്ചു. ആളുകളോട് അവരുടെ 22 കാരൻ മകൻ മരിച്ചുവെന്ന് പറയേണ്ടിവരുന്നു, ശരിയാകില്ലെന്ന് അറിഞ്ഞിട്ടും ശ്വാസം കിട്ടാതെ രാത്രി മുഴുവൻ പിടിയുന്ന സ്ത്രീയോട് എല്ലാം ശരിയാകുമെന്ന് കള്ളം പറയുന്നു. സുഹൃത്തായ ഡോക്ടറോട് രോഗികളിലൊരാൾ തന്റെ 11 ഉം നാലും വയസ്സായ മക്കളെ കുറിച്ച് പറഞ്ഞു. തന്നെ മരണത്തിന് വിട്ടുകൊടുക്കരുതെന്നും. എന്നാൽ അവർ മരിച്ചു. അമ്മമാർ മക്കളുടെ ജീവനുവേണ്ടു മുന്നിൽ കൈ കെട്ടി നിൽക്കുന്നു. പാക്ക് ചെയ്ത് വച്ച മൃതദേഹങ്ങൾ കണ്ടിട്ടും സ്വയം ഒന്നും സംഭവിച്ചിട്ടില്ലെന്ന് പറഞ്ഞ് ബാക്കി പണി തുടരുന്നു...'' സാന്ദ്ര പോസ്റ്റിൽ കുറിച്ചു.\nഇൻസ്റ്റഗ്രാമിൽ സാന്ദ്ര നൽകിയ പോസ്റ്റ് ഇതിനോടകം വൈറലായി കഴിഞ്ഞു. മൂന്ന് ലക്ഷത്തിലേറെ പേരാണ് പോസ്റ്റിനോട് പ്രതികരിച്ചിരിക്കുന്നത്. നിരവധി പേരാണ് ഡോക്ടർമാരെയും മറ്റ് ആരോഗ്യപ്രവർക്കരെയും അഭിനന്ദിച്ചും അവർക്ക് നന്ദി അറിയിച്ചും രംഗത്തെത്തിയിരിക്കുന്നത്. രാജ്യത്ത് മഹാരാഷ്ട്ര, ഉത്തർപ്രദേശ്, കേരളം, തമിഴ്നാട്, തുടങ്ങി പത്ത് സംസ്ഥാനങ്ങളിലാണ് കൊവിഡ് ഇപ്പോൾ ഏറ്റവുമധികം വ്യാപിച്ചിരിക്കുന്നത്.\nLast Updated Apr 18, 2021, 5:40 PM IST\nലക്നൗവിൽ കൊവിഡിനെതിരെ പ്രതിരോധം തീർത്തത് ഈ മലയാളി ഐഎഎസ് ഉദ്യോഗസ്ഥയാണ്!


'ശബരിമലയിലേക്ക് പോകുമല്ലേടീ' എന്ന് ചോദിച്ച് കല്ലേറ്; രശ്മി ആർ. നായരുടെ പരാതിയിൽ ഒരാൾ പൊലീസ് കസ്റ്റഡിയിൽ\n''ശബരിമലയ്ക്ക് പോകും അല്ലേടി എന്ന് ചോദിച്ചു വീടിനു നേരെ കല്ലുകള് വീണു തുടങ്ങി. ഇപ്പോഴും തുടരുന്നു, കുട്ടികള് പേടിച്ചിട്ടുണ്ട്. പത്തനാപുരം CI യെയും പോലീസ് സ്റ്റേഷനിലും അറിയിച്ചിട്ടുണ്ട്.'' ഇങ്ങനെയായിരുന്നു രശ്മിയുടെ ഫേസ്ബുക്ക് പോസ്റ്റ്.\nPathanapuram, First Published Nov 3, 2018, 4:27 PM IST\nപത്തനാപുരം: സോഷ്യൽ മീഡിയ ആക്റ്റിവിസ്റ്റായ രശ്മി ആർ നായരുടെ വീടിന് നേർക്ക് കല്ലെറിഞ്ഞ സംഭവത്തിൽ ഒരാൾ പൊലീസ് കസ്റ്റഡിയിൽ. രശ്മിയുടെ പത്തനാപുരം കരിമ്പാലൂരുള്ള വീടിന് നേർക്കായിരുന്നു അക്രമം. ഇന്ന് മൂന്നു മണിയോടെ, 'ശബരിമലയിലേക്ക് പോകുമല്ലേടീ' എന്ന് ചോദിച്ചായിരുന്നു വീടിന് നേർക്ക് തുടർച്ചയായി കല്ലെറിഞ്ഞതെന്ന് രശ്മി ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു. ശബ്ദം കേട്ട് പുറത്തിറങ്ങി വന്നപ്പോൾ അക്രമി സിറ്റൗട്ടിലേക്ക് കയറി വന്നു. അവിടെ നിന്ന് ഇറക്കി വിട്ടതിന് ശേഷം അയാൾ വീടിന്റെ മതിലിന് പുറത്ത് നിന്ന് കൊണ്ട് കല്ലെറിഞ്ഞതായും രശ്മി പറയുന്നു.\nസംഭവം നടന്നത് അരമണിക്കൂറിനുള്ളിൽ രശ്മി ഫേസ്ബുക്കിൽ പോസ്റ്റിട്ടിരുന്നു. ''ശബരിമലയ്ക്ക് പോകും അല്ലേടി എന്ന് ചോദിച്ചു വീടിനു നേരെ കല്ലുകള് വീണു തുടങ്ങി. ഇപ്പോഴും തുടരുന്നു, കുട്ടികള് പേടിച്ചിട്ടുണ്ട്. പത്തനാപുരം CI യെയും പോലീസ് സ്റ്റേഷനിലും അറിയിച്ചിട്ടുണ്ട്.'' ഇങ്ങനെയായിരുന്നു രശ്മിയുടെ ഫേസ്ബുക്ക് പോസ്റ്റ്.\n''പൊലീസ് സ്റ്റേഷനിൽ വിവരമറിയിച്ചതിനെ തുടർന്ന് അരമണിക്കൂറിനുള്ളിൽ തന്നെ അക്രമം നടത്തിയ ആളെ പൊലീസ് കൊണ്ടുപോയി. സംഭവത്തിൽ പരാതി നൽകിയിട്ടുണ്ട്. ഞങ്ങളുടെ വീടിന് തൊട്ടടുത്തുള്ള ആൾ തന്നെയാണ്. രാജൻ എന്നാണ് അയാളെ എല്ലാവരും വിളിക്കുന്നത്.'' രശ്മി ഏഷ്യാനെറ്റ് ന്യൂസ് ഓൺലൈനിനോട് വെളിപ്പെടുത്തി. സംഭവത്തിൽ അക്രമിയെ ചോദ്യം ചെയ്തു വരികയാണെന്നും അതിന് ശേഷം മാത്രമേ വിശദവിവരങ്ങൾ പറയാൻ സാധിക്കൂ എന്നും പത്തനാപുരം എസ് ഐ ജോസഫ് ലിയോ പറഞ്ഞു.\nLast Updated Nov 3, 2018, 4:33 PM IST\nattack against home\nലോക്ക് ഡൗണില് സീറ്റ് ബെല്‍റ്റില്ലാതെ കാറില്; ചോദ്യം ചെയ്തതിന് കയര്‍ത്ത് രശ്‍മി നായര്; വെറുതെവിട്ട് പൊലീസ്\n'ഓപ്പറേഷൻ ബിഗ് ഡാഡി'യില് കുറ്റപത്രം സമര്‍പ്പിച്ചു; ഓണ്‍ലൈന് പെണ്‍വാണിഭ കേസില് രശ്മി ആര് നായര് ഉള്‍പ്പടെ 13 പ്രതികള്\nഓണ്‍ലൈന് സെക്‌സ് റാക്കറ്റിനെക്കുറിച്ച് രശ്മി ആര് നായരുടെ തുറന്നുപറച്ചില്\nരശ്മി ആര് നായരും ഫേസ്ബുക്കില്


Malayalam News (മലയാളം വാർത്ത): Latest Malayalam News, Breaking News | Thekeralapost കോമൺവെൽത്ത് ഗെയിംസില് വനിതാ ടി20യും ബീച്ച് വോളിയും ഉൾപ്പെടുത്തി | The Kerala Post Malayalam News (മലയാളം വാർത്ത): Latest Malayalam News, Breaking News\n12: 02 PM\nസ്വര്‍ണ്ണക്കടത്ത് കേസില് അന്വേഷണം പ്രഖ്യാപിച്ച് യുഎഇ; ''കള്ളക്കടത്തിന്റെ വേരിലേക്ക് പോകാന് ഇന്ത്യയുമായി സഹകരിക്കും''\nസ്വര്‍ണ്ണക്കടത്ത് പ്രതിയുമായി ബന്ധം? ശിവശങ്കറിനെ മുഖ്യമന്ത്രിയുടെ സെക്രട്ടറി സ്ഥാനത്ത് നിന്ന് മാറ്റി\nഎന്താണ് ഡിപ്ലോമാറ്റിക് ബാഗേജ്? എന്ത് പരിരക്ഷയാണ് ഈ ബാഗിനുള്ളത്?\nഐടി സെക്രട്ടറിയും സ്വര്‍ണ്ണക്കടത്തുകാരിയും തമ്മില് എന്ത് ബന്ധം? മുഖ്യമന്ത്രി വിശദീകരണം തേടും\nനിയന്ത്രണങ്ങള് ലംഘിച്ച് ഇടുക്കിയില് നിശാപാര്‍ട്ടി; കേസെടുത്ത് പൊലീസ്, വിശദീകരണം തേടി വനിതാ സെല്\nതലസ്ഥാനത്ത് ട്രിപ്പിള് ലോക്ക്ഡൗണ് നിലവില് വന്നു; നഗരത്തില് കര്‍ശന നിയന്ത്രണങ്ങള്; പുറത്തിറങ്ങിയാല് കേസും പിഴയും\nകോമൺവെൽത്ത് ഗെയിംസില് വനിതാ ടി20യും ബീച്ച് വോളിയും ഉൾപ്പെടുത്തി\nബര്‍മിംഗ്‌ഹാം: യു.കെയിലെ ബര്‍മിംഗ്‌ഹാമില് 2022-ല് നടക്കുന്ന കോമൺവെൽത്ത് ഗെയിംസില് വനിതാ ടി20 ക്രിക്കറ്റ് ഉൾപ്പെടുത്തി. കോമണ്‍വെല്‍ത്ത് ഗെയിംസില് രണ്ട് പതിറ്റാണ്ടിന് ശേഷമാണ് ക്രിക്കറ്റ് തിരിച്ചുവരുന്നത്. എഡ്‌ജ്‌ബാസ്റ്റണിലായിരിക്കും എട്ട് ദിവസം നീണ്ടുനില്‍ക്കുന്ന മത്സരങ്ങള് നടക്കുക. എട്ട് ടീമുകള് മത്സരിക്കും.\n"ചരിത്രനിമിഷം ...." എന്നാണ് കോമണ്‍വെല്‍ത്ത് ഗെയിംസ് ഫെഡറേഷന് പ്രസിഡന്‍റ് ലൂയിസ് മാര്‍ട്ടിൻ പ്രതികരിച്ചത്. ഗെയിംസില് ക്രിക്കറ്റ് ഉള്‍പ്പെടുത്തിയതിനെ ഐസിസിയും സ്വാഗതം ചെയ്തു.\nമലേഷ്യയില് 1998-ല് നടന്ന കോമണ്‍വെല്‍ത്ത് ഗെയിംസില് ക്രിക്കറ്റ് ഔദ്യോഗിക ഇനമായിരുന്നു. അന്ന് ഏകദിന ഫോര്‍മാറ്റില് നടന്ന ടൂര്‍ണമെന്‍റില് ദക്ഷിണാഫ്രിക്ക സ്വര്‍ണം നേടി. ഓസ്‌ട്രേലിയയും ന്യൂസിലന്‍ഡും യഥാക്രമം വെള്ളിയും വെങ്കലവും നേടി.\n2022-ല് നടക്കുന്ന കോമൺവെൽത്ത് ഗെയിംസില് ക്രിക്കറ്റിന് പുറമെ ബീച്ച് വോളിബോളും പാരാ ടേബിൾ ടെന്നീസും ഉൾപ്പെടുത്തിയിട്ടുണ്ട്.\nപുരുഷന്മാർക്കുള്ള ഇനങ്ങളെക്കാൾ കൂടുതൽ സ്ത്രീകൾക്കുള്ള ഇനങ്ങളാണ് ഉൾപ്പെടുത്തിയിട്ടുള്ളതെന്ന പ്രത്യേകതയും 2022-ല് നടക്കുന്ന കോമണ്‍വെല്‍ത്ത് ഗെയിംസിനുണ്ട്.\nശ്രീശാന്ത് ക്രിക്കറ്റിലേക്ക് തിരിച്ചെത്തുന്നു; അടുത്ത രഞ്ജി സീസണില് കേരളത്തിനായി കളിക്കുമെന്ന് കെസിഎ\nഡാനിക്കുട്ടി ഡേവിഡ് അന്തരിച്ചു; വിട പറയുന്നത് കേരള വോളിബോളിന്റെ ഒരു കാലത്തെ അമരക്കാരന്\nഐപിഎല്ലിന് വേദിയാകാന് തയ്യാറെന്ന് യുഎഇ; ബിസിസിഐയുടെ തീരുമാനം നിര്‍ണായകം\nഹംസക്കോയ: പരപ്പനങ്ങാടിയിലെ ഫുട്‌ബോള് കാരണവന്‍മാരുടെയും ചുടലപ്പറമ്പിന്റെയും വളര്‍ത്തുമകന്\nസംസ്ഥാനത്ത് ഒരു കൊവിഡ് മരണം കൂടി; മരിച്ചത് സന്തോഷ് ട്രോഫി മുന് താരം


രാജസ്ഥാൻ കോൺഗ്രസിലെ പടലപ്പിണക്കം ബിജെപിക്ക് ഗുണം ചെയ്യുമോ? | will BJP reap from the rift within the congress team in\nRajasthan, First Published 13, Jul 2020, 11:36 AM\nമുഖ്യമന്ത്രി അശോക് ഗെഹ്‌ലോത്തും ഉപ മുഖ്യമന്ത്രി സച്ചിൻ പൈലറ്റും തമ്മിലെ കടുത്ത അഭിപ്രായ ഭിന്നത മറനീക്കി പുറത്തുവന്നിരിക്കുകയാണിപ്പോൾ.\nരാജസ്ഥാനിൽ ഈ മഴക്കാലത്തും രാഷ്ട്രീയ താപനില ഉയർന്നു പൊങ്ങിയ സാഹചര്യമാണ് നിലനിൽക്കുന്നത്. മുഖ്യമന്ത്രി അശോക് ഗെഹ്‌ലോത്തും ഉപ മുഖ്യമന്ത്രി സച്ചിൻ പൈലറ്റും തമ്മിലെ കടുത്ത അഭിപ്രായ ഭിന്നത മറനീക്കി പുറത്തുവന്നിരിക്കുകയാണിപ്പോൾ. ഇരുവർക്കുമിടയിൽ അസ്വാരസ്യങ്ങൾ തെരഞ്ഞെടുപ്പ് ഫലം പുറത്തുവന്ന അന്നുതൊട്ടുതന്നെ നിലവിലുണ്ടായിരുന്നു എങ്കിലും, ഏറ്റവും പുതിയ തർക്കത്തിന്റെ കാരണമായി ചൂണ്ടിക്കാണിക്കപ്പെടുന്നത് എംഎൽഎമാരെ വിലയ്ക്കുവാങ്ങി എന്ന പേരിൽ രാജസ്ഥാൻ പൊലീസിന്റെ സ്‌പെഷ്യൽ ഓപ്പറേഷൻസ് ഗ്രൂപ്പ് (SOG) പുറപ്പെടുവിച്ച നോട്ടീസിനെയാണ്. ഈ നോട്ടീസ് സ്വതന്ത്ര എംഎൽഎമാർക്കൊപ്പം ഗെഹ്‌ലോത്തിനും പൈലറ്റിനും SOG കൈമാറിയിട്ടുണ്ട്. ഈ നോട്ടീസ് കൈപ്പറ്റിയ ശേഷമാണ് സച്ചിൻ പൈലറ്റും അനുയായികളും കടുത്ത അതൃപ്തി പ്രകടിപ്പിച്ചു കൊണ്ട് പരസ്യമായിത്തന്നെ പ്രതികരണങ്ങൾ നടത്തിയത്. ആ പ്രതികരണങ്ങൾ രാജസ്ഥാനിൽ ഒതുങ്ങി നിന്നില്ല, ദില്ലി ഹൈക്കമാൻഡ് വരെ നേരിട്ട് എത്തി എന്നുമാത്രം.\nഎന്നാൽ ബിജെപി തന്റെ സർക്കാരിനെ തകിടം മറിക്കാൻ വേണ്ടി കുതിരക്കച്ചവടം നടത്തി എന്ന ആരോപണമാണ് ഗെഹ്‌ലോത്ത് ഉന്നയിച്ചുകൊണ്ടിരിക്കുന്നത്. കഴിഞ്ഞ രണ്ടുമാസമായി രാജസ്ഥാനിൽ തന്റെ മന്ത്രിസഭാ മറിച്ചിടാൻ വേണ്ടി 'ഓപ്പറേഷൻ ലോട്ടസ്' നടപ്പിലാക്കാൻ ബിജെപി ശ്രമിച്ചുകൊണ്ടിരിക്കുകയാണ് എന്നാണ് മുഖ്യമന്ത്രിയുടെ ആക്ഷേപം. എന്നാൽ, കോൺഗ്രസിൽ നടന്നുകൊണ്ടിരിക്കുന്ന തൊഴുത്തിൽ കുത്ത് ചർച്ചകളിലൂടെ പരിഹരിക്കാൻ ശ്രമിക്കാതെ അതിന് ബിജെപിയെ പഴിചാരി രക്ഷപ്പെടാനാണ് ഗെഹ്‌ലോത്തിന്റെ ശ്രമം എന്നാണ് ബിജെപിയുടെ വാദം. അധികാരക്കൊതി മൂത്തുള്ള പോരാണ് പൈലറ്റും ഗെഹ്‌ലോത്തും തമ്മിൽ എന്നും ബിജെപി ആക്ഷേപിക്കുന്നുണ്ട്.\nഎവിടെ നിന്നാണ് എല്ലാറ്റിന്റെയും തുടക്കം?\n2018 -ൽ രാജസ്ഥാൻ നിയമസഭയിലേക്കുള്ള തെരഞ്ഞെടുപ്പ് നടക്കുന്നതിനും മുമ്പുതന്നെ ഗെഹ്‌ലോത്തും പൈലറ്റും തമ്മിൽ ഭിന്നത രൂക്ഷമാണ്. അതൊക്കെ താത്കാലികമായെങ്കിലും മറന്നുകൊണ്ടാണ് നിയമസഭാ തെരഞ്ഞെടുപ്പിനായി ഒരുവരും ഒന്നിച്ചു പ്രവർത്തിച്ചത്. ആ പ്രവർത്തനങ്ങൾ ഫലം കണ്ടു, കോൺഗ്രസ് തെരഞ്ഞെടുപ്പിൽ ജയിച്ചുകയറി. അതോടെ മത്സരം കോൺഗ്രസ് ക്യാമ്പിനുള്ളിലായി. ആര് മുഖ്യമന്ത്രിയാകും എന്നതായിരുന്നു ചോദ്യം. ഹൈക്കമാൻഡ് ഇടപെട്ട് ദിവസങ്ങളോളം നീണ്ടുനിന്ന ചർച്ചകൾ നടത്തപ്പെട്ട ശേഷമാണ് തത്ക്കാലം ഗെഹ്‌ലോത്ത് മുഖ്യമന്ത്രി ആയിക്കോട്ടെ, പൈലറ്റ് ഉപമുഖ്യമന്ത്രി പദം സ്വീകരിക്കട്ടെ എന്നൊരു പ്രശ്നപരിഹാര ഫോർമുല നിർദ്ദേശിക്കപ്പെട്ടത്.\nഅന്നുതൊട്ടിങ്ങോട്ട് ഇടയ്ക്കിടെ ഓരോരോ കാര്യങ്ങൾ വരുമ്പോൾ മുറുമുറുപ്പുകൾ ഉണ്ടായിക്കൊണ്ടിരുന്നു. എന്തെങ്കിലും ഒരു വിഷയം വരുമ്പോഴേക്കും ഇരു പക്ഷത്തു നിന്നും പേരെടുത്തു പറയാതെ കൊള്ളിച്ചുള്ള സംസാരങ്ങൾ പതിവായിരുന്നു. അതിനി കോഠയിലെ നവജാതശിശുക്കളുടെ മരണമായാലും, സംസ്ഥാനത്തെ ക്രമസമാധാന നിലയായാലും ശരി. സംസ്ഥാനത്തെ പ്രതിപക്ഷത്തിന്റെ ഡ്യൂട്ടി സച്ചിൻ പൈലറ്റ് ഗ്രൂപ്പ് ഏറ്റെടുത്ത പ്രതീതിയാണ് ഉണ്ടായിരുന്നത്. അങ്ങനെ ഇത്രയും കാലം കോൺഗ്രസ് ക്യാമ്പിനുള്ളിൽ ഒതുങ്ങിനിന്നിരുന്ന പ്രശ്നങ്ങളാണ് ഇപ്പോൾ മറനീക്കി പുറത്തേക്കു വന്നിരിക്കുന്നത്.\nരാജ്യസഭാ തെരഞ്ഞെടുപ്പിലെ തർക്കങ്ങൾ\nഅങ്ങനെയിരിക്കെയാണ് ജൂണിൽ രാജ്യസഭയിലേക്കുള്ള തെരഞ്ഞെടുപ്പ് വന്നെത്തിയത്. ആ സമയത്താണ് ഗെഹ്‌ലോത്ത് സർക്കാരിനെ അസ്ഥിരപ്പെടുത്താൻ ശ്രമങ്ങൾ നടക്കുന്നുണ്ട് എന്ന മുറവിളി ഉയർത്തിയത്. ഓരോ എംഎൽഎമാർക്കും ബിജെപി 25 കോടി വീതം ഓഫർ ചെയ്തിട്ടുണ്ട് എന്നായിരുന്നു ഗെഹ്‌ലോത്തിന്റെ ആക്ഷേപം. കർണാടകത്തിലും മധ്യപ്രദേശിലും പരീക്ഷിച്ചു വിജയിച്ച തന്ത്രം ബിജെപി രാജസ്ഥാനിലും പയറ്റുകയാണ് എന്നാണ് അദ്ദേഹം ആരോപിച്ചത്. അദ്ദേഹം അതിനിടെ തന്റെ എംഎൽഎമാരെ ജയ്‌പ്പൂരിലെ ഒരു റിസോർട്ടിലേക്ക് മാറ്റി. അതോടൊപ്പം തന്നെ ഗെഹ്‌ലോത്ത് പക്ഷത്തെ പ്രമുഖരിൽ ഒരാളായ മഹേഷ് ജോഷി രാജസ്ഥാൻ പൊലീസിന്റെ സ്‌പെഷ്യൽ ഓപ്പറേഷൻസ് ഗ്രൂപ്പിൽ ഇത് സംബന്ധിച്ച ഒരു പരാതിയും സമർപ്പിച്ചു.\nഇന്ന് വിവാദത്തിനു മൂലകാരണമായിരിക്കുന്നതും ഇതേ SOG നടത്തിയ അന്വേഷണത്തിന്റെ ശേഷം വന്ന നോട്ടീസ് ആണ്. ജൂലൈ 10 -നാണ് ഈ വിഷയത്തിൽ SOG എഫ്‌ഐആർ ഇട്ടത്. തങ്ങൾ പല നിയമസഭംഗങ്ങളുടെയും ഫോണുകൾ ചോർത്തി നിരീക്ഷണങ്ങൾ നടത്തി എന്ന് അതിൽ പറഞ്ഞിട്ടുണ്ടായിരുന്നു . ഇങ്ങനെ ചോർന്നുകിട്ടിയ ചില ഫോൺ സംഭാഷണങ്ങളിലാണ് ഗെഹ്‌ലോത്തിനും പൈലറ്റിനും ഇടയിലെ ഭിന്നത രൂക്ഷമാണ് എന്നും സ്വതന്ത്രന്മാരെ സ്വാധീനിക്കാനാവുകയാണെങ്കിൽ, ഒന്നാഞ്ഞു പരിശ്രമിച്ചാൽ സർക്കാർ വരെ ഇപ്പോൾ മറിച്ചിടാൻ കഴിഞ്ഞേക്കും എന്ന് സംഭാഷണങ്ങളിൽ ഒന്നിൽ കേട്ടത്. ഇത്തരത്തിൽ സ്വതന്ത്ര എംഎൽഎമാരെ പണം നൽകി സ്വാധീനിച്ച്, കുതിരക്കച്ചവടത്തിനു ശ്രമിച്ചു എന്ന പേരിൽ തങ്ങൾ അശോക് സിംഗ്, ഭരൺ മലാനി എന്നിങ്ങനെ രണ്ടു ബിജെപി നേതാക്കളെ അറസ്റ്റു ചെയ്തു എന്ന വിവരവും SOG മുഖ്യമന്ത്രിയെ അറിയിച്ചിരുന്നു. വിവരമറിഞ്ഞതും ഗെഹ്‌ലോത്ത് ബിജെപിക്കുനേരെ ചാടിവീണു. വിലപേശിവാങ്ങാൻ ഇത് ആഴ്ചച്ചന്തയിലെ ആടുമാടുകളല്ല നിയമസഭാംഗങ്ങളാണ് എന്നായിരുന്നു ഗെഹ്‌ലോത്തിന്റെ പ്രധാന ആക്ഷേപം.\nഈ SOG അന്വേഷണത്തിന്റെ ഭാഗമായി ചോദ്യം ചെയ്യലിന് ഹാജരാകണം എന്ന് കാണിച്ച് അവർ ഡെപ്യൂട്ടി സിഎം സച്ചിൻ പൈലറ്റ് അടക്കമുള്ള ഇരുപതോളം കോൺഗ്രസ് എംഎൽഎമാർക്ക് നൽകിയ നോട്ടീസാണ് ഇപ്പോൾ വിവാദവിഷയം. ഇത് ഗെഹ്‌ലോത്ത് പക്ഷം തങ്ങളെ ലക്‌ഷ്യം വെചെയ്തുവിട്ട ഒളിയമ്പാണ് എന്നാണ് അവരുടെ പക്ഷം. ആ ആക്ഷേപത്തിന്റെ പുറത്തു നടന്ന ചർച്ചകളാണ് ഇപ്പോൾ കാര്യങ്ങൾ കൈവിട്ടു പോകുന്ന അവസ്ഥയിലേക്ക് നയിച്ചിരിക്കുന്നത്. സച്ചിൻ പൈലറ്റിനെ രാജസ്ഥാൻ പിസിസി പ്രസിഡന്റ് സ്ഥാനത്തുനിന്ന് നീക്കാൻ വേണ്ടിയുള്ള ഗൂഢാലോചനകൾ ഗെഹ്‌ലോത്ത് ക്യാമ്പിൽ സജീവമാണ് എന്നൊരു അഭ്യൂഹം നിലനിൽക്കുന്നുണ്ട്. അതിനുള്ള സാഹചര്യം ഒരുക്കാനാണ് ഇപ്പോൾ ഈ SOG നോട്ടീസ് നാടകം എന്നാണ് ഗെഹ്‌ലോത്ത് പക്ഷത്തിന്റെ വാദം.\nഇതേപ്പറ്റി രാജസ്ഥാൻ ക്യാബിനറ്റ് മന്ത്രി രമേശ് മീണ നടത്തിയ പ്രതികരണം ഇങ്ങനെ, " എന്റെ പേര് പരാതിപ്പെട്ടവരുടെ പട്ടികയിലോ, ആരോപണം നേരിടുന്നവരുടെ പട്ടികയിലോ ഇല്ല. പിന്നെ എന്തിന്റെ പേരിലാണ് എനിക്ക് SOG ഇങ്ങനെയൊരു നോട്ടീസ് അയച്ചു വിട്ടിരിക്കുന്നത്. ഇങ്ങനെ ദുരുദ്ദേശപരമായി സ്റ്റേറ്റ് പോലീസിനെ ഉപയോഗപ്പെടുത്തിക്കൊണ്ട് അന്വേഷണങ്ങളുടെ നിഴലിൽ പൊതുപ്രവർത്തകരെ കൊണ്ടുനിർത്തുന്നത് അവരുടെ വിശ്വാസ്യത താത്കാലികമായെങ്കിലും പിടിക്കാനുള്ള ഗൂഢാലോചനയുടെ ഭാഗമാണ് എന്നതിൽ സംശയം വേണ്ട."\nഇതേപ്പറ്റി മുഖ്യമന്ത്രി ഗെഹ്‌ലോത്തിന്റെ ട്വീറ്റ് ഇങ്ങനെ,"കോൺഗ്രസ് ബിജെപിക്കെതിരെ ഉന്നയിച്ച കുതിരക്കച്ചവട ആരോപണങ്ങൾ അന്വേഷിക്കുന്നതിന്റെ ഭാഗമായിട്ടാണ് മുഖ്യമന്ത്രി, ഉപ മുഖ്യമന്ത്രി എന്നിവർക്കൊപ്പം ഇരുപതോളം എംഎൽഎമാർക്കും നോട്ടീസ് അയച്ചത്. അത് അന്വേഷണത്തിന്റെ ഭാഗമായുള്ള ഔപചാരികമായ നടപടിക്രമം മാത്രമാണ്. അതിനെ മാധ്യമങ്ങൾ പർവ്വതീകരിച്ചു കാണേണ്ട കാര്യമില്ല. "\nഇതേപ്പറ്റി സംസ്ഥാനത്തിനുള്ളിൽ നടന്ന തർക്കങ്ങൾ അങ്ങ് കേന്ദ്രത്തിലുമെത്തി. കപിൽ സിബലിന്റെ ട്വീറ്റ് ഇങ്ങനെ, "പാർട്ടിയെക്കുറിച്ചോർക്കുമ്പോൾ അങ്കലാപ്പുണ്ട്. ഇനി കുതിരകൾ ലായം വിട്ടു പോയ ശേഷമേ വേണ്ടത് ചെയ്യൂ എന്നുണ്ടോ?"\nഈ ട്വീറ്റിൽ എവിടെയും കപിൽ സിബൽ രാജസ്ഥാൻ എന്നൊരു വാക്ക് പറഞ്ഞില്ലെങ്കിലും വ്യംഗ്യം സ്പഷ്ടമായിരുന്നു. ഇതേപ്പറ്റി രാജസ്ഥാനിലെ മുൻ മുതിർന്ന കോൺഗ്രസ് അംഗവും, ഇപ്പോൾ ബിജെപി ക്യാമ്പിൽ ചേർന്നിട്ടുള്ള നേതാവുമായ ജ്യോതിരാദിത്യ സിന്ധ്യയും ഇട്ടു ഒരു ട്വീറ്റ്, "എന്റെ പഴയ സഹപ്രവർത്തകൻ സച്ചിൻ പൈലറ്റിനെ, മുഖയാമന്ത്രിയും ഉപജാപകവൃന്ദവും ചേർന്ന് ഒറ്റപ്പെടുത്തുന്നതും വേട്ടയാടുന്നതും കാണുമ്പൊൾ നല്ല സങ്കടം തോന്നുന്നുണ്ട്. ഇന്ന് രാജസ്ഥാൻ കോൺഗ്രസിൽ പ്രതിഭയ്ക്കും കാര്യപ്രാപ്തിക്കും ഒരു വിലയുമില്ല എന്നാണ് ഇതിൽ നിന്ന് ഞാൻ മനസ്സിലാക്കുന്നത്" എന്നായിരുന്നു, എരിതീയിൽ എണ്ണയൊഴിച്ചുകൊണ്ടുള്ള സിന്ധ്യയുടെ ട്വീറ്റ്.\nപ്രശ്നം വഷളാകുന്നു എന്ന് കണ്ടതോടെ ഗെഹ്‌ലോത്ത് തന്റെ പാളയത്തിലേക്ക് ആളെക്കൂട്ടാൻ തുടങ്ങി. ജൂലൈ 11 -ന് കാബിനറ്റ് മീറ്റിംഗ് നടന്നു. എംഎൽഎമാരുമായി ഇതുസംബന്ധിച്ച് ഒരു അടിയന്തരസമ്പർക്കം പുലർത്തേണ്ടതുണ്ട് എന്ന് ഈ മീറ്റിങ്ങിലാണ് നിർദേശമുണ്ടായത്. അടുത്ത ദിവസം തന്നെ എംഎൽഎമാർ എല്ലാവരും തന്നെ ജയ്പൂരിലേക്ക് വിളിച്ചു വരുത്തപ്പെട്ടു. രാത്രി ഗെഹ്‌ലോത്തിന്റെ അധ്യക്ഷതയിൽ മീറ്റിംഗ് ഉണ്ടാകും എന്ന് എല്ലാവർക്കും കിട്ടി. അതിനിടെ ഹൈക്കമാണ്ടിൽ നിന്ന് സോണിയാ ഗാന്ധിയുടെ വകയും ഉണ്ടായി ആക്ഷൻ. അജയ് മാക്കൻ, രൺദീപ് സുർജേവാല, അവിനാശ് പാണ്ഡെ എന്നിവർ പ്രശ്നപരിഹാര ചർച്ചകൾക്കായി ജയ്പൂരിലേക്ക് പറഞ്ഞയക്കപ്പെട്ടു.\nബിജെപി ക്യാംപ് ആണെങ്കിൽ തുടക്കം മുതൽക്കേ അത്തരത്തിൽ ഒരു ഓപ്പറേഷനും തങ്ങൾ മുതിർന്നിട്ടില്ല എന്ന വിശദീകരണമാണ് നല്കിക്കൊണ്ടിരിക്കുന്നത്. ഇത് കോൺഗ്രസിലെ പടലപ്പിണക്കങ്ങളുടെ ഭാഗം മാത്രമാണ് എന്നാണ് ബിജെപി സംസ്ഥാനാധ്യക്ഷൻ സതീഷ് പൂനിയ പറയുന്നത്. വീട്ടിനുള്ളിൽ വച്ചുള്ള തർക്കങ്ങൾക്ക് പകരം കോൺഗ്രസുകാർ ഇപ്പോൾ തെരുവിലിറങ്ങി വിഴുപ്പലക്കൽ നടക്കുകയാണ് എന്ന് അദ്ദേഹം ആക്ഷേപിച്ചു. ഇതിൽ തങ്ങളായിട്ട് ഒന്നും ചെയ്തിട്ടില്ല എന്നായിരുന്നു അദ്ദേഹത്തിന്റെ വാദം. രാജസ്ഥാനിൽ നടക്കുന്ന രാഷ്ട്രീയ തിരനാടകത്തിന്റെ കഥ, തിരക്കഥ, സംഭാഷണം, സംവിധാനം, അഭിനയം ഒക്കെയും മുഖ്യമന്ത്രി അശോക് ഗെഹ്‌ലോത്ത് ഒരാൾ തന്നെയാണ് എന്നാണ് കേന്ദ്രമന്ത്രി ഗജേന്ദ്ര സിംഗ് ശെഖാവത്തിന്റെ അഭിപ്രായം. ബിജെപിയുടെ തോളിൽ തോക്കെടുത്തുവെച്ച് വെടിവെക്കാനുള്ള ശ്രമങ്ങൾ വിലപ്പോകില്ല എന്നും അദ്ദേഹം പറഞ്ഞു .\nഎന്താണ് സംസ്ഥാനത്തെ ഇപ്പോഴത്തെ സീറ്റ് നില ?\nരാജസ്ഥാൻ നിയമസഭയിലെ ആകെ സീറ്റുകളുടെ എണ്ണം 200 ആണ്. കോൺഗ്രസ് പക്ഷത്ത് 107 എംഎൽഎമാർ. 12-13 സ്വതന്ത്ര എംഎൽഎമാരും അവർക്കൊപ്പം ഉണ്ട്. ഫലം വന്നപ്പോൾ സർക്കാരിന് ശക്തി പകരാൻ അവരെ കൂടെക്കൂട്ടിയത് കോൺഗ്രസ് ക്യാമ്പ് തന്നെ. സംഭയ്ക്കുള്ളിൽ ബിജെപിക്കുള്ളത് 72 എംഎൽഎമാരാണ്. മൂന്നു സീറ്റുകൾ ഹനുമാൻ ബെനിവാളിന്റെ ആർഎൽപിയും രണ്ടെണ്ണം ബിറ്റിപിയും രണ്ടെണ്ണം ബിജെപിയും കയ്യടക്കി വെച്ചിരിക്കുന്നു.\nനിലവിൽ രാജസ്ഥാനിൽ ഉടലെടുത്തിട്ടുള്ള രാഷ്ട്രീയ പ്രതിസന്ധിയിൽ ബിജെപിക്ക് പങ്കില്ല എന്നുതന്നെയാണ് വിദഗ്ധരുടെ നിരീക്ഷണം. ഇതിനെ പലരും കാണുന്നത് കോൺഗ്രസിലെ ആഭ്യന്തര കലാപം എന്ന നിലയ്ക്കാണ്. ഇതിൽ ഒരു ഓപ്പറേഷൻ ലോട്ടസും ഇല്ല എന്നാണ് പറയപ്പെടുന്നത്. ഇത് 2018 തൊട്ടു തന്നെ, ആര് മുഖ്യമന്ത്രിയാകും എന്നത് സംബന്ധിച്ച് പൈലറ്റിനും ഗെഹ്‌ലോത്തിനും ഇടയിൽ നിലനിന്നിരുന്ന അസ്വാരസ്യങ്ങളുടെ തുടർച്ചയാണ്. ഇന്ന് പൈലറ്റിന്റെ ഗ്രൂപ്പിൽ വേണ്ടത്ര ആൾ ഇല്ലാത്ത അവസ്ഥയാണ്. 2018 -ൽ തെരഞ്ഞെടുപ്പിനെ നേരിട്ടപ്പോൾ പൈലറ്റ് ക്യാമ്പ് സജീവമായിരുന്നു. ഫലം വന്നപ്പോഴും 21 എംഎൽഎമാർ അദ്ദേഹത്തോട് കൂറുള്ളവർ ആയിരുന്നു. എന്നാൽ, രണ്ടു വർഷത്തിനിടെ സമവാക്യങ്ങൾ മാറി. പല എംഎൽഎമാരുടെയും ഗ്രൂപ്പ് അനുഭാവങ്ങളും മാറിമറിഞ്ഞു.\nകഴിഞ്ഞ ദിവസം ഗുരുഗ്രാമിൽ വെച്ച് സച്ചിൻ പൈലറ്റ് അവകാശപ്പെട്ടത് തനിക്കൊപ്പം 30 എംഎൽഎമാർ ഉണ്ടെന്നാണ്. ജ്യോതിരാദിത്യ സിന്ധ്യയുമായി ചർച്ച നടത്തിയ പൈലറ്റ് താമസിയാതെ ബിജെപി ദേശീയ സെക്രട്ടറി ജെപി നദ്ദയെ കാണും എന്ന തരത്തിലുള്ള അഭ്യൂഹങ്ങളും സജീവമാണ്. എന്നാൽ, തല്ക്കാലം ഗെഹ്‌ലോത്ത് സർക്കാരിന് ഭീഷണിയില്ലെന്ന് രാജസ്ഥാന്റെ ചുമതലയുള്ള എഐസിസി ജനറൽ സെക്രട്ടറി കെസി വേണുഗോപാൽ പറഞ്ഞു. എംഎൽഎമാർക്ക് വൻ തുക നൽകി സ്വാധീനിക്കാൻ ബിജെപി ശ്രമിക്കുന്നുണ്ടെന്നും ഇതിനെ മറികടക്കാൻ പാർട്ടിക്കാവുമെന്ന് കെസി വേണുഗോപാൽ ആത്മവിശ്വാസം പ്രകടിപ്പിച്ചു. ഇതിനിടെ ഗുരുഗ്രാമിലേക്ക് സച്ചിൻ പൈലറ്റിനൊപ്പം പോയ 23 എംഎൽഎമാരിൽ മൂന്ന് പേ‍ർ ഇന്ന് രാവിലെ ജയ്പൂരിൽ തിരിച്ചെത്തിയിട്ടുണ്ട്. സച്ചിനൊപ്പം 15-ൽ താഴെ എംഎൽഎമാ‍ർ മാത്രമേ ഉണ്ടാവൂ എന്ന കണക്കുകൂട്ടലിലാണ് ഹൈക്കമാൻഡ് ഇപ്പോൾ.\nഎന്തായാലും, വരും ദിനങ്ങളിൽ പോര് മുറുകിയാൽ അത് രാജസ്ഥാനിലെ കോൺഗ്രസ് പാളയത്തിൽ ആരുടെയൊക്കെ കസേര തെറിക്കാൻ കാരണമാകും എന്ന് കാത്തിരുന്ന് തന്നെ കാണേണ്ടി വരും.


ഭീഷണിയായി 'കോവിഡ് മൂന്നാംതരംഗം'; യാത്ര വിലക്ക് വരുമോ? നാട്ടിലേക്കുള്ള മടക്കയാത്രയില് ആശങ്കയിലായി പ്രവാസികള് - Koyilandy News\nഭീഷണിയായി ‘കോവിഡ് മൂന്നാംതരംഗം’; യാത്ര വിലക്ക് വരുമോ? നാട്ടിലേക്കുള്ള മടക്കയാത്രയില് ആശങ്കയിലായി പ്രവാസികള്\nകോഴിക്കോട്: കൊവിഡ് മൂന്നാംതരംഗത്തിന്റെ ലക്ഷണം കണ്ടതോടെ പ്രവാസികളുടെ നാട്ടിലേക്കുള്ള മടക്കം പ്രതിസന്ധിയില്. നാട്ടില് കുരുക്കുവീഴുമോയെന്ന ആശങ്കയില് തിരിച്ചുവരവ് നീട്ടാനുളള ഒരുക്കത്തിലാണ് പലരും.\nവിദേശത്ത് നിന്ന് വരുന്നവര് ആര്.ടി.പി.സി.ആര് ഫലം നെഗറ്റീവായാലും ഏഴ് ദിവസം ക്വാറന്റൈനില് കഴിയണമെന്ന സര്‍ക്കാര് ഉത്തരവും യാത്ര വൈകിപ്പിക്കാന് കാരണമായിട്ടുണ്ട്. ഒരുമാസത്തില് കുറഞ്ഞ ലീവിനെത്തുന്നവര് വിമാന ടിക്കറ്റ് റദ്ദ് ചെയ്യുകയാണ്. നേരത്തെ നിശ്ചയിച്ച വിവാഹങ്ങള് പോലും നീട്ടിവെക്കാനുള്ള ശ്രമം നടക്കുന്നു. അടിയന്തര ആവശ്യമുള്ളവര് മാത്രാണ് യാത്രയ്ക്ക് തയ്യാറാകുന്നത്.\nനിലവില് ഗള്‍ഫ് രാജ്യങ്ങള് യാത്രാ നിയന്ത്രണങ്ങള് ഏര്‍പ്പെടുത്തിയിട്ടില്ലെങ്കിലും സ്ഥിതിഗതികള് വിലയിരുത്തി വരികയാണ്. ഇന്ത്യയില് കൊവിഡ് വ്യാപനം രൂക്ഷമായാല് യാത്രാവിലക്ക് വന്നേക്കും. ഈ ഭയം പ്രവാസികളിലുണ്ട്.\nകഴിഞ്ഞ തരംഗത്തില് അവധിയ്ക്കും അത്യാവശ്യ കാര്യങ്ങള്‍ക്കുമായി നാട്ടിലെത്തിയ പ്രവാസികളില് പലരും തിരിച്ചു പോവാനാവാതെ പ്രതിസന്ധിയിലായിരുന്നു. യാത്രാവിലക്ക് തുടര്‍ന്നതോടെ നിരവധി പേര്‍ക്ക് തൊഴിലും നഷ്ടമായി. യു.എ.ഇ, ഒമാന്, സൗദി അറേബ്യ, കുവൈത്ത് എന്നീ രാജ്യങ്ങളെല്ലാം ഇന്ത്യന് യാത്രക്കാര്‍ക്ക് ദീര്‍ഘകാലം വിലക്ക് ഏര്‍പ്പെടുത്തിയിരുന്നു. ഖത്തറില് മാത്രമായിരുന്നു നിയന്ത്രണത്തില് അയവുണ്ടായത്. അത്യാവശ്യക്കാര് അര്‍മേനിയ, ഉസ്‌ബെക്കിസ്താന് തുടങ്ങിയ രാജ്യങ്ങള് വഴി വലിയ തുക ചെലവഴിച്ച് യു.എ.ഇയിലേക്ക് പോകേണ്ട അവസ്ഥയുമുണ്ടായി.\nഗള്‍ഫ് രാജ്യങ്ങളിലെല്ലാം കൊവിഡ് കേസുകള് വര്‍ദ്ധിക്കുകയാണ്. സൗദിയില് 3500ലധികമാണ് കഴിഞ്ഞ ദിവസം മാത്രം കൊവിഡ് സ്ഥിരീകരിച്ചവരുടെ എണ്ണം. യു.എ.ഇ, ഒമാന്, കുവൈത്ത് എന്നിവിടങ്ങളിലും കൊവിഡ് രോഗികള് കൂടുകയാണ്. വിമാനത്താവളങ്ങളില് സുരക്ഷ നിര്‍ദ്ദേശങ്ങള് ശക്തമാക്കിയിട്ടുണ്ട്. രോഗികളുടെ എണ്ണം ക്രമാതീതമായി ഉയര്‍ന്നാല് പ്രവേശന വിലക്കടക്കമുള്ള നിയന്ത്രണങ്ങള് ഏര്‍പ്പെടുത്തിയേക്കും. പ്രതിദിന കൊവിഡ് കേസുകള് ഉയര്‍ന്നിട്ടുണ്ടെങ്കിലും മരണവും തീവ്രപരിചരണ വിഭാഗത്തിലുള്ളവരുടെ എണ്ണവും കുറവാണ്. അതേസമയം കൊവിഡ് വാര്‍ഡുകള്‍ക്കും ഐ.സി.യുകള്‍ക്കും താങ്ങാന് കഴിയാത്ത വിധം രോഗവ്യാപനം ഉണ്ടായാല് പ്രവേശന വിലക്ക് ഉള്‍പ്പെടെ കടുത്ത നിയന്ത്രണങ്ങളിലേക്ക് നീങ്ങേണ്ടി വരും.\nഅന്വേഷണ ഉദ്യോഗസ്ഥനെ അപായപ്പെടുത്താന് ശ്രമം; ദിലീപിനെതിരെ പുതിയ കേസ്\nപാലക്കാട് ഭീതി പരത്തി അടഞ്ഞു കിടക്കുന്ന വീട്ടിനുള്ളിൽ രണ്ട് പുലികുട്ടികൾ


പ്രതിവര്‍ഷം ഒരു ലക്ഷം തൊഴില് പദ്ധതി\n(എ) പ്രതിവര്‍ഷം ഒരു ലക്ഷം തൊഴില് പദ്ധതിയുടെ വിശദാംശങ്ങള് വ്യക്തമാക്കുമോ ;\n(ബി) സ്വയംതൊഴില് പദ്ധതികള്‍ക്ക് കെ.എസ്.എഫ്.ഇ. വഴി എന്തെല്ലാം സഹായങ്ങളാണ് ലഭ്യമാക്കാനുദ്ദേശിക്കുന്നത് ;\n(സി) ഈ പദ്ധതി എന്ന് തുടങ്ങാനാണ് ഉദ്ദേശിക്കുന്നത് ;\n(ഡി) പദ്ധതിയ്ക്ക് ആസൂത്രണ കമ്മീഷന് പിന്‍തുണ നല്‍കിയിട്ടുണ്ടോ ; ഉണ്ടെങ്കില് വിശദാംശങ്ങള് ലഭ്യമാക്കുമോ ;\n(ഇ) പദ്ധതി നടപ്പിലാക്കുന്നതിനുള്ള തുക എങ്ങനെയാണ് സമാഹരിക്കുന്നത് ?\nദൃശ്യമാധ്യമ തൊഴിലാളികള്‍ക്ക് തൊഴില് സുരക്ഷ\n(എ) ദൃശ്യമാധ്യമ മേഖലയുമായി ബന്ധപ്പെട്ടു പ്രവര്‍ത്തിക്കുന്ന ജേര്‍ണലിസ്റുകള് ഉള്‍പ്പെടെയുള്ള തൊഴിലാളികള്‍ക്ക് തൊഴില് സുരക്ഷിതത്വം ഇല്ലാത്ത അവസ്ഥ ശ്രദ്ധയില്‍പ്പെട്ടിട്ടുണ്ടോ ;\n(ബി) ഉണ്ടെങ്കില് ഇവരുടെ തൊഴില് സുരക്ഷയും സേവന വേതന വ്യവസ്ഥയും ഏകീകരിക്കുന്നതിനുള്ള നടപടി സ്വികരിക്കുമോ ?\nഅസംഘടിത തൊഴിലാളികള്‍ക്ക് ക്ഷേമനിധി\n(എ) അസംഘടിത മേഖലയിലെ മുഴുവന് തൊഴിലാളികളേയും ക്ഷേമനിധി പദ്ധതിയില് ഉള്‍പ്പെടുത്താന് നടപടി സ്വീകരിച്ചിട്ടുണ്ടോ ;\nഅന്യസംസ്ഥാന തൊഴിലാളികളെ നിരീക്ഷിക്കാന് സംവിധാനം\n(എ) കെട്ടിട നിര്‍മ്മാണം, ഹോട്ടല് ജോലി തുടങ്ങിയ തൊഴില് മേഖലയില് അന്യസംസ്ഥാനത്ത് നിന്ന് ഒട്ടേറെപേര് സംസ്ഥാനത്ത് എത്തുന്ന സാഹചര്യം ശ്രദ്ധയില്‍പ്പെട്ടിട്ടുണ്ടോ;\n(ബി) ഇവരില് ചിലര് അക്രമവാസനയും ക്രിമിനല് പശ്ചാത്തലവും ഉളളവരാണെന്ന കാര്യം പരിശോധിച്ചിട്ടുണ്ടോ;\n(സി) എങ്കില് ഇവരെ നിരീക്ഷിക്കുന്നതിനും നിയന്ത്രിക്കുന്നതിനും നിലവിലുളള ഔദ്യോഗിക സംവിധാനം എന്താണ്;\n(ഡി) സംസ്ഥാനത്ത് കണ്ടുവരുന്ന പകര്‍ച്ചവ്യാധികളില് പലതും ഇവിടെയെത്തുന്നത് ഇത്തരം അന്യസംസ്ഥാന തൊഴിലാളികളിലൂടെയാണെന്ന ആരോഗ്യ വകുപ്പിന്റെയും ബന്ധപ്പെട്ട ഏജന്‍സികളുടെയും പഠനറിപ്പോര്‍ട്ട് പരിശോധിച്ചിട്ടുണ്ടോ ?\nകളിമണ് പാത്ര നിര്‍മ്മാണത്തൊഴിലാളികള്‍ക്കുള്ള ക്ഷേമ പദ്ധതികള്\nസംസ്ഥാനത്ത് കളിമണ് പാത്ര നിര്‍മ്മാണം കുലത്തൊഴിലായി സ്വീകരിച്ച പരമ്പരാഗത വിഭാഗങ്ങളെ സംരക്ഷിക്കാന് സര്‍ക്കാര് തലത്തിലുള്ള ക്ഷേമ പദ്ധതികള് ഏതെല്ലാമാണ് എന്ന് വിശദമാക്കുമോ ?\nകര്‍ഷക തൊഴിലാളികള്‍ക്ക് ബോണസ്\n(എ) കര്‍ഷക തൊഴിലാളികള്‍ക്ക് ബോണസ് നല്‍കുന്നതിനുള്ള ഒരു പദ്ധതി നടപ്പിലാക്കുവാന് ആലോചിക്കുമോ;\n(ബി) അസംഘടിത മേഖലയിലെ തൊഴിലാളികള്‍ക്കു കൂടി ബോണസ് ലഭിക്കത്തക്ക വിധം ഒരു നിയമ നിര്‍മ്മാണം നടത്തുന്നതിന് നടപടി സ്വീകരിക്കുമോ;\n(സി) ഇക്കാര്യത്തിലുള്ള നയം വ്യക്തമാക്കുമോ ?\nകുടിയേറ്റ തൊഴിലാളികളുടെ സ്ഥിതിവിവരക്കണക്കുകള്\n(എ) സംസ്ഥാനത്ത് അന്യസംസ്ഥാനങ്ങളില് നിന്നുള്ള തൊഴിലാളികളുടെ എണ്ണം വര്‍ദ്ധിച്ചു വരുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) കുടിയേറ്റ തൊഴിലാളികളുടേയും അവരുടെ കുടുംബാംഗങ്ങളുടേയും സ്ഥിതിവിവരക്കണക്കുകള് തയ്യാറാക്കാന് നടപടി സ്വീകരിക്കുമോ;\n(സി) കുടിയേറ്റ തൊഴിലാളികളോടൊപ്പം വരുന്ന കുട്ടികളെ ജോലിക്ക് നിയോഗിക്കുന്നതു തടയാന് നടപടി സ്വീകരിക്കുമോ;\n(ഡി) അന്യസംസ്ഥാന തൊഴിലാളികള്‍ക്ക് മെച്ചപ്പെട്ട ജീവിത സാഹചര്യം ഉറപ്പാക്കുന്നതിന് നടപടി സ്വീകരിക്കുമോ?\nസംസ്ഥാനത്ത് വിതരണം ചെയ്യുന്ന ക്ഷേമപെന്‍ഷനുകള് ഏതെല്ലാമാണെന്നും ഇവയില് ഓരോന്നിലും പെന്‍ഷണര്‍ക്ക് പ്രതിമാസം എത്ര തുകയാണ് നല്‍കുന്നതെന്നും വ്യക്തമാക്കാമോ?\nഎംപ്ളോയ്മെന്റ് സീനിയോറിറ്റി നിലനിര്‍ത്തി രജിസ്ട്രേഷന് പുതുക്കി നല്‍കുന്നതിന് നടപടി\nഎംപ്ളോയ്മെന്റ് എസ്ക്ചേഞ്ചില് വിവിധ കാരണങ്ങളാല് പേര് പുതുക്കാന് കഴിയാതെപോയവര്‍ക്ക് സീനിയോറിറ്റി നിലനിര്‍ത്തി രജിസ്ട്രേഷന് പുതുക്കി നല്‍കുന്നതിന് നടപടി ഉണ്ടാകുമോ ?\nഎംപ്ളോയ്മെന്റ് എക്സ്ചേഞ്ചില് പേര് രജിസ്റര് ചെയ്തവര്‍ക്ക് തൊഴില് ലഭ്യമാക്കുവാന് നടപടി\nഎംപ്ളോയ്മെന്റ് എക്സ്ചേഞ്ച് വഴി പേര് രജിസ്റര് ചെയ്തിട്ടുളളവര്‍ക്ക് തൊഴില് ലഭ്യമാക്കുവാന് എന്തെങ്കിലും പദ്ധി നടപ്പിലാക്കുന്നുണ്ടോ; വിശദമാക്കുമോ?\nപ്രൊഫഷണല്, വികലാംഗ എംപ്ളോയ്മെന്റ് എക്സ്ചേഞ്ചുകളില് രജിസ്റര് ചെയ്തിട്ടുള്ള ഉദ്യോഗാര്‍ത്ഥികള്\n(എ) സംസ്ഥാനത്തെ പ്രൊഫഷണല്, വികലാംഗ എംപ്ളോയ്മെന്റ് എക്സ്ചേഞ്ചുകളില് രജിസ്റര് ചെയ്തിട്ടുള്ള ഉദ്യോഗാര്‍ത്ഥികളുടെ വിശദാംശങ്ങള് ലഭ്യമാക്കാമോ;\n(ബി) സര്‍ക്കാര് വകുപ്പുകളില് നിന്ന് ഒഴിവുകള് റിപ്പോര്‍ട്ട് ചെയ്തു കഴിഞ്ഞാല് കാലതാമസം ഒഴിവാക്കി ഉദ്യോഗാര്‍ത്ഥികളുടെ പട്ടിക നല്‍കുവാന് നടപടികള് സ്വീകരിക്കുമോ?\nഎംപ്ളോയ്മെന്റ് എക്സ്ചേഞ്ച് മുഖേന സ്ഥിരം നിയമനം ലഭിച്ചവര്\nഈ സര്‍ക്കാര് അധികാരത്തില് വന്നശേഷം സംസ്ഥാനത്ത് എംപ്ളോയ്മെന്റ് എക്സ്ചേഞ്ച് മുഖേന സ്ഥിരം നിയമനം ലഭിച്ചവര് എത്രയാണ് എന്ന് ജില്ല, വകുപ്പ്, തസ്തിക എന്നിവ തിരിച്ച് വ്യക്തമാക്കാമോ ?\nഎംപ്ളോയ്മെന്റ് എക്സ്ചേഞ്ചില് പേര് രജിസ്റര് ചെയ്ത തൊഴില് രഹിതരുടെ എണ്ണം\n(എ) എംപ്ളോയ്മെന്റ് എക്സ്ചേഞ്ചുകളില് പേര് രജിസ്റര് ചെയ്ത തൊഴില് രഹിതരില് എസ്.എസ്.എല്.സി.ജയിച്ചവര് എത്ര ; തോറ്റവര് എത്ര എന്ന് ഇനം തിരിച്ച് വ്യക്തമാക്കാമോ ; പ്രൊഫഷണല് എക്സ്ചേഞ്ച്, വികലാംഗ എക്സ്ചേഞ്ച് ഇത് ഇനം തിരിച്ച് വ്യക്തമാക്കാമോ;\n(ബി) വികലാംഗരെ ജില്ലാ കളക്ടര് വഴി പ്രത്യേക തസ്തികകളില് ഇന്റര്‍വ്യു നടത്തി നിയമനം നല്‍കുന്ന പദ്ധതി ഇപ്പോള് നിലവിലുണ്ടോ ;\n(സി) എങ്കില് ഇതിന്റെ മാനദണ്ഡം വ്യക്തമാക്കാമോ ;\n(ഡി) വിധവകള്‍ക്കും, അവിവാഹിതകളായ സ്ത്രീകള്‍ക്കും ഇപ്പോള് ഏത് തരത്തിലുള്ള സീനിയോറിറ്റിയാണ് നല്‍കുന്നത്; വ്യക്തമാക്കാമോ ?\nഎംപ്ളോയ്മെന്റ് വകുപ്പില് ഒഴിഞ്ഞുകിടക്കുന്ന തസ്തികകള്\n(എ) എംപ്ളോയ്മെന്റ് വകുപ്പില് ഡെപ്യൂട്ടി ഡയറക്ടര്, ടൌണ് എംപ്ളോയ്മെന്റ് ആഫീസര് എന്നീ വിഭാഗങ്ങളില് ആകെ എത്ര തസ്തികകള് നിലവിലുണ്ട്;\n(ബി) പ്രസ്തുത തസ്തികകളില് നിലവില് എത്ര എണ്ണം ഒഴിഞ്ഞുകിടക്കുന്നു എന്നും അവ ഏതെല്ലാമാണെന്നും വ്യക്തമാക്കാമോ?\nഒഡെപെക് വഴി നിയമനം ലഭിച്ചവര്\n(എ) ഈ സര്‍ക്കാര് നിലവില് വന്നശേഷം ഒഡെപെക് വിദേശങ്ങളിലേക്കും മറ്റ് സംസ്ഥാനങ്ങളിലേക്കും എത്ര പേരെ ജോലിക്ക് നിയമിച്ചു;\n(ബി) ഒഡെപെക് വഴി വിദേശത്ത് ജോലി ലഭിക്കുന്നതിനുള്ള മാനദണ്ഡം എന്താണ് ;\n(സി) ഒഡെപെകിന്റെ ഡാറ്റാബാങ്കില് ഇപ്പോള് എത്ര പേരാണ് രജിസ്റര് ചെയ്തിട്ടുള്ളത് ; യോഗ്യത തിരിച്ച് വ്യക്തമാക്കാമോ ?\nസാങ്കേതിക വിദഗ്ധര് അന്യസ്ഥലത്ത് തൊഴില് തേടുന്ന അവസ്ഥ\n(എ) അഭ്യസ്തവിദ്യരും സാങ്കേതിക പരിജ്ഞാനമുള്ളവരുമായ യുവജനങ്ങള് തൊഴിലന്വേഷിച്ച് അന്യസംസ്ഥാനങ്ങളില് പോകുന്നതായി ശ്രദ്ധയില്‍പ്പെട്ടിട്ടുണ്ടോ ;\n(ബി) ഇത് സംബന്ധിച്ച് എന്തെങ്കിലും കണക്കുകള് സര്‍ക്കാരിന്റെ പക്കലുണ്ടോ ; എങ്കില് വിശദാംശം നല്‍കുമോ ;\n(സി) ഇത്തരം വിവിധ മേഖലകളില് വൈദഗ്ധ്യമുള്ള തൊഴിലാളികളെ സംസ്ഥാനത്തിനകത്ത് തന്നെ ജോലി നല്‍കി നിലനിര്‍ത്തുന്നതിനും അവര്‍ക്ക് അനുയോജ്യമായ തൊഴില് കണ്ടെത്തുന്നതിനുമുള്ള അവസരങ്ങള് ഒരുക്കിക്കൊടുക്കുന്നതിനും എന്തെങ്കിലും പദ്ധതികള് ആവിഷ്ക്കരിക്കുമോ ?\nസമഗ്രമായ തൊഴില് നയം\n(എ) സമഗ്രമായ ഒരു തൊഴില് നയം രൂപീകരിക്കുവാന് ഉദ്ദേശിച്ചിട്ടുണ്ടോ; വിശദമാക്കുമോ;\n(ബി) രൂപീകരിക്കുന്ന കരട് നയത്തില് ട്രേഡ് യൂണിയനുകളുടെയും ഇതുമായി ബന്ധപ്പെട്ടവരുടെയും അഭിപ്രായങ്ങള് ഉള്‍പ്പെടുത്തുമോ;\n(സി) ആയത് എന്ന് നടപ്പാക്കാനാണ് ഉദ്ദേശിക്കുന്നത്?\nസംസ്ഥാനത്ത് പുതിയ തൊഴില് നയം\n(എ) സംസ്ഥാനത്ത് പുതിയ തൊഴില് നയം എന്നുമുതല് നടപ്പാക്കാനാണ് ഉദ്ദേശിക്കുന്നത്;\n(ബി) ഇതു നടപ്പാക്കുന്നതിന് മുന്‍പ് ബന്ധപ്പെട്ടവരുടെ അഭിപ്രായങ്ങള് ആരായുമോ ?\n(എ) സംസ്ഥാനത്ത് നിലനില്‍ക്കുന്ന നോക്കുകൂലിമൂലമുള്ള ബുദ്ധിമുട്ടുകളില് നിന്ന് ജനങ്ങള്‍ക്കു മോചനം നല്‍കാന് എന്തെല്ലാം കാര്യങ്ങളാണ് നടപ്പിലാക്കാനുദ്ദേശിക്കുന്നതെന്ന് വ്യക്തമാക്കുമോ;\n(ബി) ജനങ്ങളുടെ പരാതിപരിഹരിക്കുന്നതിന് ഹെല്‍പ്പ് ലൈന് തുടങ്ങാന് ഗവണ്‍മെന്റ് നടപടി സ്വീകരിക്കുമോ;\n(സി) ഗാര്‍ഹിക രംഗത്ത് കയറ്റിറക്കിന് ഉടമകള്‍ക്ക് പൂര്‍ണ്ണ സ്വാതന്ത്യ്രം നല്‍കാന് നടപടി എടുക്കുമോ?\nചുമട്ടു തൊഴിലാളികള്‍ക്ക് രജിസ്ട്രേഷന്\n(എ) സംസ്ഥാനത്ത് ചുമട്ടുകൂലി ഏകോപിപ്പിക്കുവാന് എന്തെല്ലാം നടപടികളാണ് സ്വീകരിച്ചിട്ടുള്ളത് ;\n(ബി) ചുമട്ടുകൂലി ഏകോപിപ്പിക്കുന്നതിനായി ഒരു വിദഗ്ധസമിതിയെ നിയോഗിക്കുവാന് ഗവണ്‍മെന്റ് ഉദ്ദേശിക്കുന്നുണ്ടോ ;\n(സി) ചുമട്ടുതൊഴിലാളികള്‍ക്ക് രജിസ്ട്രേഷന് കാര്‍ഡ് നല്‍കുമോ ?\nബാര്‍ബര്-ബ്യൂട്ടീഷ്യന് ക്ഷേമ പദ്ധതിയിലെ ആനുകൂല്യങ്ങള്\n(എ) ബാര്‍ബര്-ബ്യൂട്ടീഷ്യന് ക്ഷേമപദ്ധതിയിലെ ആനുകൂല്യങ്ങള് കാലോചിതമായി പരിഷ്കരിക്കുവാന് നടപടി സ്വീകരിക്കുമോ ;\n(ബി) 60 വയസ്സ് പൂര്‍ത്തിയായവരും പ്രായാധിക്യത്താല് ബാര്‍ബര്-ബ്യൂട്ടീഷ്യന് ക്ഷേമ പദ്ധതിയില് അംഗമാകാന് കഴിയാത്തതുമായ ബ്യൂട്ടീഷ്യന്‍മാര്‍ക്ക് പെന്‍ഷന് അനുവദിക്കുവാന് നടപടി സ്വീകരിക്കുമോ ?\nപടക്കനിര്‍മ്മാണ തൊഴിലാളികള്‍ക്ക് ക്ഷേമനിധി\n(എ) അസംഘടിതമേഖലയായ പടക്ക നിര്‍മ്മാണ ത്തിലും വില്പനയിലും ലൈസന്‍സ് എടുത്തിട്ടുളളവരും, അവരുടെ കീഴില് ജോലി ചെയ്യുന്നവരുമായി എത്ര തൊഴിലാളികള് ഉണ്ട് ;\n(ബി) ഈ മേഖലയില് പണി എടുക്കുന്നവര്‍ക്ക് എന്തെങ്കിലും ആനുകൂല്യങ്ങള് നല്‍കുന്നുണ്ടോ ; പെന്‍ഷന്, സൌജന്യ ഇന്‍ഷ്വറന്‍സ് ക്ഷേമനിധി എന്നിവ ഏര്‍പ്പെടുത്താന് നടപടി സ്വീകരിക്കുമോ ;\n(സി) പ്രസ്തുത മേഖലയിലെ തൊഴിലാളികളുടെ തൊഴില് സംരക്ഷണത്തിന് എന്തെല്ലാം നടപടികള് സ്വീകരിക്കാനാണ് ഉദ്ദേശിക്കുന്നതെന്ന് വ്യക്തമാക്കുമോ ;\n(ഡി) തൊഴിലിന്റെ റിസ്ക് പരിഗണിച്ച് അപകടങ്ങള് സംഭവിക്കുമ്പോള് ആനുകൂല്യം നല്‍കാന് നിയമ നിര്‍മ്മാണം നടത്തുമോ ?\nമോട്ടോര് തൊഴിലാളി ബോര്‍ഡ് നടത്തുന്ന പദ്ധതികള്\n(എ) മോട്ടോര് തൊഴിലാളി ബോര്‍ഡ് നടത്തുന്ന പദ്ധതികള് എന്തെല്ലാം; ആനുകൂല്യം ലഭിക്കുന്നതിനുവേണ്ട പ്രധാന യോഗ്യതകള് എന്തെല്ലാമാണ്; പെന്‍ഷന് ലഭിക്കാന് വേണ്ട യോഗ്യതയെന്താണ്;\n(ബി) പ്രസ്തുത ബോര്‍ഡിന്റെ ഫണ്ടില് ഇപ്പോള് എന്തു തുകയാണുള്ളത്; ഏതൊക്കെ ബാങ്കുകളിലാണ് ഇതിന്റെ നിക്ഷേപം;\n(സി) അപകടം സംഭവിച്ചവര്‍ക്കും മരണപ്പെട്ടവര്‍ക്കും എത്ര തുകയാണ് ആനുകൂല്യം; ഇതിനകം എത്രപേര്‍ക്ക് ഇത് നല്‍കിയിട്ടുണ്ട്; വിശദമാക്കാമോ?\nകര്‍ഷകതൊഴിലാളികള്‍ക്കുളള പെന്‍ഷന് കുടിശ്ശിക\n(എ) സംസ്ഥാനത്ത് എത്ര കര്‍ഷകതൊഴിലാളികള്‍ക്കാണ് പെന്‍ഷന് നല്‍കിവരുന്നത്;\n(ബി) ഓണത്തിന് മുമ്പ് കുടിശ്ശിക അടക്കം പെന്‍ഷന് വിതരണം നടത്തുന്നതിന് തീരുമാനിച്ചിരുന്നോ;\n(സി) എത്ര ഗ്രാമപഞ്ചായത്തുകള് പ്രസ്തുത പെന്‍ഷന് ഓണത്തിനു മുമ്പ് വിതരണം ചെയ്തിട്ടുണ്ട്;\n(ഡി) പെന്‍ഷന് യഥാസമയം വിതരണം നടത്താന് നടപടി സ്വീകരിക്കാത്ത ഗ്രാമപഞ്ചായത്തുകള്‍ക്കെതിരെ സ്വീകരിച്ച നടപടി എന്തൊക്കെയാണ് ; വിശദാംശം ലഭ്യമാക്കുമോ?\nബാല നീതി നിയമം\n(എ) സംസ്ഥാനത്ത് ബാലവേല പൂര്‍ണ്ണമായും നിരോധിക്കുന്നതിനുള്ള നടപടികള് സ്വീകരിക്കുമോ;\n(ബി) ബാലനീതിനിയമം ഫലപ്രദമായി നടപ്പിലാക്കുന്നുണ്ടോ;\n(സി) അന്യസംസ്ഥാനങ്ങളില് നിന്നും കുട്ടികളെ കൊണ്ടുവന്ന് ബാലവേലകള് ചെയ്യുന്നതുമായി ബന്ധപ്പെട്ട് എത്ര കേസ്സുകള് രജിസ്റര് ചെയ്തിട്ടുണ്ട്?\nതിരുവമ്പാടി ഐ.ടി.ഐ. യില് തസ്തിക അനുവദിക്കാന് നടപടി\n(എ) തിരുവമ്പാടി നിയോജകമണ്ഡലത്തിലെ തിരുവമ്പാടി ഐ.ടി.ഐ. യുടെ നിലവിലെ പ്രവര്‍ത്തന രീതി വ്യക്തമാക്കാമോ;\n(ബി) ലക്ഷക്കണക്കിന് രൂപ വിലയുള്ള പരിശീലന ഉപകരണങ്ങളുടെ സുരക്ഷിതത്വത്തിനു വേണ്ടി വാച്ചര് തസ്തിക അനുവദിക്കാന് നടപടി സ്വീകരിക്കുമോ;\n(സി) സ്ഥാപനത്തിലേയ്ക്ക് അനുവദിച്ചിട്ടുള്ള തസ്തികകള് ഏതൊക്കെയാണെന്ന് പറയാമോ;\n(ഡി) സ്ഥാപനത്തില് ഒഴിഞ്ഞുകിടക്കുന്ന തസ്തികകളിലേയ്ക്ക് ഉടന് നിയമനം നടത്തുമോ?\nചെറുകിട കച്ചവടക്കാരനായിരുന്ന ശ്രീ. എം. റ്റി. ചാക്കോയ്ക്ക് പെന്‍ഷന്\n(എ) ചെറുകിട കച്ചവടക്കാര്‍ക്കും ഫുട്പാത്ത് കച്ചവടക്കാര്‍ക്കും നിലവില് ക്ഷേമനിധിയും പെന്‍ഷനും നല്‍കുന്നുണ്ടോ; ഇവരില് നിന്ന് ക്ഷേമനിധി വിഹിതമായി എത്ര രൂപ വീതമാണ് പിരിച്ചെടുക്കുന്നത്; ഇവര്‍ക്ക് പെന്‍ഷന് ലഭിക്കുന്നതിനുള്ള നിബന്ധനകളും നടപടികളും എന്താണെന്ന് വ്യക്തമാക്കാമോ;\n(ബി) ചേര്‍ത്തലയില് മിനി ഫുട്വെയേഴ്സ് എന്ന സ്ഥാപനം നടത്തിയിരുന്ന, ശ്രീ. എം. റ്റി. ചാക്കോ (ക്ഷേമനിധി നം. ഡി.ഡബ്ള്യു.എഫ്.ഡി. 1306) യ്ക്ക് പെന്‍ഷന് നല്‍കാത്തത് എന്തുകൊണ്ടാണെന്ന് വ്യക്തമാക്കാമോ;\n(സി) വൃദ്ധനും രോഗിയുമായ ശ്രീ. എം. റ്റി. ചാക്കോയ്ക്ക് പെന്‍ഷന് അനുവദിച്ചു നല്‍കാന് നടപടി സ്വീകരിക്കുമോ ?\n(എ) കേന്ദ്ര സര്‍ക്കാര് ന്യൂനപക്ഷ കേന്ദ്രീകൃത മേഖലയില് അനുവദിച്ച ഐ.ടി.ഐ. കള് തുടങ്ങുന്നതില് സംസ്ഥാനം അലംഭാവം കാണിക്കുന്നതായ ആക്ഷേപം ശ്രദ്ധയില്‍പ്പെട്ടിട്ടുണ്ടോ ;\n(ബി) ന്യൂനപക്ഷങ്ങള്‍ക്ക് നല്‍കിയ ഈ ആനൂകൂല്യം പ്രാവര്‍ത്തികമാക്കാന് മുന്‍കൈ എടുക്കുമോ ;\n(സി) ന്യൂനപക്ഷ ഐ.ടി.ഐ.കള് സ്ഥാപിക്കാന് മുന് സര്‍ക്കാര് തീരുമാനിച്ചിട്ടുള്ള സ്ഥലങ്ങള് ഏതെല്ലാമാണെന്ന് വ്യക്തമാക്കാമോ ?\nമാറഞ്ചേരി ഐ.ടി.ഐ. യ്ക്ക് പുതിയ കെട്ടിടം\n(എ) പൊന്നാനി താലൂക്കിലെ മാറഞ്ചേരിയിലുള്ള ഗവണ്‍മെന്റ് ഐ.റ്റി.ഐ. നിലവില് വാടക കെട്ടിടത്തില് പ്രവര്‍ത്തിക്കുന്നതു മൂലം വിദ്യാര്‍ത്ഥികള്‍ക്കുള്ള ബുദ്ധിമുട്ടുകള് ശ്രദ്ധയില്‍പ്പെട്ടിട്ടുണ്ടോ;\n(ബി) ഐ.റ്റി.ഐ.യ്ക്ക് എം.എല്.എ. ഫണ്ടില് നിന്നും അനുവദിച്ച 30 ലക്ഷത്തിന്റെ ബില്‍ഡിംഗ് പണികള് പൂര്‍ത്തീകരിച്ചാലും കെട്ടിടം പണി പൂര്‍ത്തീകരിക്കാന് സാധിക്കില്ല എന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(സി) എങ്കില് പുതിയ ബജറ്റില് പറഞ്ഞിട്ടുള്ള ഒരു കോടി രൂപയുടെ ബില്‍ഡിംഗ് പ്രവൃത്തികള് തുടങ്ങുന്നതിന് തുക അനുവദിക്കാന് നടപടി സ്വീകരിക്കുമോ;\n(ഡി) എങ്കില് പുതിയ ബ്ളോക്കിന്റെ പണികള് എന്ന് തുടങ്ങാനാകും?\nകാഞ്ഞങ്ങാട് എരിക്കുളം ഐ.ടി.ഐ. യ്ക്ക് സ്വന്തം കെട്ടിടം\n(എ) കാഞ്ഞങ്ങാട് മണ്ഡലത്തിലെ എരിക്കുളത്ത് പ്രവര്‍ത്തിക്കുന്ന ഐ.ടി.ഐ.ക്ക് സ്വന്തം കെട്ടിടം നിര്‍മ്മിക്കുന്നതിനുളള നടപടികള് ആരംഭിച്ചിട്ടുണ്ടോ;\n(ബി) ഐ.ടി.ഐ. ഇപ്പോള് പ്രവര്‍ത്തിക്കുന്ന എല്.പി. സ്കൂളിന്റെ പരിമിതികള് ശ്രദ്ധയില്‍പ്പെട്ടിട്ടുണ്ടോ;\n(സി) ഉണ്ടെങ്കില് ഐ.ടി.ഐ. ക്ക് പുതിയ കെട്ടിടം നിര്‍മ്മിക്കുന്ന നടപടികള് ത്വരിതപ്പെടുത്തുമോ ?\nഐ.റ്റി.ഐ.കളിലെ ഡി.റ്റി.പി. ഇന്‍സ്ട്രക്ടര് തസ്തിക\n(എ) സംസ്ഥാനത്തെ ഐ.റ്റി.ഐ. കളില് ഡി.റ്റി.പി. ഇന്‍സ്ട്രക്ടര് തസ്തികകള് നിലവിലുണ്ടോ; എങ്കില് ഈ തസ്തികകള്‍ക്ക് അനുവാദം നല്‍കിയത് എന്നാണ്; എത്ര തസ്തികകളാണ് അനുവദിച്ചിട്ടുള്ളത്; എവിടെയെല്ലാമാണ് തസ്തിക അനുവദിച്ചിട്ടുള്ളതെന്ന് അറിയിക്കുമോ;\n(ബി) ഈ തസ്തികയിലേയ്ക്കുള്ള യോഗ്യത, നിയമന രീതി എന്നിവ എന്താണ്; സ്പെഷ്യല് റൂള് നിലവിലുണ്ടോ; എങ്കില് അതിന്റെ പകര്‍പ്പ് ലഭ്യമാക്കുമോ;\n(സി) നിലവില് എത്ര ഒഴിവുകളാണുള്ളത്; ഇതില് എത്ര ഒഴിവുകളാണ് പി.എസ്.സി.യ്ക്ക് റിപ്പോര്‍ട്ട് ചെയ്തിട്ടുള്ളത്?\nമലപ്പുറം മണ്ഡലത്തില പുതിയ ഐ.ടി.ഐ.\n(എ) മലപ്പുറം ജില്ലയില് പ്രവര്‍ത്തിക്കുന്ന സര്‍ക്കാര്, പ്രൈവറ്റ് മേഖലയിലെ ഐ.ടി.ഐ. കളുടെ പേരു വിവരവും, ഓരോ സ്ഥാപനത്തിലും നിലവിലുള്ള കോഴ്സുകളും അവയ്ക്ക് അംഗീകാരം ഉണ്ടോയെന്നും വ്യക്തമാക്കുമോ ;\n(ബി) ഐ.ടി.ഐ.കളിലെ സിലബസ് പരിഷ്ക്കരിക്കുന്നതിനും കൂടുതല് സാങ്കേതിക മികവ് സൃഷ്ടിക്കുന്ന ബ്രാഞ്ചുകള് അനുവദിക്കുന്നതിനും നടപടികള് സ്വീകരിക്കുമോ ;\n(സി) ജില്ലയില് പുതിയ ഐ.ടി.ഐ. കള് ആരംഭിക്കാന് ഉദ്ദേശിക്കുന്നുണ്ടോ ; എങ്കില് മലപ്പുറം മണ്ഡലത്തില് പുതിയ ഐ.ടി.ഐ. ആരംഭിക്കുമോ ?\n(എ) മുന്‍സര്‍ക്കാരിന്റെ കാലത്ത് നടപ്പിലാക്കിയ സമഗ്ര ആരോഗ്യ ഇന്‍ഷ്വറന്‍സ് പദ്ധതി നിലവിലുണ്ടോ;\n(സി) ഈ പദ്ധതിയില് ഉള്‍പ്പെട്ടിട്ടുളള സ്വകാര്യ ആശുപത്രികള്‍ക്ക് സര്‍ക്കാരില് നിന്ന് തുക ലഭിക്കാത്തതു കാരണം വിദഗ്ദ്ധ ചികിത്സ ലഭിക്കാത്ത സാഹചര്യം ശ്രദ്ധയില് പ്പെട്ടിട്ടുണ്ടോ;\n(ഡി) എങ്കില് അപ്രകാരം സാഹചര്യമുണ്ടാകാനുളള കാരണം വ്യക്തമാക്കാമോ;\n(ഇ) ഈ വര്‍ഷം ഈ പദ്ധതിക്ക് നീക്കിവച്ചിട്ടുളള തുകയുടെ വിശദാംശങ്ങള് ലഭ്യമാക്കാമോ;\n(എഫ്) സാധാരണക്കാര്‍ക്കും തൊഴിലാളികള്‍ക്കും ബി.പി.എല്. വിഭാഗക്കാര്‍ക്കും ഏറെ ഗുണകരമായ ഈ പദ്ധതി കാര്യക്ഷമമായി നിലനിര്‍ത്തുവാന് നടപടി സ്വീകരിക്കുമോ ?\nആരോഗ്യ ഇന്‍ഷ്വറന്‍സ് പദ്ധതി - സ്വകാര്യ ആശുപത്രികളുടെ ചൂഷണം\n(എ) ആരോഗ്യ ഇന്റഷ്വറന്‍സ് പദ്ധതിയുടെ കീഴില് വരുന്ന സ്വകാര്യ ആശുപത്രികള് പലതും ചികിത്സയ്ക്കെത്തുന്ന രോഗികളില് നിന്നും 30000/- രൂപയില് താഴെ ചികിത്സാ ചെലവ് നിലനില്‍ക്കുമ്പോള് തന്നെ പണമീടാക്കുകയും ചികിത്സ നല്‍കാന് മടികാണിക്കുകയും ചെയ്യുന്നതായി ശ്രദ്ധയില്‍പ്പെട്ടിട്ടുണ്ടോ ; ഇത്തരം കേസുകളില് ഏതെങ്കിലും ആശുപത്രിക്കെതിരെ നടപടി സ്വീകരിച്ചിട്ടുണ്ടോയെന്ന് വ്യക്തമാക്കുമോ ;\n(ബി) ഇന്‍ഷ്വറന്‍സ് കവറേജ് ലഭിക്കേണ്ട രോഗികളില് നിന്നും അന്യായമായി പണമീടാക്കുകയും ചികിത്സ നല്‍കാന് മടികാണിക്കുകയും ചെയ്യുന്ന സ്വകാര്യ സ്ഥാപനങ്ങള്‍ക്കെതിരെ ആര്‍ക്കാണ് പരാതി നല്‍കേണ്ടത് ; ഇതിന്റെ നടപടികള് വിശദമാക്കാമോ ?\n(എ) ഇ.എസ്.ഐ. ആശുപത്രികളുടെയും ഡിസ്പെന്‍സറികളുടെയും നവീകരണത്തിന് എന്തെല്ലാം കര്‍മ്മപരിപാടികളാണ് ആസൂത്രണം ചെയ്തിരിക്കുന്നത്;\n(ബി) ആശുപത്രികളുടെ നവീകരണത്തിന് കേന്ദ്ര ഫണ്ട് ലഭ്യമാണോ;\n(സി) നവീകരണത്തിന് സംസ്ഥാന - കേന്ദ്ര മേഖലകളിലുള്ള വിവിധ പൊതുമേഖലാ സ്ഥാപനങ്ങളുടെ കോര്‍പ്പറേറ്റ് സാമൂഹ്യപ്രതിബദ്ധത പ്രയോജനപ്പെടുത്തുമോ ?\nകുന്നത്ത് പേപ്പര് മില് തൊഴിലാളികള്‍ക്ക് ഇ.എസ്.ഐ. ആനുകൂല്യം\n(എ) നെന്മാറ മണ്ഡലത്തിലെ മുതലമട പഞ്ചായത്തില് പ്രവര്‍ത്തിക്കുന്ന കുന്നത്ത് പേപ്പര് മില് തൊഴിലാളികള്‍ക്ക് ഇ.എസ്.ഐ. ആനുകൂല്യം ലഭിക്കുന്നത് സംബന്ധിച്ച് അപേക്ഷ പരിഗണനയില് ഉണ്ടോ ;\n(ബി) അപേക്ഷയുടെ നിലവിലെ സ്ഥിതി വ്യക്തമാക്കുമോ ;\n(സി) അടിയന്തിര പ്രാധാന്യത്തോടെ കുന്നത്ത് പേപ്പര് മില് തൊഴിലാളികള്‍ക്ക് ഇ.എസ്.ഐ. ആനുകൂല്യം നടപ്പിലാക്കുന്നതിന് നടപടി സ്വീകരിക്കുമോ ?\nആലപ്പുഴ ഇ.എസ്.ഐ. ആശുപത്രിയുടെ പ്രവര്‍ത്തനം\n(എ) ആലപ്പുഴ ഇ.എസ്.ഐ. ആശുപത്രിയില് ഡോക്ടര്‍മാര് ഉള്‍പ്പെടെ എത്ര ജീവനക്കാരാണുളളത്; ഇവരുടെ തസ്തിക തിരിച്ച് അനുവദനീയമായ തസ്തികകളുടെയും, ഇപ്പോള് ജോലി ചെയ്യുന്നവരുടേയും, ഒഴിവുളള തസ്തികകളുടെയും വിശദാംശം അറിയിക്കുമോ;\n(ബി) ഒഴിവുളള തസ്തികകളില് നിയമനം നടത്തുന്നതിന് എന്തു നടപടികളാണ് സ്വീകരിച്ചിട്ടുളളത്;\n(സി) ഇ.എസ്.ഐ. ആശുപത്രിയില് ആവശ്യമായ മരുന്നില്ല എന്ന പരാതി ശ്രദ്ധയില്‍പ്പെട്ടിട്ടുണ്ടോ; ഉണ്ടെങ്കില് ആവശ്യമായ മരുന്ന് എത്തിച്ച് രോഗികള്‍ക്ക് ലഭ്യമാക്കുവാന് നടപടി സ്വീകരിക്കുമോ;\n(ഡി) ഇ.എസ്.ഐ. ആശുപത്രി കെട്ടിടങ്ങളുടെ ശോച്യാവസ്ഥ പരിഹരിക്കുവാന് എന്ത് നടപടിയാണ് സ്വീകരിക്കുവാന് ഉദ്ദേശിക്കുന്നതെന്ന് വ്യക്തമാക്കുമോ ?


Friday 22 June 2018 7:35 pm IST\nപോലീസ് വേഷങ്ങളിലും മറ്റു കഥാപാത്രങ്ങളിലും അവയെ കടന്ന് മമ്മൂട്ടി എന്ന നടന് കൂടുതല് സംസാരിക്കാറുണ്ട്. എന്നാല് അബ്രഹാമിന്റെ സന്തതികളിലെ ഡെറിക് അബ്രഹാം എന്ന മമ്മൂട്ടിയുടെ പോലീസ് ഓഫീസര് അത്യാവശ്യത്തിനു മാത്രമേ സംസാരിക്കുന്നുള്ളൂ. ഈ ചിത്രത്തില് തന്നെ ഏറ്റവും കുറവ് സംസാരിക്കുന്നതും നായകനായ മമ്മൂട്ടിയുടെ ഡെറിക്കു തന്നെയാണ്.\nവീട്ടില് നിന്നും പ്രേക്ഷകനെ തിയറ്ററിലേക്കു ക്ഷണിക്കുന്ന മമ്മൂട്ടി ചിത്രങ്ങളുടെ ഓളം ഒടുങ്ങിയെന്നു വിധിയെഴുതാനായിട്ടില്ലെന്ന് ഉറപ്പിക്കുന്ന സിനിമയാണ് അബ്രഹാമിന്റെ സന്തതികള്. കണ്ടിരിക്കാമെന്ന വിശേഷണത്തോടെ കണ്ടവര് ഒരുപോലെ തലകുലുക്കുന്ന ഒരു മമ്മൂട്ടിച്ചിത്രം ചെറുപ്പക്കാരുടെ നീണ്ട ക്യൂവോടെ നാളുകള്‍ക്കുശേഷം കൊട്ടക കാണുകയാണ്. തിക്കും തിരക്കുമായി ചിത്രം കേരളത്തില് കൂടുതല് സെന്ററുകളിലേക്കെത്തുന്നതായാണ് വിവരം.\nകേള്‍ക്കുമ്പോള് ബൈബിള് ചുവയുണ്ടെങ്കിലും അത്തരെമൊരു ബന്ധം ഇല്ലെന്നിരിക്കെ തന്നെ അങ്ങനെയൊരു കൗതുകം കിട്ടട്ടേ എന്നു കരുതിയാകും അബ്രഹാമിന്റെ സന്തതികള് എന്ന പേരിട്ടത്. അബ്രഹാം എന്നു പേരായ ഒരപ്പന്റെ രണ്ടു മക്കള് എന്നേ ഇതിനര്‍ഥമുള്ളൂ. സാധാരണ പോലീസ് കുറ്റാന്വേഷണ ചിത്രത്തിനു വേറൊരു അവതരണ രീതി നല്‍കിയതാണ് ചിത്രത്തെ വിജയമാക്കിയത്. ചെറിയ ചടുലമായ സീനുകള്‍കൊണ്ട് ആദ്യാവസാനം ആകാംക്ഷയുടെ മുള് മുനയില് നിര്‍ത്തി ഇടിയാതെ മുകളിലേക്കു മാത്രം ഇതിവൃത്തത്തേയും സസ്‌പെന്‍സിനേയും എത്തിച്ചതില് തിരക്കഥാകൃത്ത് ഹനീഫ് അദേനിക്കും സംവിധായകന് ഷാജി പാടൂരിനുമുള്ള പങ്ക് വലുതാണ്.\nപോലീസ് വേഷങ്ങളിലും മറ്റു കഥാപാത്രങ്ങളിലും അവയെ കടന്ന് മമ്മൂട്ടി എന്ന നടന് കൂടുതല് സംസാരിക്കാറുണ്ട്. എന്നാല് അബ്രഹാമിന്റെ സന്തതികളിലെ ഡെറിക് അബ്രഹാം എന്ന മമ്മൂട്ടിയുടെ പോലീസ് ഓഫീസര് അത്യാവശ്യത്തിനു മാത്രമേ സംസാരിക്കുന്നുള്ളൂ. ഈ ചിത്രത്തില് തന്നെ ഏറ്റവും കുറവ് സംസാരിക്കുന്നതും നായകനായ മമ്മൂട്ടിയുടെ ഡെറിക്കു തന്നെയാണ്. പോലീസ് ഓഫീസറായാല് വലിയ ആദര്‍ശ ഗരിമ വലിയ വായില് വലിച്ചു വാരി പറയുക എന്ന അമിതഭാഷണം പാടെ ഇതില് ഒഴിവാക്കപ്പെട്ടിരിക്കുന്നു. നാല്‍പ്പതു കഴിഞ്ഞ ഒരു മധ്യവയസ്‌ക്കന്റെ പക്വമായ നോട്ടവും ഭാവവവും ശരീരഭാഷയും മാനറിസങ്ങളുംകൊണ്ട് മമ്മൂട്ടിയുടെ ഡെറിക്കിന് മികവേറെയാണ്. വേഷങ്ങളില് നിന്നും മാറി മുപ്പതു വയസും കൂളിംങ് ഗ്‌ളാസും ചോക്ലേറ്റു മേക്കപ്പുമായി മമ്മൂട്ടി മാത്രമാകാറുള്ളതില് നിന്നും പിടിച്ചിരുത്തി ഡെറിക്കാക്കിയതിന്റെ ക്രഡിറ്റ് തിരക്കഥാകൃത്തിനും സംവിധായകനുമുള്ളതാണ്. അതുകൊണ്ട് അബ്രഹാമിന്റെസന്തതികള് മമ്മൂട്ടിയുടേതു മാത്രമാകുന്നില്ല.\nഒരു കൊലപാതകത്തില് യഥാര്‍ഥ കുറ്റവാളിയെ കണ്ടെത്തി ആരോപണ വിധേയനായി ജയിലില് അകപ്പെട്ട അനുജന് ഫിലിപ്പ് അബ്രഹാമിനെ രക്ഷപെടുത്തുന്ന ഡെറിക് അബ്രഹാമിന്റെ കഥയാണ് ചിത്രം. തന്റെ കാര്യം നോക്കാതെ സ്വാര്‍ഥതമാത്രമുള്ള ചേട്ടനെ കുറ്റപ്പെടുത്തുന്ന ഫിലിപ്പിനെ രക്ഷിച്ച് താന് ശരിയായ ചേട്ടന് തന്നെയാണെന്ന് ഡെറിക് ബോധ്യപ്പെടുത്തുന്നു. ഇതിനായി ഒരു ഘട്ടത്തില് ഡെറിക്കും ഫിലിപ്പുംകൂടി നടത്തുന്ന ഡ്രാമയിലൂടെയാണ് കാര്യങ്ങള് മുന്നോട്ടു നീങ്ങുന്നത്. ക്‌ളൈമാക്‌സിലെത്തുമ്പോള് മാത്രമാണ് ഈ ഡ്രാമ മറ്റുള്ളവര് അറിയുന്നത്. ഇത് ജാംബവാന്റെ കാലംമുതലുള്ള കലാപരിപാടിയാണെങ്കിലും ഇതിന്റെ ചടുലമായ അവതരണമാണ് പാളിപ്പോകാതെ സിനിമയെ രക്ഷിക്കുന്നത്. എന്നു മാത്രമല്ല അസാധാരണ ട്വിസ്റ്റായി മാറുകയും ചെയ്യുന്നു.\nശക്തമായ സംഭാഷണങ്ങളും വലിച്ചു നീട്ടാത്ത സീനുകളും പ്രമേയം ആവശ്യപ്പെടുന്ന ഛായാഗ്രഹണവുംകൊണ്ട് കാണികളിലേക്കു വേഗം ഇറങ്ങുന്നുണ്ടു സിനിമ. പരമ്പരകൊലയാളിയുടെ വരവും പെരുമഴയും ഇരുട്ടുമൊക്കെയുള്ള ആദ്യ സീന് തന്നെ പ്രേക്ഷകന് സിനിമയിലേക്കു കയറാനുള്ള ഏണിപ്പടിയിടുന്നുണ്ട്. ഹനീഫ് അദേനി രചനയും സംവിധാനവും നിര്‍വഹിച്ച ദ ഗ്രേറ്റ് ഫാദറിലും ഇത്തരമൊരു പരമ്പര കൊലയാളിയുണ്ട്. അതൊരു ക്‌ളീഷേയാണെങ്കിലും നീണ്ടുപോകാതെ കൊലയാളിയെ കണ്ടെത്തുന്നതിനാല് ബോറാകുന്നില്ല.\nമമ്മൂട്ടിയുടെ പോലീസ് വേഷത്തിന്റെ തിളക്കം ഇതിലുമുണ്ട്. പൗരുഷമുറ്റിയ മമ്മൂട്ടിയുടെ നടപ്പും മറ്റു ചലനങ്ങളും ഡെറിക്കിന് നന്നായിണങ്ങുന്നു. ആക്ഷന് രംഗങ്ങളിലുമുണ്ട് ഈ ഇണക്കങ്ങള്. ഫിലിപ്പ് അബ്രഹാമായി വരുന്ന ആന്‍സണ് പോള് നല്ലൊരു വാഗ്ദാനമാണ്. സിദ്ദിഖ്,സുരേഷ് കൃഷ്ണ,രഞ്ജി പണിക്കര്,കനിക,തരുഷി തുടങ്ങിയവരും അണിനിരക്കുന്നു. ഗോപി സുന്ദറിന്റെ പശ്ചാത്തല സംഗീതം പ്രത്യേകം എടുത്തു പറയണം. ആല്‍ബി ആന്റെണിയുടെ ക്യാമറയും മഹേഷ് നാരായണന്റെ എഡിറ്റിങ്ങും മികവു പുലര്‍ത്തുന്നു.\nഭീകരര് കൊലപ്പെടുത്തിയ ഔറംഗസേബിന്റെ പിതാവ് ബിജെപിയിലേക്ക്\nപൗരബോധം വളര്‍ത്തുന്ന പാഠ്യപദ്ധതി വേണം: മമ്മൂട്ടി


വാക്‌സിന് എടുക്കാന് മടി; ഓടി മരത്തില് കയറി, അനുനയിപ്പിച്ച് ഉദ്യോഗസ്ഥര്, ഇടിച്ചുവീഴ്ത്തി വേറൊരാള്- വിഡിയോ\nBy സമകാലിക മലയാളം ഡെസ്‌ക് | Published: 20th January 2022 10:30 AM |\nLast Updated: 20th January 2022 10:46 AM | A+A A- |\nവൈറല് വിഡിയോയില്‍നിന്നുള്ള ദൃശ്യങ്ങള്\nന്യൂഡല്‍ഹി: രാജ്യത്ത് കോവിഡ് മൂന്നാം തരംഗം രൂക്ഷമാവുമ്പോഴും വാക്‌സിന് എടുക്കാനുള്ള കുറച്ചുപേരുടെയെങ്കിലും മടിയില് മാറ്റമില്ല. ഉത്തരേന്ത്യന് സംസ്ഥാനങ്ങളിലാണ് ഇതു കൂടുതല്. വാക്‌സിന് എടുക്കുന്നതിനു പ്രേരിപ്പിക്കുന്നതിന് എത്തുന്ന ഉദ്യോഗസ്ഥരെ കായികമായിത്തന്നെ നേരിടുന്ന ദൃശ്യങ്ങള് സാമൂഹ്യ മാധ്യമങ്ങളില് വ്യാപകമായി പ്രചരിക്കുന്നുണ്ട്.\nഉത്തര്‍പ്രദേശിലെ ബലിയയില് വാക്‌സിന് എടുക്കാന് എത്തിവരെക്കണ്ട് ഒരാള് മരത്തില് കയറുന്നതാണ് വിഡിയോയില് ഉള്ളത്. ഇയാളെ പിന്നീട് ഉദ്യോഗസ്ഥര് പറഞ്ഞു വശത്താക്കി വാക്‌സിന് എടുപ്പിച്ചു.\nമറ്റൊരാള് വാക്‌സിന് എടുക്കാന് എത്തിയ ഉദ്യോഗസ്ഥനെ കായികമായാണ് നേരിട്ടത്. വഞ്ചിയില് നിന്ന് ഇറങ്ങിയ ഇയാള് ഉദ്യോഗസ്ഥനെ അടിച്ചുവീഴ്ത്തുന്നത് വിഡിയോയില് കാണാം.\nകോവിഡ് വ്യാപനം അതിതീവ്രം\nവ്യാപനം രൂക്ഷമാകുന്നു. ഇന്നലെ മൂന്നുലക്ഷത്തിലേറെ പേര്‍ക്കാണ് കോവിഡ് സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 3,17,532 പേര് രോഗബാധിതരായതായി കേന്ദ്ര ആരോഗ്യമന്ത്രാലയം അറിയിച്ചു.\nപ്രതിദിന പോസിറ്റിവിറ്റി നിരക്ക് 16.41 ശതമാനമായി ഉയര്‍ന്നു. കഴിഞ്ഞദിവസം ടിപിആര് 15.13 ശതമാനമായിരുന്നു.ഇന്നലെ 491 പേരാണ് കോവിഡ് ബാധിച്ച് മരിച്ചത്. നിലവില് 19,24,051 രോഗബാധിതര് ചികിത്സയിലുണ്ടെന്നും ആരോഗ്യമന്ത്രാലയം വ്യക്തമാക്കി.\nഇന്നലെ 2,23,990 പേരാണ് രാജ്യത്ത് രോഗമുക്തി നേടിയത്. അതേസമയം ഒമൈക്രോണ് ബാധിതരുടെ എണ്ണം 9000 കടന്നു. 9,287 പേര്‍ക്കാണ് ഒമൈക്രോണ് സ്ഥിരീകരിച്ചത്. കഴിഞ്ഞദിവസത്തേക്കാള് 3.63 ശതമാനത്തിന്റെ വര്‍ധനയാണ് ഉണ്ടായിരിക്കുന്നത്.\nviral video വാക്‌സിന് കോവിഡ് വ്യാപനം covid vaccine മൂന്നാം തരംഗം വൈറല് വിഡിയോ vaccine hesitation north india anti vaccine campaign


കിഫ്ബിയിൽ കേരളത്തിന് ചരിത്ര നേട്ടം; മസാല ബോണ്ട് വഴി സംസ്ഥാനം സമാഹരിച്ചത് 2150 കോടി രൂപ\nകിഫ്ബിയിൽ കേരളത്തിന് ചരിത്ര നേട്ടം. മസാല ബോണ്ട് വഴി 2150 കോടി രൂപ സംസ്ഥാനം സമാഹരിച്ചു. രാജ്യത്ത് ആദ്യമായാണ് ഒരു സംസ്ഥാനം മസാല ബോണ്ട് സമാഹരിക്കുന്നത്. കേരളത്തിന്‍റെ അടിസ്ഥാന സൗകര്യ വികസന പദ്ധതികള്‍ക്കു വേണ്ടിയുള്ള ധനസമാഹരണത്തിന്‍റെ ആദ്യപടിയാണിതെന്ന് മുഖ്യമന്ത്രി പിണറായിവിജയൻ പ്രതികരിച്ചു.\nലണ്ടൻ, സിംഗപൂർ വിപണികളിൽ നിന്നാണ് സംസ്ഥാനം മസാല ബോണ്ട് ഇനത്തിൽ 2150 കോടി രൂപ സമാഹരിച്ചത്. വിദേശത്ത് നിന്ന് ആദ്യമായാണ് ഇത്രയും തുക സമാഹരിക്കുന്നത്. ഇന്ത്യയിലെ മറ്റേതൊരു സംസ്ഥാനത്തെക്കാളും, പൊതുമേഖലാ സ്ഥാപനത്തെക്കാളും ഉയര്‍ന്ന ക്രെഡിറ്റ് റേറ്റിംഗ് സ്വന്തമാക്കിയാണ് കിഫ്ബി ഈ നേട്ടം കൈവരിച്ചത്. ദേശീയപാതാ അതോറിറ്റിക്കും തെർമൽ പവർ കോർപ്പറേഷനുമായിരുന്നു നേരത്തെ മസാല ബോണ്ട് അനുവദിച്ചിരുന്നത്.\n2024 ലാണ് തുക തിരിച്ച് നൽകേണ്ടത്. 9.27 ശതമാനമാണ് കടപ്പത്രത്തിന്റെ പലിശനിരക്ക്. കേരളത്തിന്റെ അടിസ്ഥാന സൗകര്യ വികസനത്തിനാണ് ഈ തുക വിനിയോഗിക്കുക. മസാല ബോണ്ടില് പണം നിക്ഷേപിച്ച വിദേശ നിക്ഷേപകര്‍ക്ക് മുഖ്യമന്ത്രി നന്ദി അറിയിച്ചു. ആഗോള ധനകാര്യ സ്ഥാപനങ്ങള് കിഫ്ബിയുടെ പ്രവര്‍ത്തന മികവിനെയും വിശ്വാസ്യതയെയും അംഗീകരിച്ചിരിക്കുന്നുവെന്നതിന് തെളിവാണിതെന്നും മുഖ്യമന്ത്രി കൂട്ടിച്ചേർത്തു.\nഇന്ത്യന് സ്ഥാപനങ്ങള്‍ക്ക് ആഗോള ധനകാര്യ വിപണിയില് നിന്നും പണം ഇന്ത്യന് രൂപയില് സമാഹരിക്കാനുള്ള കടപത്രത്തിനെയാണ് മസാലബോണ്ട് എന്നു വിളിക്കുന്നത്.


കശ്മീരും പൗരത്വവും തിരിച്ചടിയായി; ആഗോള ജനാധിപത്യ സൂചികയിൽ ഇന്ത്യയുടെ സ്ഥാനം താഴോട്ട് - Janayugom Online\nJanuary 22, 2020, 8:32 pm\nകശ്മീരും പൗരത്വവും തിരിച്ചടിയായി; ആഗോള ജനാധിപത്യ സൂചികയിൽ ഇന്ത്യയുടെ സ്ഥാനം താഴോട്ട്\nഇക്കണോമിക് ഇന്റലിജൻസ് യൂണിറ്റ് പുറത്തിറക്കിയ ആഗോള ജനാധിപത്യ സൂചികയിൽ ഇന്ത്യയുടെ സ്ഥാനം താഴോട്ട്. 41ൽ നിന്ന് 10 സ്ഥാനം നഷ്ടപ്പെടുത്തി ഇന്ത്യ 51ാം റാങ്കിലെത്തി. തെരഞ്ഞെടുപ്പ് പ്രക്രിയ, ബഹുസ്വരത, സർക്കാരിന്റെ പ്രവർത്തനം, രാഷ്ട്രീയ പങ്കാളിത്തം, രാഷ്ട്രീയ സംസ്കാരം, പൗരസ്വാതന്ത്രം എന്നിവയെ അടിസ്ഥാനപ്പെടുത്തിയാണ് സൂചിക തയ്യാറാകുന്നത്. 2018ൽ ഇന്ത്യയുടെ സ്കോർ 7.23 ആയിരുന്നു. 2019ൽ 6.90 ആയി കുറഞ്ഞു. 9.87 സ്കോറോടെ നോർവേയാണ് പട്ടികയിൽ മുന്നിൽ. 1.08 മാർക്ക് നേടിയ ഉത്തരകൊറിയ പട്ടികയിൽ അവസാനമാണ്.\nലോകത്തെ ഏറ്റവും വലിയ ജനാധിപത്യ രാജ്യമായ ഇന്ത്യ പട്ടികയിൽ പിന്നിലേയ്ക്ക് പോകാനുള്ള കാരണങ്ങൾ കശ്മീരിന് പ്രത്യേക പദവി റദ്ദാക്കൽ, ദേശീയ പൗരത്വ പട്ടിക അസമിൽ നടപ്പാക്കൽ തുടങ്ങിയ വിവാദ വിഷയങ്ങളാണെന്ന് റിപ്പോർട്ടിൽ പറയുന്നു. ആർട്ടിക്കിൾ 370, 35 എ എന്നിവ എടുത്തുകളയുന്നതിന് മുമ്പ് വലിയ രീതിയിൽ സൈന്യത്തെ വിന്യസിച്ച് ജനങ്ങളുടെ ജനാധിപത്യ അവകാശങ്ങൾ കവർന്നതായും കുറ്റപ്പെടുത്തി. മുതിർന്ന നേതാക്കളെയടക്കം തടവിലാക്കി, ഇന്റർനെറ്റ് വിച്ഛേദിച്ച് കശ്മീരിൽ കടുത്ത നിയന്ത്രണങ്ങൾ ഏർപ്പെടുത്തിയെന്നും റിപ്പോർട്ടിൽ വ്യക്തമാക്കുന്നു.\nപൗരത്വ നിയമ ഭേദഗതി മുസ്ലിം വിഭാഗത്തിന്റെ എതിർപ്പിന് ഇടയാക്കിയിട്ടുണ്ട്. നഗരങ്ങളിൽ വലിയ രീതിയിലുള്ള പ്രക്ഷോഭത്തിനും വർഗീയ ധ്രുവീകരണത്തിനും കാരണമായെന്നും റിപ്പോർട്ടിൽ പറയുന്നു. 165 രാജ്യങ്ങളിലേയും രണ്ട് പ്രവിശ്യകളിലേയും ഭരണ വ്യവസ്ഥകളേയും രാഷ്ട്രീയ സംവിധാനങ്ങളേയും കുറിച്ച് പഠിച്ചാണ് റിപ്പോർട്ട് തയ്യാറിക്കിയത്. 22 രാജ്യങ്ങളിലാണ് പൂർണ ജനാധിപത്യം നിലവിലുള്ളത്.\nEnglish Summary: India drops 10 places in Democracy Index in ‘tumultuous year’ for Asia\nപാകിസ്ഥാനിൽ ലൈംഗികാതിക്രമങ്ങൾ കൂടുന്നതിന് കാരണം ഇന്ത്യൻ സിനിമകൾ: വിചിത്ര വാദവുമായി ഇമ്രാൻ ഖാൻ\nആദിവാസി കോളനിക്ക് സമീപം ശുചിമുറി മാലിന്യം തള്ളിയ കേസിൽ മൂന്ന് പേരെ പൊലീസ് അറസ്റ്റ് ചെയ്തു\nഅധോലോക കുറ്റവാളി ഇജാസ് ലക്ഡാവാല അറസ്റ്റിൽ\nഗര്‍ഭിണിയായപ്പോള് ഇഷ്ടക്കേട് ; പൊലീസ് ഇടപെട്ട് ഒരാഴ്ച മുമ്പ് കല്യാണം ; യുവതിയെ കൊന്ന് പെട്രോളൊഴിച്ച് കത്തിച്ചു ; 22 കാരന് അറസ്റ്റില്


[www.keralites.net] à´¦à´¿à´¶à´¾à´¬àµ‡à´¾à´§à´®à´¿à´²àµà´²à´¾à´¤àµà´¤ à´°à´£àµà´Ÿàµ à´ªà´¾à´°àµâ€à´Ÿàµà´Ÿà´¿à´•à´³àµâ€ | | Email OF The Day\n[www.keralites.net] à´¦à´¿à´¶à´¾à´¬àµ‡à´¾à´§à´®à´¿à´²àµà´²à´¾à´¤àµà´¤ à´°à´£àµà´Ÿàµ à´ªà´¾à´°àµâ€à´Ÿàµà´Ÿà´¿à´•à´³àµâ€ |\nകോണ്‍ഗ്രസ് എന്തു പറഞ്ഞാലും അതെല്ലാം സുവിശേഷ പ്രസംഗകന്റെ ശബ്ദഘോഷം പോലെയാണ്. ഏതാനും ദിവസങ്ങള്‍ക്കു മുമ്പ് പ്രവര്‍ത്തക സമിതി അംഗങ്ങളും സംസ്ഥാന അധ്യക്ഷന്മാരുമുള്‍പ്പെടെ നൂറോളം പ്രതിനിധികളുടെ യോഗത്തിലും കോണ്‍ഗ്രസിന്റെ അവസ്ഥ വ്യത്യസ്തമായിരുന്നില്ല. അതിജീവനത്തിന്റെ വികാരങ്ങളുയര്‍ത്തുന്ന പ്രഭാഷകനെപ്പോലെയാണ് പാര്‍ട്ടി അഭിനയിച്ചത്. എതിരാളികളെ ആക്രമിച്ചുകൊണ്ടുമാത്രം അതിജീവനം നേടാനാവില്ല. കുതിച്ചുയരുന്ന വിലക്കയറ്റത്തെക്കുറിച്ചും ഒടുങ്ങാത്ത അഴിമതിക്കഥകളെക്കുറിച്ചുമുള്ള ചോദ്യങ്ങള്‍ക്ക് ഉത്തരം കിട്ടേണ്ടതുണ്ട്.\nയോഗത്തില് പങ്കെടുത്തവര്‍ക്ക് സ്വന്തം നാട്ടുകാരോട് തൃപ്തികരമായ മറുപടി പറയേണ്ടതുണ്ട്. ഖജനാവിനെ കൊള്ളയടിക്കുന്ന അഴിമതികള് തുടരുമ്പോള്‍തന്നെ തകരുന്ന സമ്പദ്വ്യവസ്ഥയെ പിടിച്ചുനിര്‍ത്താനുള്ള നടപടികളൊന്നുമുണ്ടാകുന്നില്ല. എന്നിട്ടും ഇതിന് ഔദ്യോഗിക വിശദീകരണമൊന്നുമില്ല. നമ്മള് പ്രശ്നങ്ങള് തരണംചെയ്യുമെന്ന പ്രധാനമന്ത്രി മന്‍മോഹന് സിങ്ങിന്റെ മുദ്രാവാക്യമോ വിമര്‍ശകര്‍ക്കെതിരായ കോണ്‍ഗ്രസ് അധ്യക്ഷ സോണിയ ഗാന്ധിയുടെ ആക്രമണമോ പ്രയോജനം ചെയ്യില്ല. പാര്‍ട്ടി അനുയായികള് പണ്ടത്തെപ്പോലെ അത്ര പാവങ്ങളല്ല ഇപ്പോള്. അവര്‍ക്ക് കാര്യങ്ങള് ബോധ്യപ്പെടണം.\nകോണ്‍ഗ്രസ് നേതാക്കളുടെ, പ്രത്യേകിച്ച് ധനമന്ത്രി പ്രണബ് മുഖര്‍ജിയുടെ അമിത ആത്മവിശ്വാസം ജനങ്ങള് അത്രക്കങ്ങ് സ്വീകരിക്കുന്നുമില്ല. സര്‍ക്കാരിന്റെ പ്രവര്‍ത്തനമാകട്ടെ, ഒട്ടും മെച്ചമല്ല. പൊതു തെരഞ്ഞെടുപ്പ് രണ്ട് വര്‍ഷം മാത്രം അകലെയാണ്. സമ്പദ് വ്യവസ്ഥയും വോട്ടര്‍മാരുടെ ജീവിത നിലവാരവും മെച്ചപ്പെടുത്താനുള്ള നടപടികള്‍ക്ക് അത്രയേറെ സമയമില്ല.\nമന്ത്രിസഭയില് കാര്യമായ അഴിച്ചുപണി ഉണ്ടാകുമെന്ന് ഞാന് കരുതി. രാഹുല് ഗാന്ധി കൂടുതല് നിര്‍ണായക റോളിലെത്തുമെന്നും പുതുമയാര്‍ന്ന സാമ്പത്തിക പരിഷ്കാരങ്ങള് കൊണ്ടുവരുമെന്നും പ്രതീക്ഷിച്ചു. ആസന്നമായ രാഷ്ട്രപതി തെരഞ്ഞെടുപ്പിനെത്തുടര്‍ന്നുള്ള പരിമിതികള് മനസ്സിലാക്കാവുന്നതാണ്. എന്നാല്, സ്വന്തം നോമിനിയെ രാഷ്ട്രപതി ഭവനിലെത്തിക്കാനുള്ള ശ്രമങ്ങളാണ് സര്‍ക്കാരിന്റെ തളര്‍ച്ചക്ക് കാരണമെന്ന് പാര്‍ട്ടിക്ക് പറയാനാകില്ല. കോണ്‍ഗ്രസ് വലിയൊരവസരമാണ് നഷ്ടമാക്കിയത്. ആശയ ദാരിദ്യ്രം നേരിടുന്ന പാര്‍ട്ടിക്ക് വിലക്കയറ്റം പിടിച്ചുനിര്‍ത്താനോ ഉല്‍പാദന വളര്‍ച്ചയുണ്ടാക്കുന്നതിനോ അറിയില്ലെന്നാണ് എനിക്ക് തോന്നുന്നത്. ബദലെന്ന് പറയാവുന്ന ബി.ജെ.പിയാകട്ടെ അവിടെയുമില്ല, ഇവിടെയുമില്ല എന്ന അവസ്ഥയിലാണ്. അടുത്തിടെ, ബി.ജെ.പി അധികാരം മണത്തതാണ്. കോണ്‍ഗ്രസിനോടുള്ള ജനങ്ങളുടെ അകല്‍ച്ച അവരെ ബി.ജെ.പിയോട് അടുപ്പിക്കുമെന്നും പാര്‍ട്ടി കരുതി. എന്നാല്, സ്വന്തം പാളയത്തില്‍തന്നെ കാര്യങ്ങള് അത്ര പന്തിയല്ലാതിരിക്കേ എങ്ങനെയാണ് ബി.ജെ.പിക്ക് നേട്ടമുണ്ടാക്കാനാവുക.\nആര്.എസ്്.എസ് തുടര്‍ന്നും സ്വാധീനം ചെലുത്തുമെന്ന കാര്യം ബി.ജെ.പിക്ക് അങ്ങനെയങ്ങ് തള്ളിക്കളയാനാവില്ല; പാര്‍ട്ടിയിലെ നല്ലൊരു ഭാഗം മറ്റൊരു ഇമേജ് ആണ് ആഗ്രഹിക്കുന്നതെങ്കിലും. ഒന്നാമതായി, ആര്.എസ്.എസ് തങ്ങളുടെ രാഷ്ട്രീയ വിഭാഗമായി രൂപവത്കരിച്ചതാണ് ജനസംഘം. ഇത് പിന്നീട് ബി.ജെ.പിയായി. അതിനാല്, പിതൃത്വം തള്ളിക്കളയാനാകില്ല. രണ്ടാമതായി പാര്‍ട്ടിക്ക് സ്വന്തമായി കേഡറില്ല. മധ്യവര്‍ഗത്തില്‍നിന്നുള്ള ബി.ജെ.പി നേതൃത്വം ആര്.എസ്.എസ് പ്രചാരകരെ അത്രക്കങ്ങ് ഇഷ്ടപ്പെടുന്നില്ല. എങ്കിലും, അവര് തന്നെയാണ് പാര്‍ട്ടിയുടെ മുഖ്യ കരുത്തും. ബി.ജെ.പി ഒരു കാലത്തും യഥാര്‍ഥ അര്‍ഥത്തിലുള്ള ഒരു പാര്‍ട്ടിയായിരുന്നില്ല. ആര്.എസ്.എസുമായുള്ള ബന്ധം വിച്ഛേദിക്കാന് ആവശ്യപ്പെട്ട് ജനതാപാര്‍ട്ടി പഴയ ജനസംഘം അംഗങ്ങളെ പുറത്താക്കിയതിനോടുള്ള പ്രതികരണമായാണ് ബി.ജെ.പിയുടെ പിറവി. ബി.ജെ.പിയെ ആര്.എസ്.എസ് തങ്ങളുടെ വരുതിയിലാക്കുകയും ചെയ്തു. ആര്.എസ്.എസ് സംഘടിപ്പിച്ച പരിപാടിയില് അടല് ബിഹാരി വാജ്പേയിക്കുപോലും കാക്കി നിക്കര് ധരിച്ച് അറ്റന്‍ഷനില് നില്‍ക്കേണ്ടി വന്നു. അതിനാലാണ് ആര്.എസ്.എസിന് പാര്‍ട്ടിയെ ആഗ്രഹിക്കുമ്പോഴെല്ലാം വരുതിയിലാക്കാന് കഴിയുന്നത്. ബി.ജെ.പി അധ്യക്ഷന് നിതിന് ഗഡ്കരി ആര്.എസ്.എസ് നോമിനിയാണ്. അതുകൊണ്ടുതന്നെയാണ് എല്.കെ. അദ്വാനിക്കും ലോക്സഭയിലെ പ്രതിപക്ഷ നേതാവ് സുഷമ സ്വരാജിനും ഇഷ്ടമല്ലാതിരുന്നിട്ടും ഗഡ്കരി വീണ്ടും തെരഞ്ഞെടുക്കപ്പെട്ടത്. എതിര്‍പ്പുള്ളവരാകട്ടെ, ഒന്നും തുറന്നുപറയാന് ധൈര്യപ്പെടുന്നില്ല.\nആരെ, എപ്പോള് ഉയര്‍ത്തിക്കാണിക്കണമെന്ന് ആര്.എസ്.എസിന് അറിയാം. 2014 പൊതുതെരഞ്ഞെടുപ്പിന് ശേഷം ബി.ജെ.പി സര്‍ക്കാരുണ്ടാക്കുമ്പോള് പ്രധാനമന്ത്രിയാകുമെന്ന മട്ടിലാണ് ഗുജറാത്ത് മുഖ്യമന്ത്രി നരേന്ദ്ര മോഡിയുടെ പെരുമാറ്റം. നിരവധി പേര് പ്രധാനമന്ത്രിപദ മോഹികളായി രംഗത്തുവരുന്നതിനെ ആര്.എസ്.എസ് വിമര്‍ശിച്ചിട്ടുണ്ട്. ഒരുപക്ഷേ, മോഡിയെ ഉയര്‍ത്തിക്കാട്ടാന് സമയമായിട്ടില്ലെന്ന് സംഘടനക്ക് തോന്നുന്നുണ്ടാകാം. അല്ലെങ്കില്, ബി.ജെ.പിക്ക് വോട്ട് ചെയ്യാന് സാധ്യതയുള്ള നിഷ്പക്ഷമതികളെ മോഡി വരുന്നത് പിന്തിരിപ്പിച്ചേക്കാം എന്ന് കരുതുന്നുണ്ടാകാം.\nഎന്നാല്, മോഡിയുടെ രംഗപ്രവേശം രാജ്യത്തെ വിഭജിക്കുമെന്ന കാര്യം ആര്.എസ്.എസ് മനസ്സിലാക്കുന്നില്ല. ഗുജറാത്തില് മുസ്ലിംകളോട് ചെയ്ത ക്രൂരതയുടെ പേരില് അദ്ദേഹത്തെ അംഗീകരിക്കാന് രാജ്യം തയാറാകില്ല. തനിക്കെതിരായ അനവധി കേസുകളില്‍നിന്ന് മോഡി ഇനിയും രക്ഷപ്പെട്ടിട്ടുമില്ല. മോഡി കുറ്റവിമുക്തനാക്കപ്പെടുന്നതുവരെ ആര്.എസ്.എസിന് കാത്തിരിക്കേണ്ടി വരും.\nഅദ്വാനിയുടെ അസന്തുഷ്ടി മനസ്സിലാക്കാവുന്നതാണ്. ജനതാപാര്‍ട്ടിയില്‍നിന്ന് പുറത്തായവരെ ബി.ജെ.പിയുടെ കീഴില് ഒരുമിച്ച് കൂട്ടിയത് അദ്ദേഹമാണ്. വിധേയത്വത്തോടെ സേവിച്ച ആര്.എസ്.എസ് തന്നെ ലോക്സഭ പ്രതിപക്ഷ നേതാവാക്കിയില്ലെന്ന് അദ്ദേഹത്തിന് പരിഭവമുണ്ട്. സത്യത്തില്, പാര്‍ലമെന്ററി പാര്‍ട്ടി അധ്യക്ഷന് എന്ന പദവിയില് അദ്ദേഹത്തെ കുടിയിരുത്തിയ ബി.ജെ.പി എം.പിമാരാണ് അതിന് കാരണക്കാര്.\nതൊഴുത്തില്‍ക്കുത്തും സ്ഥാനമോഹവും പിടികൂടിയ രണ്ടു ദേശീയ പാര്‍ട്ടികളും-കോണ്‍ഗ്രസും ബി.ജെ.പിയും-രാജ്യത്തെ നയിക്കാന് യോഗ്യരല്ലെന്നത് ജനങ്ങളെ ആശയക്കുഴപ്പത്തിലാക്കുന്നു. രാജ്യത്തെ നയിക്കാന്, ചെറുതെങ്കിലും വിശാല കാഴ്ചപ്പാടുള്ള ഒരു പാര്‍ട്ടിയുണ്ടായിരുന്നെങ്കില് എന്ന് ഞാന് ആഗ്രഹിച്ചുപോകുന്നു.


വനിതകളുടെ കൂട്ടായ്മ | Catholic Church News Malayalam\nHome News വനിതകളുടെ കൂട്ടായ്മ\nവത്തിക്കാന്: അന്താരാഷ്ട്ര വനിതാ ദിനത്തില് അഭയാത്ഥികളായ വനിതകളുടെ ജീവിതാനുഭവങ്ങളും കഥകളും കേള്‍ക്കാന് വത്തിക്കാന് തയ്യാറായി. അഭയാര്‍ത്ഥികളായ വനിതകളാണ് ഏറ്റവും കൂടുതല് പ്രതിസന്ധിഘട്ടങ്ങളിലൂടെ കടന്നുപോയിട്ടുള്ളത്. അവരുടെ പ്രചോദനാത്മകമായ ജീവിതം മറ്റ് വനികതള്‍ക്ക് കൂടി മാതൃകയായിത്തീരുന്നതാണ്.\n”ഫിലിപ്പീന്‍സില് നിന്നും ലാറ്റിന് അമേരിക്കയില് നിന്നും അഭയാര്‍ത്ഥികളായി എത്തിയ അനവധി സ്ത്രീകളെ നേരിട്ട് കണ്ട് സംസാരിക്കാന് എനിക്ക് അവസരം ലഭിച്ചിട്ടുണ്ട്. ജീവിതത്തിന്റെ പല പ്രതിസന്ധിഘട്ടങ്ങളും അവര് നേരിട്ടതെങ്ങനെയെന്ന് പറഞ്ഞപ്പോള് എനിക്ക് അത്ഭുതം തോന്നിയിട്ടുണ്ട്. അപാരമായ മനശ്ശക്തിയാണ് അവര് ആ സമയങ്ങളില് പ്രകടിപ്പിച്ചത്.” മോണ്‍സിഞ്ഞോര് ഫാബിയോ ബാഗിയോ പറയുന്നു.\nഅഭയാര്‍ത്ഥികളിലൊരാളായ ദാലിയ ഖേ പറയുന്നു. ”യുദ്ധത്തിന്റെ നടുവിലായിരുന്നു ഞങ്ങളുടെ ജീവിതം. എപ്പോള് വേണമെങ്കിലും മരിച്ച് വീണേക്കാവുന്ന അവസ്ഥ. ആ സമയത്ത് എന്റെ അമ്മയാണ് ഞങ്ങളുടെ കുടുംബത്തെ താങ്ങി നിര്‍ത്തിയത്. അച്ഛന് പത്ത് വര്‍ഷമായി ഇറാഖി ജയിലിലായരുന്നു. ഒരേ സമയം പിതാവും മാതാവുമായി പെരുമാറാന് എന്റെ അമ്മയ്ക്ക് സാധിച്ചു.” ദാലിയയെപ്പോലെയുളള അനേകം സ്ത്രീകള് വത്തിക്കാന് സംഘടിപ്പിച്ച ഈ കൂട്ടായ്മയിലേക്ക് എത്തിച്ചേര്‍ന്നിരുന്നു. സ്ത്രീത്വത്തെ ബഹുമാനിക്കുക എന്നതായിരുന്നു ഈ കൂട്ടായ്മയുടെ ലക്ഷ്യം.


വളർത്തുനായ മരിച്ചതിൽ മനംനൊന്ത് യുവതി ജീവനൊടുക്കി - Media Malayalam (മീഡിയ മലയാളം)\nറായ്ഗർഗ്: വളര്‍ത്തുനായയുടെ മരണത്തിൽ മനംനൊന്ത് യുവതി തൂങ്ങിമരിച്ചു. ഛത്തീസ്ഗഡിലെ റായ്‌ഗര്‍ഗ് ജില്ലയിലാണ് സംഭവമുണ്ടായത്. ബിരുദാനന്തര വിദ്യാര്‍ത്ഥിനിയായ 23 വയസുകാരി പ്രിയാംശു സിങ്ങാണ് തെൻറ നാല് വയസുള‌ള നായ മരിച്ചതിനെ തുടര്‍ന്ന് വീട്ടിനുള‌ളില് തൂങ്ങി മരിച്ചത്. വളർത്തു നായക്കൊപ്പം സംസ്‌കരിക്കണമെന്ന് എഴുതിയ ആത്മഹത്യാ കുറിപ്പ് സ്ഥലത്ത് നിന്നും പൊലീസ് കണ്ടെടുത്തിട്ടുണ്ട്.\nനായയുടെ മരണത്തില് പ്രിയാംശു വളരെ ദുഖിതയായിരുന്നുവെന്ന് കോത്ര റോഡ് പൊലീസ് സ്‌റ്റേഷനിലെ സ്‌റ്റേഷന് ഹൗസ് ഓഫീസര് ചമന് സിന്‍ഹ പറഞ്ഞു. ചൊവ്വാഴ്‌ചയാണ് നായ മരിച്ചത്. പി‌റ്റേന്ന് പ്രിയാംശു ആത്മഹത്യ ചെയ്‌തു. സംഭവത്തില് സ്വമേധയാ കേസെടുത്തതായി പൊലീസ് പറഞ്ഞു Raigarh: A young woman hanged herself after the death of her pet dog. The incident took place in Raigarh district of Chhattisgarh. Postgraduate\nherself after the death of her pet dog\nRaigarh district of Chhattisgarh.\nThe incident took place in\nyoung woman hanged\nPrevious articleഐ.എസ്.എല്ലിൽ ഇന്ന് \nNext articleശബരിമലയിൽ അണഞ്ഞ ആഴി വീണ്ടും ജ്വലിപ്പിച്ചു\nart Web Desk - December 4, 2020\nart Web Desk - December 2, 2020\nSocial Media Web Desk - December 1, 2020\nSocial Media Web Desk - November 29, 2020


ആകാംക്ഷയോടെ ലോകം; കൊറോണക്കെതിരെയുള്ള വാക്സിന് പരീക്ഷണം ഉടന് | Coronavirus vaccine trial starts Monday in USA\nആകാംക്ഷയോടെ ലോകം; കൊറോണക്കെതിരെയുള്ള വാക്സിന് പരീക്ഷണം ഉടനെന്ന് റിപ്പോര്‍ട്ട്\nWashington D.C., First Published 17, Mar 2020, 12:14 AM IST\nവാക്സിന് സുരക്ഷിതമാണെന്നും ഉയര്‍ന്ന ഗുണനിലവാരമുള്ളതാണെന്നും ഫലം സൂക്ഷ്മമായി വിലയിരുത്തുമെന്നും വിദഗ്ധന് ഡോ. ജോണ് ട്രെഗോണിംഗ് പറഞ്ഞു.\nവാഷിംഗ്ടണ്: കൊവിഡ് 19 രോഗം തടയാനുള്ള വാക്സിന് പരീക്ഷണം നടത്താനൊരുങ്ങി അമേരിക്ക. പൂര്‍ണ ആരോഗ്യമുള്ള 45 വളന്‍റിയര്‍മാരിലാണ് വാക്സിന് കുത്തിവെക്കുകയെന്ന് അമേരിക്കന് ഗവണ്‍മെന്‍റിലെ ഉന്നതരെ ഉദ്ധരിച്ച് ബിബിസിയടക്കമുള്ള മാധ്യമങ്ങള് റിപ്പോര്‍ട്ട് ചെയ്തു. നാഷണല് ഇന്‍സ്റ്റിറ്റ്യൂട്ട് ഓഫ് ഹെല്‍ത്താണ് പരീക്ഷണത്തിന് ധനസഹായം നല്‍കിയത്. അതേസമയം, ഔദ്യോഗിക സ്ഥിരീകരണം നടത്തിയിട്ടില്ല.\nവാക്സിന് സുരക്ഷിതമാണെന്നും ഉയര്‍ന്ന ഗുണനിലവാരമുള്ളതാണെന്നും ഫലം സൂക്ഷ്മമായി വിലയിരുത്തുമെന്നും വിദഗ്ധന് ഡോ. ജോണ് ട്രെഗോണിംഗ് പറഞ്ഞു. വാക്സിന് ഫലപ്രദമായാല് മനുഷ്യരാശിക്ക് വലിയ നേട്ടമാണെന്നും അദ്ദേഹം പറഞ്ഞു. വ്യത്യസ്ത അളവിലാണ് വളന്‍രിയര്‍മാരില് വാക്സിന് കുത്തിവെക്കുക. 28 ദിവസത്തിനിടയില് കൈത്തണ്ടയില് രണ്ട് പ്രാവശ്യമാണ് കുത്തിവെക്കുക. വാക്സിന് നിര്‍മാണവും വിതരണവും പൂര്‍ത്തിയാകാന് 18 മാസമെങ്കിലും എടുക്കുമെന്നും വിദഗ്ധര് അറിയിച്ചു. കൊവിഡ് 19ന് ഇതുവരെ വാക്സിനോ മരുന്നോ കണ്ടുപിടിച്ചതായി ഔദ്യോഗിക സ്ഥിരീകരണമുണ്ടായിട്ടില്ല.


ക്യൂറ ഹെല്‍ത്‌കെയറിന്റെ ഡിജിറ്റല് റേഡിയോഗ്രാഫി സംവിധാനം വിപണിയില് - Live Newage\nകൊച്ചി : എക്‌സ്-റേയ്‌ക്ക് പകരം ഉപയോഗിക്കാവുന്ന അത്യാധുനിക സാങ്കേതിക വിദ്യയായ ഡിജിറ്റല് റേഡിയോഗ്രാഫി ഉപകരണം ക്യൂറ ഹെല്‍ത്‌കെയര് പ്രൈവറ്റ് ലിമിറ്റഡ് വിപണിയിലിറക്കി. എക്‌സ്-റേയേക്കാള് മികച്ച ഫലം, കുറഞ്ഞ റേഡിയേഷന് എന്നിവയ്‌ക്ക് പുറമെ ഫിലിമിന് തകരാര് സംഭവിക്കാതെ ദീര്‍ഘകാലം സൂക്ഷിച്ചുവയ്‌ക്കാമെന്നതും എക്‌സ്-റേയുമായി താരതമ്യം ചെയ്യുമ്പോള് ഡിജിറ്റല് റേഡിയോഗ്രാഫിയ്‌ക്കുള്ള മേന്‍മകളാണ്. �ഡ്രീം� എന്ന ബ്രാന്റില് അറിയപ്പെടുന്ന ക്യൂറയുടെ ഡിജിറ്റല് റേഡിയോഗ്രാഫി സംവിധാനത്തിന്റെ പ്രത്യേകത ഒരേ ഒരു ഡിറ്റക്‌റ്റര് ഉപയോഗിച്ച് ശരീരത്തിന്റെ എല്ലാ ഭാഗങ്ങളുടേയും ചിത്രം എടുക്കാമെന്നതാണ്. രണ്ടാമതൊരു ഡിറ്റക്‌റ്റര് വാങ്ങാനുള്ള തുക ലഭിക്കാന് ഇത് സഹായകമാകുന്നു. ഇന്ത്യയിലേക്ക് ഡിജിറ്റല് റേഡിയോഗ്രാഫി കൊണ്ടുവന്ന ആദ്യ കമ്പനിയാണ് ക്യൂറയെന്ന് കമ്പനി ചീഫ് എക്‌സിക്യൂട്ടീവ് ഓഫീസര് ബാലസുബ്രഹ്മണ്യം പറഞ്ഞു. മറ്റ് സംവിധാനങ്ങളെ അപേക്ഷിച്ച് 25-50 ശതമാനം കുറവ് റേഡിയേഷന് മാത്രമേ ഡ്രീം പുറപ്പെടുവിക്കുന്നുള്ളൂ. രോഗികള്‍ക്ക് പ്രത്യേകിച്ച്, കുട്ടികള്‍ക്ക് ഇത് വളരെയധികം അനുഗ്രഹമാണ്. ഫ്‌ളാറ്റ് പാനല് ടെക്‌നോളജി ആയതിനാല് ചിത്രങ്ങള് നന്നായി തെളിഞ്ഞു കാണാന് കഴിയും. അപകടത്തില്‍പെടുന്നവരുടെ പരിക്ക് പൂര്‍ണമായും കണ്ടെത്താന് ഇതു വഴി സാധിക്കുന്നു. ഒരു ദിവസം മുന്നൂറോളം രോഗികളുടെ പരിശോധനയ്‌ക്ക് ഉപയോഗിക്കാമെന്നതാണ് മറ്റൊരു പ്രത്യേകത. പരിശോധനയ്‌ക്ക് കുറഞ്ഞ സമയം മാത്രം മതി. വിശേഷാല് രീതിയില് രൂപകല്‍പന ചെയ്‌തിരിക്കയാണെന്നതിനാല് ഉപകരണം വയ്‌ക്കാന് 110 ചതുരശ്ര അടി സ്ഥലം മാത്രമേ ആവശ്യമുള്ളൂ. ഓട്ടോമാറ്റിക് എക്‌സ്‌പോഷര് കണ്‍ട്രോളായതിനാല് രോഗിക്ക് മാത്രമല്ല, ടെക്‌നോളജിസ്റ്റിനും റേഡിയേഷന് ഭീഷണി ഇല്ല. ടെലി റെഡിയോളജി റിപ്പോര്‍ടിങ് സാധ്യമാണെന്നതിനാല് രോഗം സംബന്ധിച്ച് വിദഗ്‌ധ ഡോക്‌ടര്‍മാരുടെ അഭിപ്രായങ്ങള് അപ്പപ്പോള് തന്നെ അറിയാന് കഴിയും. പരിശോധനാ ഫലങ്ങള് സിഡിയിലും ഡിവിഡിയിലും ആക്കാമെന്നതും വളരെ പ്രയോജനകരമാണ്. ഫിലിം ഉപയോഗത്തില് 80 ശതമാനത്തോളം ലാഭിക്കാന് സാധിക്കുന്നു. കൃത്യമായ പരിശോധനാ ഫലം കുറഞ്ഞ ചെലവില് ലഭ്യമാക്കുന്നു എന്നതാണ് ഡിജിറ്റല് റേഡിയോഗ്രാഫിയുടെ സവിശേഷതയെന്ന് ബാലസുബ്രഹ്മണ്യം പറഞ്ഞു. റേഡിയേഷന് ഭീഷണി ഒഴിവാക്കാനും ഇത് സഹായകമാണ്. ഉന്നത സാങ്കേതിക വിദ്യയോടുകൂടിയ ഇത്തരം മെഡിക്കല് ഉപകരണങ്ങള് ചെറിയ പട്ടണങ്ങളിലും ലഭ്യമാക്കുക എന്ന ലക്ഷ്യത്തോടുകൂടിയാണ് ക്യൂറ മുന്നേറുന്നതെന്ന് അദ്ദേഹം വ്യക്തമാക്കി. 2001-ല് സ്ഥാപിതമായ ക്യൂറ ഹെല്‍ത് കെയര് പ്രൈവറ്റ് ലിമിറ്റഡ് ഇന്ത്യക്ക് പുറമെ മറ്റ് ഏഷ്യന് രാജ്യങ്ങളിലും ആഫ്രിക്കയിലും സാന്നിദ്ധ്യമുറപ്പിച്ചിട്ടുണ്ട്. ചെന്നൈയിലാണ് ക്യൂറയുടെ ഫാക്‌റ്ററിയും ഗവേഷണ-വികസ കേന്ദ്രവും സ്ഥാപിതമായിട്ടുള്ളത്.


ഇഡ്ഡലി മോശം ഭക്ഷണമെന്ന് ബ്രിട്ടീഷ് പ്രൊഫസര്\nഇഡ്ഡലി മോശം ഭക്ഷണമെന്ന് ബ്രിട്ടീഷ് പ്രൊഫസര്; ട്വിറ്ററില് പിന്നീട് നടന്നത് ഒരു യുദ്ധം\nആളുകള് വളരെയധികം ഇഷ്ടപ്പെടുന്ന ഒരു ഭക്ഷണം, എന്തുകൊണ്ടാണ് ഇത്രയധികം പേര് അത് ഇഷ്ടപ്പെടുന്നത് എന്ന് നിങ്ങളെ അത്ഭുതപ്പെടുത്തിയ\n09 Oct, 2020 at 09:46 AM\nദക്ഷിണേന്ത്യക്കാരുടെ ഏറ്റവും പ്രിയപ്പെട്ട പ്രഭാത ഭക്ഷണങ്ങളിലൊന്നാണ് ഇഡ്ഡലി. എണ്ണയും അധികം രുചിക്കൂട്ടുകളൊന്നും ചേര്‍ക്കാതെ ആവിയില് വേവിച്ചെടുക്കുന്ന ഇഡ്ഡലിക്ക് ആരാധകരേറെയാണ്. പൂ പോലുള്ള ഇഡ്ഡലിയും നല്ല കിടിലന് സാമ്പാറും അല്ലെങ്കില് ചട്നിയും വയറ് നിറയ്ക്കാന് ഇതിലും നല്ല വിഭവം വേറെയില്ല. മാത്രമല്ല ഓണ്‍ലൈന് വഴി ഇന്ത്യയില് ഏറ്റവുമധികം ഓര്‍ഡര് ലഭിക്കുന്ന പ്രഭാത ഭക്ഷണവും ഇഡ്ഡലിയാണത്രേ. അങ്ങിനെ ഇഡ്ഡലി ഒരു വികാരമായി മാറിയ ഇന്ത്യാക്കാരോട് ഇഡ്ഡലിയെക്കുറിച്ച് മോശം പറഞ്ഞാല് വെറുതെ വിടുമോ. പൊങ്കാലയിടുക തന്നെ ചെയ്യുമെല്ലേ.അതു തന്നെയാണ് ബ്രിട്ടീഷ് പ്രൊഫസറായ എഡ്വേര്‍ഡ് ആന്‍ഡേഴ്സണും സംഭവിച്ചത്. ഇഡ്ഡലി ഒരു ബോറന് ഭക്ഷണമാണെന്ന് ആന്‍ഡേഴ്സണ് ട്വീറ്റ് ചെയ്തതേ ഓര്‍മയുള്ളൂ. പിന്നീട് സംഭവിച്ചതെന്താണെന്ന് പറയുകയേ വേണ്ടാ. നമ്മുടെ ശശി തരൂര് അടക്കമുള്ളവര് ആന്‍ഡേഴ്സണ് മറുപടിയുമായെത്തി.\nആളുകള് വളരെയധികം ഇഷ്ടപ്പെടുന്ന ഒരു ഭക്ഷണം, എന്തുകൊണ്ടാണ് ഇത്രയധികം പേര് അത് ഇഷ്ടപ്പെടുന്നത് എന്ന് നിങ്ങളെ അത്ഭുതപ്പെടുത്തിയ ആ ഭക്ഷണമേതെന്ന സൊമാറ്റോയുടെ ചോദ്യമാണ് ട്വിറ്ററില് കടുത്ത വാദപ്രതിവാദങ്ങള്‍ക്ക് വഴി തെളിച്ചത്. ലോകത്തിലെ ഏറ്റവും ബോറന് ഭക്ഷണം ഇഡ്ഡലിയെന്നായിരുന്നു അതിന് മറുപടിയായി നോർത്തുംബ്രിയ സർവകലാശാലയിലെ ചരിത്ര അധ്യാപകനായ എഡ്വേര്‍ഡ് ആന്‍ഡേഴ്സണ് ട്വീറ്റ് ചെയ്തത്. പ്രൊഫസറുടെ ഈ മറുപടി മറ്റ് ട്വിറ്റേറിയന്‍സിന് ഇഷ്ടപ്പെട്ടില്ല. ചുട്ട മറുപടി തന്നെ കൊടുത്തു.\nഇഡ്ഡലിയുടെ സ്വാദ് മനസിലാക്കുക, ക്രിക്കറ്റ് ആസ്വദിക്കുക, ഓട്ടന്‍തുള്ളല് കാണുക തുടങ്ങിയ കാര്യങ്ങള് എല്ലാവര്‍ക്കും പറഞ്ഞിട്ടുള്ളതല്ലെന്നും, താങ്കളോട് സഹതാപം മാത്രമേ തോന്നുന്നുള്ളുവെന്നും ശശി തരൂര് എം.പി മറുപടി നല്‍കി. തരൂരിന്റെ മകന് ഇഷാന് തരൂരും ആന്‍ഡേഴ്സണിനെതിരെ രംഗത്ത് വന്നിരുന്നു. അതേസമയം തരൂര് തന്റെ ട്വീറ്റ് കാണുമെന്ന് താന് ഭയപ്പെട്ടിരുന്നുവെന്നും, താനിപ്പോള് തരൂരിന്റെ പുസ്തകം വായിച്ചു കൊണ്ടിരിക്കുകയാണെന്നും എഡ്വേര്‍ഡ് ട്വീറ്റ് ചെയ്തു. ഇഡ്ഡലിയും പുട്ടും ഒഴികെയുള്ള ദക്ഷിണേന്ത്യന് വിഭവങ്ങള് തനിക്ക് ഇഷ്ടമാണെന്നും ട്വിറ്ററില് കുറിച്ചു.\nഇഡ്ഡലിയെ പിന്തുണച്ചുകൊണ്ട് നിരവധി പേര് രംഗത്തെത്തിയിട്ടുണ്ട്. ഗുജറാത്തിയായ തനിക്ക് ഈ ദക്ഷിണേന്ത്യന് വിഭവം വലിയ ഇഷ്ടമാണെന്നായിരുന്നു ഒരാളുടെ ട്വീറ്റ്. നിരവധി പേര് ഇഡ്ഡലിയുടെ ചിത്രങ്ങളും ട്വിറ്ററില് പോസ്റ്റ് ചെയ്തിട്ടുണ്ട്.


പെണ്‍കുട്ടിയെ (ആണ്‍കുട്ടിയെയും) പഠിപ്പിക്കേണ്ടത്.. – Thurannezhuthu\n04/11/2016 17/11/2016 Rithwik3 Comments on പെണ്‍കുട്ടിയെ (ആണ്‍കുട്ടിയെയും) പഠിപ്പിക്കേണ്ടത്..\nപെണ്‍കുട്ടിയെ (ആണ്‍കുട്ടിയെയും) പഠിപ്പിക്കേണ്ടത്..\nനമ്മുടെ പെണ്‍കുട്ടികളെ തന്റേടമുള്ള സ്ത്രീകളാക്കി പാകപ്പെടുത്തുന്ന ഒരു സാമൂഹിക ചുറ്റുപാട് വരണം. രാത്രിയും ഇരുട്ടും എത്ര മേല് ആണുങ്ങളുടെതാണോ അത്ര തന്നെ പെണ്ണുങ്ങളുടേതുമാണെന്ന് അവരെ പഠിപ്പിക്കണം. രാത്രിയിലെ, ഇരുളിലെ കാട്ടുമാക്കാന്-കോക്കാന്‍പൂച്ചപ്പേടികള് കുത്തി വെക്കാതെ അവരെ അപകടങ്ങള്‍ക്കെതിരെ ജാഗരൂകരാക്കാന് പ്രാപ്തരാക്കണം.\nരാത്രിയില് കടവാവലുകള് മാത്രമല്ല, മനോഹരപൌര്‍ണമികളും ആമ്പല്‍പ്പൂവിടരലുകളും മുല്ലപ്പൂവാസനകളും മിന്നാമിന്നിക്കൂട്ടങ്ങളും ഉണ്ടെന്നു പറഞ്ഞു കൊടുക്കണം. ഇരു കൂട്ടര്‍ക്കും ലിംഗസമത്വതിന്റെയും പരസ്പരബഹുമാനത്തിന്റെയും സൗഹാര്‍ദ്ദത്തിന്റെയും പാഠങ്ങള് പകര്‍ന്നു കൊടുക്കണം. ഒപ്പം തന്നെ അതിര്‍വരമ്പുകള് കെട്ടേണ്ടിടത്ത് കൃത്യമായി അതിര്‍വരമ്പുകള് കെട്ടാനും അവയെ അതിലംഘിക്കാന് ആരെയും അനുവദിക്കാതിരിക്കാനും അവരെ പഠിപ്പിക്കണം.\nപ്രതിരോധത്തിന്റെ പാഠങ്ങള് ചെറുപ്പത്തിലേ അവരെ പഠിപ്പിക്കണം. രാത്രിയെന്നോ പകലെന്നോ ഇല്ലാതെ തങ്ങളുടെ നേര്‍ക്ക് നീളുന്ന കാമവെറിക്കണ്ണുകളില് കനല്‍നോട്ടങ്ങളുടെ കഠാര കുത്തിയിറക്കാന് അവരെ ബോധ്യപ്പെടുത്തണം.\nതങ്ങള്‍ക്കു നേരെ നീളുന്നത് സഹായ ഹസ്തങ്ങളാണെങ്കില് സ്വീകരിക്കാനും കരാളഹസ്തങ്ങളാണെങ്കില് അരിഞ്ഞു കളയാനും അവളുടെ കൈകള്‍ക്ക് കരുത്തു പകരണം. ആണിടങ്ങളോ പെണ്ണിടങ്ങളോ അല്ല, മറിച്ചു പൊതു ഇടങ്ങളാണ് ഉണ്ടാകേണ്ടത് എന്ന് വരും തലമുറക്കെങ്കിലും പറഞ്ഞു കൊടുക്കണം. സര്‍വോപരി ഒരു നാണയത്തിനു രണ്ടു വശങ്ങളുണ്ടെന്നും നിഷ്കളങ്കരായ പുരുഷഹൃദയങ്ങളെ ചൂഷണം ചെയ്യരുതെന്നും അവരെ പ്രത്യേകം പഠിപ്പിക്കണം!\nCategories articleTags # ലിംഗസമത്വം, #ആണ്‍കുട്ടികള്, #പെണ്‍കുട്ടികള്, #GenderEquality, #GirlChild\n3 thoughts on “പെണ്‍കുട്ടിയെ (ആണ്‍കുട്ടിയെയും) പഠിപ്പിക്കേണ്ടത്..”\nAthira Rose Babu 14/06/2018 — 7:33 am\nDeepak Raj 07/12/2016 — 9:12 pm\nRithwik 07/12/2016 — 9:29 pm\nNext രാഗവിചാരങ്ങള് – 1\nസക്കറിയയുടെ തേൻ- മാജിക്കൽ റിയലിയസത്തിന്‍റെ ഉത്തരാധുനിക വേർഷൻ


10 വയസ്സില് 190 കിലോ! 12ാം വയസ്സില് കൂട്ടുകാരോടൊപ്പം കളിച്ചു രസിച്ച് ആര്യ; ശരീരഭാരത്തെ കൈപ്പിടിയിലൊതുക്കി ഏറ്റവും ഭാരമേറിയ കുട്ടി - BIGNEWSLIVE | Latest Malayalam News\nലോകത്തിലെ ഏറ്റവും ഭാരമേറിയ കുട്ടിയെന്ന റെക്കോര്‍ഡിന്റെ ഉടമയായിരുന്നു ഇന്‍ഡോനേഷ്യയിലെ ആര്യ പെര്‍മന. 10 വയസ്സില് 190.5 കിലോയായിരുന്നു ആര്യയുടെ തൂക്കം. കിടക്കയില് നിന്ന് സ്വയം എഴുന്നേല്‍ക്കാന് പോലുമാകാതെ അവസ്ഥയിലായിരുന്നു ആര്യ. തന്റെ പ്രായത്തിലുള്ളവര് കളിച്ചു നടക്കുമ്പോള് ആര്യ ജീവിതം കിടക്കയില് തള്ളിനീക്കുകയായിരുന്നു.\nആര്യ ചെറുപ്പം മുതലേ വാരിവലിച്ച് ഭക്ഷണം കഴിക്കുമായിരുന്നു. ഇതോടെ വയസ്സുകൂടുന്നതിന് അനുസരിച്ച് ഭാരമേറി വരികയും പത്താം വയസ്സില് റെക്കോര്‍ഡ് തൂക്കമായ 190.5 ല് എത്തുകയുമായിരുന്നു. ശരീരഭാരം 190 കടന്നതോടെ ആരോഗ്യസ്ഥിതി ഏറെ വഷളായി.\nമൊബൈലിലും മറ്റും കളികളിലേര്‍പ്പെടുകയല്ലാതെ മറ്റൊന്നും ചെയ്യാനാകില്ല. പൊണ്ണത്തടി കാരണം സ്‌കൂളില് പോകാന് സാധിച്ചതുമില്ല. ഒടുവില് ഈ വിഷമ സന്ധിയില് നിന്ന് പരിഹാരം കാണാന് ഭാരം കുറയ്ക്കാനുള്ള കഠിന ശ്രമങ്ങള്‍ക്ക് ആര്യ വിധേയനായി.\nഒരു ഡയറ്റീഷ്യന്റെ ഉപദേശപ്രകാരം ചികിത്സാ വിധികള് പിന്‍തുടര്‍ന്നു. ബാര്യാട്രിക് ശസ്ത്രക്രിയയ്ക്കും വിധേയനായി. 2017 മെയ് മാസത്തിലെ ആദ്യത്തെ ശസ്ത്രക്രിയയിലൂടെ 20 കിലോ ശരീരഭാരമാണ് കുറച്ചത്. പിന്നീട് കടുത്ത ഡയറ്റും വ്യായാമവുമാണ് ആര്യക്ക് ഡോക്ടര്‍മാര് വിധിച്ചത്. പഴങ്ങളും പച്ചക്കറികളും മാത്രം കഴിക്കാനേ ആര്യയ്ക്ക് അനുവാദമുണ്ടായിരുന്നുള്ളൂ. ശസ്ത്രക്രിയ കഴിഞ്ഞശേഷം ഡയറ്റിലൂടെ 16 കിലോ കൂടി കുറഞ്ഞു. എന്നാല് അതുകൊണ്ടൊന്നും ഒന്നുമായില്ല. നൂറു കിലോയില് താഴെ ശരീരഭാരം വരുന്നതിനായി ആര്യ ഇനിയും മെലിയണമായിരുന്നു. അങ്ങനെ ഡയറ്റ് വീണ്ടും കടുത്തതാക്കി.\nഅങ്ങനെ കഠിന ശ്രമങ്ങളിലൂടെ 96 കിലോ കുറയ്ക്കാന് ആര്യയ്ക്ക് സാധിച്ചു. 12 കാരനായ ആര്യയ്ക്കിപ്പോള് സുഹൃത്തുക്കള്‍ക്കൊപ്പം കളിക്കാനാകും. ഫുട്‌ബോളും ബാഡ്മിന്റണും ആര്യ സ്ഥിരമായി കളിക്കാറുണ്ട്. ദിവസേന രണ്ട് കിലോമീറ്റര് ഓടും. സ്‌കൂളില് പോകാനും സാധിക്കുന്നു. ഇനിയും ഏറെ മെലിയണം എന്നതാണ് ആര്യയുടെ ആഗ്രഹം. എന്നിട്ട് വലുതാകുമ്പോള് ഒരു ഫുട്‌ബോള് താരമാകണം എന്നാണ് മോഹം.\nTags: Arya Permanafattest boyweight


സുമനസ്സുകൾ കനിഞ്ഞാൽ രക്ഷപ്പെടുന്നത് ഒരു കുടുംബം\nമനോരമ ലേഖകൻ January 29, 2020 05:57 PM IST\nതിരുവനന്തപുരം ∙ ഇരു വൃക്കകളും തകരാറിലായ യുവാവ് ചികിത്സാ സഹായം തേടുന്നു. സമുമനസ്സുകൾ കനിഞ്ഞാൽ രക്ഷപ്പെടുന്നത് ഒരു കുടുംബമാണ്. തിരുവനന്തപുരം, കുര്യാത്തി, അനന്തപുരം റസിഡന്റ്സ് അസോസിയേഷൻ ടിസി 41/1175 പത്മവിലാസം വീട്ടിൽ വാടകയ്ക്കു താമസിക്കുന്ന രാജ്കിരൺ (28) ആണു ചികിത്സയിലുള്ളത്. ഇദ്ദേഹത്തിനു 12 വയസ്സുള്ളപ്പോൾ അച്ഛൻ മരിച്ചു. ഇതേ രോഗത്തെത്തുടർന്നായിരുന്നു മരണം. പ്രമേഹ രോഗിയായ അമ്മയുടെ സംരക്ഷണയിലാണ് രാജ്കിരണും ഇളയ സഹോദരനും കഴിഞ്ഞത്.\nപ്രമേഹ രോഗത്തെത്തുടർന്ന് അമ്മയുടെ ഇരുകാലുകളും മുറിച്ചു മാറ്റേണ്ടി വന്നു. അതോടെ കുടുംബ ഭാരം ഏൽക്കേണ്ടി വന്നു. അനുജന്റെ വിദ്യാഭ്യാസമായിരുന്നു പ്രധാന ലക്ഷ്യം. രാജ്കിരൺ ജോലി ചെയ്താണ് അനുജനെ പഠിപ്പിച്ചതും വീടിന്റെ വാടകയും അമ്മയുടെ ചികിത്സാച്ചെലവുകൾ നടത്തിയതും. അപ്പോഴാണു രോഗം വില്ലനായി വീണ്ടുമെത്തിയത്.\nഇത്തവണത്തെ ഇര രാജ് കിരണായിരുന്നു. രണ്ടു വ‍ൃക്കകളും തകരാറിലാണെന്നാണ് ഡോക്ടർമാർ പറഞ്ഞിരിക്കുന്നത്. വൃക്ക മാറ്റിവയ്ക്കുന്നതുൾപ്പെടെയുള്ള ചികിത്സാച്ചെലവ് 20 ലക്ഷം രൂപയാണ്. വാടക കൊടുക്കാൻ പോലും കഴിയാത്ത കുടുംബത്തിനു സങ്കൽപിക്കാൻ കഴിയാത്തതാണിത്. സുമനസ്സുകൾ കനിഞ്ഞാൽ രക്ഷപ്പെടുക ഒരു കുടുംബമാണ്. സഹായത്തിനായി നാട്ടുകാർ ചികിത്സാസഹായ നിധി രൂപീകരിക്കുകയാണ്. സെൻട്രൽ ബാങ്ക് ആറ്റുകാൽ ബ്രാഞ്ചിൽ അക്കൗണ്ട് തുടങ്ങിയിട്ടുണ്ട്. ഫോൺ: 9633208507, 6238587525, 9495903573\nസെൻട്രൽ ബാങ്ക് ആറ്റുകാൽ ശാഖ\nഅക്കൗണ്ട് നമ്പർ: 3760976586\nIFSC Code: CBIN0284968


ട്രംപിനെ തള്ളി ഇന്ത്യ; മധ്യസ്ഥതയല്ല, പിന്തുണയാണ് വാഗ്ദാനം ചെയ്തതെന്ന് യു.എസ് - ഇ വാർത്ത | evartha\nEvartha Desk 23 July 2019\nകശ്മീർ പ്രശ്‌നത്തിൽ പ്രധാനമന്ത്രി നരേന്ദ്ര മോദി തന്റെ മധ്യസ്ഥത തേടിയെന്ന യുഎസ് പ്രസിഡന്റ് ഡോണൾഡ് ട്രംപിന്റെ അവകാശവാദം നിഷേധിച്ച് ഇന്ത്യ. അത്തരത്തിൽ യാതൊരു അഭ്യർഥനയും ട്രംപിനോടു മോദി നടത്തിയിട്ടില്ലെന്നു വിദേശകാര്യ മന്ത്രാലയം വ്യക്തമാക്കി.\n‘ഇന്ത്യയും പാക്കിസ്ഥാനും ആവശ്യപ്പെട്ടാൽ കശ്മീർ വിഷയത്തിൽ മധ്യസ്ഥത വഹിക്കാമെന്നു യുഎസ് പ്രസിഡന്റ് പറഞ്ഞതായി കണ്ടു. അങ്ങനെയൊരു ആവശ്യമോ അഭ്യർഥനയോ പ്രധാനമന്ത്രി മോദി നടത്തിയിട്ടില്ല. പാക്കിസ്ഥാനുമായുള്ള എല്ലാ വിഷയങ്ങളും ഇരുരാജ്യങ്ങൾ തമ്മിലുള്ള നയതന്ത്ര വിഷയമാണ്. ഇക്കാര്യത്തിൽ മൂന്നാംകക്ഷി മധ്യസ്ഥതയുടെ ആവശ്യമില്ലെന്നാണു പ്രഖ്യാപിത നിലപാട്’–വിദേശകാര്യ മന്ത്രാലയ വക്താവ് രവീഷ് കുമാർ പറഞ്ഞു.\nഅതേസമയം, കശ്മീർ വിഷയത്തിൽ മധ്യസ്ഥതയല്ല പ്രശ്‌ന പരിഹാരത്തിനുള്ള ചർച്ചകളെ പിന്തുണക്കാമെന്നാണ് അറിയിച്ചതെന്ന് അമേരിക്ക. ഇന്ത്യയും പാക്കിസ്ഥാനും തമ്മിലുള്ള ഉഭയകക്ഷി ചർച്ചകളെ സ്വാഗതം ചെയ്യുന്നുവെന്നും എല്ലാവിധ സഹായങ്ങളും നൽകാൻ തയാറാണെന്നുമാണ് ട്രംപ് ഭരണകൂടം അറിയിച്ചതെന്നും യു.എസ് സ്‌റ്റേറ്റ് ഡിപ്പാർട്ട്‌മെന്റ് വക്താവ് വിശദീകരിച്ചു.\nവിഷയത്തിൽ മധ്യസ്ഥതക്ക് തയാറാറെന്ന ഡോണൾഡ് ട്രംപിന്റെ പ്രസ്താവന തള്ളി ഇന്ത്യ രംഗത്തെത്തിയതോടെയാണ് യു.എസ് സ്‌റ്റേറ്റ് ഡിപ്പാർട്ട്‌മെന്റ് മയപ്പെടുത്തിയ നിലപാടുമായി രംഗത്തെത്തിയത്. ”കശ്മീർ ഉഭയകക്ഷി വിഷയമായിരിക്കെ, ഇരു രാജ്യങ്ങളും തമ്മിലുള്ള ചർച്ചയിലൂടെ മാത്രമെ പ്രശ്‌നപരിഹാരം സാധ്യമാകൂവെന്ന നിലപാട് സ്വാഗതം ചെയ്യുന്നു. ഇന്ത്യ പാക്കിസ്ഥാൻ ചർച്ചകൾക്ക് പിന്തുണ നൽക്കാൻ ട്രംപ് ഭരണകൂടം തയാറാണ്”. യു.എസ് സ്‌റ്റേറ്റ് വക്താവ് അറിയിച്ചു.


അയാളുടെ കഴുത്തറക്കാനുള്ള ധൈര്യം സമാന്തയ്ക്കുണ്ടോ.. കത്തി വച്ചു.. പക്ഷെ.. കണ്ടു നോക്കൂ... | Super Deluxe: Samantha Akkineni teases withabutcher knife in new teaser, watch it here - Malayalam Filmibeat\nഅയാളുടെ കഴുത്തറക്കാനുള്ള ധൈര്യം സമാന്തയ്ക്കുണ്ടോ.. കത്തി വച്ചു.. പക്ഷെ.. കണ്ടു നോക്കൂ...\n| Updated: Friday, January 5, 2018, 16:09 [IST]\nവിവാഹ ശേഷം സമാന്ത ശക്തമായ തിരിച്ചുവരവ് നടത്തിയിരിയ്ക്കുകയാണ്. കൈ നിറയെ ചിത്രങ്ങളുമായി തിരക്കിലാണ് താരം. വിജയ് സേതുപതിയ്‌ക്കൊപ്പം അഭിനയിക്കുന്ന സൂപ്പര് ഡ്യൂലക്‌സാണ് സമാന്തയുടെ പുതിയ ചിത്രം.\nവിജയ് സേതുപതി അര്‍ധനാരിയായെത്തുന്ന ചിത്രത്തില് സമാന്തയുടെ വേഷം സസ്‌പെന്‍സായിരുന്നു. ഇപ്പോഴിതാ, കൂടുതല് സസ്‌പെന്‍സ് നിറച്ച് ചിത്രത്തിലെ ഒരു ടീസര് റിലീസ് ചെയ്തിരിയ്ക്കുന്നു.\nമറ്റൊരു താരപുത്രന് കൂടെ സിനിമയിലേക്ക്, നായകന്റെ അല്ല ഹാസ്യതാരത്തിന്റെ മകന്!!\nസമാന്തയുടെ കഥാപാത്രത്തെ മാത്രം കാണിച്ചുകൊണ്ടുള്ള, 23 സെക്കന്റ് ദൈര്‍ഘ്യമുള്ള ടീസറാണ് റിലീസ് ചെയ്തിരിക്കുന്നത്. കത്തിയും പിടിച്ച് ഒരാളുടെ കഴുത്തറുക്കാന് തുനിഞ്ഞു നില്‍ക്കുന്ന സമാന്തയെ ആണ് ടീസറില് കാണിക്കുന്നത്. ഇത് പ്രേക്ഷകരില് കൂടുതല് ആശയക്കുഴപ്പമുണ്ടാക്കുന്നു.\nഅടുത്തിടെയാണ് സംവിധായകന് കുമരരാജ് വിജയ് സേതുപതിയുടെ കഥാപാത്രത്തെ സംബന്ധിക്കുന്ന വിവരം ട്വിറ്ററിലൂടെ പങ്കുവച്ചത്. ചുവന്ന സാരിയണിഞ്ഞു നില്‍ക്കുന്ന അര്‍ധനാരിയായിട്ടാണ് സംവിധായകന് വിജയ് സേതുപതിയുടെ ശില്‍പ എന്ന കഥാപാത്രത്തെ പരിചയപ്പെടുത്തിയത്.\nഫഹദ് ഫാസില് ചിത്രത്തില് ഒരു പ്രധാന കഥാപാത്രമായി എത്തുന്നു. സംവിധായകന് മിഷ്‌കിന് അതിഥി താരമായി എത്തുന്ന ചിത്രത്തില് രമ്യ കൃഷ്ണന് മറ്റൊരു പ്രധാന കഥാപാത്രത്തെ അവതരിപ്പിയ്ക്കുന്നു.\nആരണ്യ കാണ്ഡം എന്ന ചിത്രത്തിലൂടെ ദേശീയ പുരസ്‌കാരം നേടിയ ത്യാഗരാജന് കുമരരാജാണ് സമാന്തയെയും വിജയ് സേതുപതിയെയും കേന്ദ്ര കഥാപാത്രങ്ങളാക്കി സൂപ്പര് ഡ്യൂലക്‌സ് എന്ന ചിത്രമൊരുക്കുന്നത്.\nനാല് സംവിധായകര് ഒന്നിക്കുന്നു\nകുമരരാജിനൊപ്പം മിഷ്‌കിന്, നളന് കുമാരസ്വാമി, നീലന് ശങ്കര് എന്നിവര് ചേര്‍ന്നാണ് ചിത്രത്തിന് തിരക്കഥ ഒരുക്കിയിരിയ്ക്കുന്നത്. ഇതാദ്യമായാണ് തമിഴില് ഒരു ചിത്രത്തിന് വേണ്ടി നാല് സംവിധായകര് കൈകോര്‍ക്കുന്നത് എന്ന പ്രത്യേകതയുമുണ്ട്.\nഇനി സമാന്തയെ പരിചയപ്പെടുത്തിക്കൊണ്ട് റിലീസ് ചെയ്ത ചിത്രത്തന്റെ ടീസര് കാണാം. 23 സെക്കന്റ് മാത്രം ദൈര്‍ഘ്യമുള്ള ടീസര് ഇതിനോടകം രണ്ട് ലക്ഷത്തിലധികം ആളുകള് കണ്ടുകഴിഞ്ഞു.\nRead more about: samantha vijay sethupathi super deluxe tamil film tamil movie tamil cinema സമാന്ത വിജയ് സേതുപതി സൂപ്പര് ഡീലക്‌സ് തമിഴ്


അങ്കണവാടി ജീവനക്കാരുടെ നിയമനത്തിൽ അഴിമതി | Alappuzha | Kerala | Deshabhimani | Saturday Jul 14, 2018\nപിരിച്ചുവിട്ടവർ കൈക്കുഞ്ഞുങ്ങളുമായി പ്രതിഷേധിച്ചു\nഅങ്കണവാടി ജീവനക്കാരുടെ നിയമനത്തിൽ അഴിമതി\nപിരിച്ചുവിട്ട അങ്കണവാടി ജീവനക്കാർ ഐസിഡിഎസ് ഓഫീസറെ തടഞ്ഞുവച്ചപ്പോൾ\nആറുമാസം മുതൽ ആറു വർഷംവരെ അങ്കണവാടികളിൽ ജോലി ചെയ‌്ത വിധവകളടക്കമുള്ള വർക്കർമാരെയും ഹെൽപ്പർമാരെയും പിരിച്ചുവിട്ട് അനർഹർക്ക് നിയമനം. പിരിച്ചുവിട്ട അങ്കണവാടി ജീവനക്കാർ കൈക്കുഞ്ഞുങ്ങളുമായി ഐസിഡിഎസ് ഓഫീസറെ മണിക്കൂറുകളോളം ഓഫീസിൽ തടഞ്ഞുവച്ചു. സിപിഐ എം നേതാക്കൾ ഓഫീസറുമായി നടത്തിയ ചർച്ചയിൽ നിയമനങ്ങൾ മരവിപ്പിക്കാമെന്ന് ഉറപ്പ് നൽകിയതിനെ തുടർന്നാണ് സമരം അവസാനിപ്പിച്ചത്.\nഅങ്കണവാടികളിൽ വർഷങ്ങളായി ജോലി ചെയ്യുകയും സർക്കാർ നിയോഗിച്ച വിവിധ സർവേകളിലടക്കം സേവനം അനുഷ്ടിക്കുകയും ചെയ‌്ത ജീവനക്കാരെയാണ് മനുഷ്യത്വരഹിതമായി പിരിച്ചുവിട്ടത്. പിരിച്ചുവിടപ്പെട്ട പലരും ഇനിയൊരു ജോലിക്ക് അപേക്ഷിക്കാൻ പോലും കഴിയാത്തവിധം പ്രായപരിധി കഴിഞ്ഞവരാണ‌്. ഒഴിവുകളിലേക്ക് പുതിയ നിയമനത്തിന് അപേക്ഷ ക്ഷണിക്കുകയും നിലവിൽ ജോലി ചെയ‌്തിരുന്നവർക്ക് ഗ്രേസ് മാർക്ക് നൽകാമെന്ന് വാഗ‌്ദാനം ചെയ‌്ത‌് വഞ്ചിക്കുകയുമായിരുന്നു അധികൃതർ.\nഎന്നാൽ നഗ്നമായ അഴിമതിയാണ് ഇന്റർവ്യൂ ബോർഡ് രൂപീകരണം മുതൽ ഉണ്ടായത്. റാങ്ക് ലിസ്റ്റ് പ്രസിദ്ധീകരിച്ചപ്പോഴാകട്ടെ അർഹരെല്ലാം പുറത്തായി. ഇന്റർവ്യൂ ബോർഡംഗങ്ങളുടെ ബന്ധുക്കളും പാർശ്വവർത്തികളുമെല്ലാം ആദ്യറാങ്കുകാരായി പട്ടികയിൽ ഇടം നേടി. ഇവർക്ക് ജൂലൈ നാലിന‌് നിയമന ഉത്തരവ് നൽകി ജോലിയിൽ പ്രവേശിപ്പിച്ചു.\nആലപ്പുഴ നഗരസഭാ ചെയർമാനും യുഡിഎഫ് കൗൺസിലർമാരുമാണ് ജനുവരി, ഫെബ്രുവരി മാസങ്ങളിലായി നടന്ന ഇന്റർവ്യൂവിൽ മാറിമാറി പങ്കെടുത്തത്. പ്രതിപക്ഷ കൗൺസിലർമാരെ പല ദിവസങ്ങളായി നടന്ന ഇന്റർവ്യൂവിൽ പങ്കെടുപ്പിച്ചില്ല. മൂവായിരത്തോളം പേർ ഇൻറർവ്യൂവിൽ പങ്കെടുത്തു. ഇന്റർവ്യൂ ബോർഡിൽ പങ്കെടുത്ത യുഡിഎഫ് കൗൺസിലർമാർ ബന്ധുക്കളെയും തൽപ്പരകക്ഷികളെയും റാങ്ക് ലിസ്റ്റിൽ ഉൾപ്പെടുത്തുകയായിരുന്നു.\nഗുരുമന്ദിരം വാർഡിൽ ചിറമുറിക്കൽ രാഖി രണ്ട് അങ്കണവാടികളിലായി 635 ദിവസം ജോലി ചെയ‌്തതാണ്. ഭർത്താവ് ഉപേക്ഷിച്ച രാഖിക്ക‌് കുഞ്ഞുണ്ട‌്. അങ്കണവാടിയിലെ ജോലിയായിരുന്നു ഏക ആശ്രയം. റാങ്ക് ലിസ്റ്റിൽ രാഖിക്ക് 265‐ാം റാങ്കാണ‌് നൽകിയത‌്.\nഗുരുമന്ദിരം വാർഡിൽ വാടത്തോട്ടുങ്കൽ സിന്ധുവിന്റെ സ്ഥിതിയും വ്യത്യസ്ഥമല്ല. ഭാർത്താവുമായി വേർപിരിഞ്ഞു കഴിയുന്ന സിന്ധു രണ്ടു കുട്ടികളുടെ അമ്മയാണ്. അങ്കണവാടിയിലെ ജോലിയായിരുന്നു ആശ്രയം.സിന്ധുവിനും ജോലി നഷ്ടമായി. ഇരവുകാട് വാർഡിൽ വാലുചിറയിൽ കവിത ഒമ്പത് കൊല്ലമായി അങ്കണവാടി ജീവനക്കാരിയായിരുന്നു. 539 ദിവസം ജോലി ചെയ‌്ത കവിതയ‌്ക്ക‌് റാങ്ക‌് ലിസ്റ്റിൽ 100‐ാം സ്ഥാനം മാത്രം. കവിതയ‌്ക്കും ജോലി നഷ്ടമായി.\n656 ദിവസം അങ്കണവാടിയിൽ ജോലി ചെയ്ത അജിതകുമാരിയുടെ റാങ്ക് 256. രഞ്ജിത 2010 മുതൽ 665 ദിവസം ജോലിക്കാരിയായിരുന്നു. റാങ്ക് ലിസ്റ്റിൽ 101‐ാം സ്ഥാനം. 488 ദിവസം ജോലി ചെയ‌്ത അർച്ചനയ്ക്ക് 173‐ാം റാങ്ക് മാത്രം. 372 ദിവസം ജോലി ചെയ്ത ബിജിനിമോൾക്ക് റാങ്ക് 248. ബിനു മോൾ മാത്യു ജോലി ചെയ്തത് 348 ദിവസം. ലിസ്റ്റിൽ സ്ഥാനം 164‐ാമത്.\nനീണ്ട കാലയളവിനിടയിലാണ‌് ഇവരെല്ലാം ഇത്രയും ദിവസം ജോലി ചെയ്തത്. മൂന്നുമാസമാകുമ്പോൾ മാറ്റി നിർത്തുകയായിരുന്നു. പിന്നീട് വീണ്ടും വിളിക്കുന്നതാണ‌് രീതി.\nഅഴിമതി ലിസ‌്റ്റിൽ നിന്നും നിയമനം നൽകിയവരെ 31 ന് ശേഷം മാറ്റി നിർത്താമെന്നും ലിസ്റ്റ് മരവിപ്പിക്കാമെന്നുമാണ് ഐസിഡിഎസ് ഓഫീസർ ലേഖ സമരം നടത്തിയവർക്ക‌് ഉറപ്പ് നൽകിയത‌്. സിപിഐ എം ഏരിയ സെക്രട്ടറി വി ബി അശോകൻ, ഒ അഷ‌്റഫ‌്, കെ കെ സുലൈമാൻ എന്നിവരുടെ സാനിധ്യത്തിലായിരുന്നു ചർച്ച. ലിസ്റ്റ് റദ്ദാക്കി അർഹർക്ക് നിയമനം നൽകിയില്ലെങ്കിൽ ശക്തമായ സമരം ആരംഭിക്കുമെന്ന് അങ്കണവാടി വർക്കേഴ്സ് ആൻഡ‌് ഹെൽപ്പേഴ്സ് അസോസിയേഷൻ (സിഐടിയു) ഭാരവാഹികൾ പറഞ്ഞു.


'ജൂനിയര് സീനിയര് വ്യത്യാസം ഓഫീസിലില്ല'\n|28 Aug 2018 7:19 AM GMT\nജെയിംസ് മാത്യു (26)\nസിഇഒ, കോംഡ്യൂഡ്‌സ് പ്രൈവറ്റ് ലിമിറ്റഡ്\nചെറുപ്പത്തില് പിതാവിനെ ബിസിനസില് സഹായിക്കുമ്പോള് മുതല് സ്വന്തമായൊരു ബിസിനസ് തുടങ്ങണമെന്ന് ആഗ്രഹമുണ്ടായിരുന്നു. സോഫ്റ്റ്‌വെയര് എന്‍ജിനീയര് ആയ എനിക്ക് ചെയ്യാവുന്നൊരു സഹായം എന്ന രീതിയിലാണ് വീടിനടുത്തുള്ള ഒരു ചാരിറ്റബിള് ട്രസ്റ്റിനു വേണ്ടി വെബ്‌സൈറ്റ് ഡിസൈന് ചെയ്തു നല്‍കിയത്.\nഅങ്ങനെയാണ് വെബ് സൈറ്റ് ഡിസൈനിംഗ് കരിയറാക്കാം എന്ന ചിന്ത വന്നത്. എന്റെ സീനിയറായിരുന്ന അര്‍ച്ചനയുടെ സപ്പോര്‍ട്ടും കൂടി ആയതോടെ കോം ഡ്യൂഡ്സ് പ്രാവര്‍ത്തികമായി.\nസന്തോഷം ക്ലയ്ന്റിന്റെ സംതൃപ്തി. ടീമിനൊപ്പം നില്‍ക്കാനാണ് എനിക്കിഷ്ടം. ജൂനിയര് സീനിയര് വ്യത്യാസം ഓഫീസിലില്ല. ക്ലയ്ന്റിനെ പൂര്‍ണ സംതൃപ്തരാക്കുന്നതിലാണ്ഞ ങ്ങളുടെ ശ്രദ്ധ.\nകസ്റ്റ്‌മേഴ്‌സിന്റെ മുഖത്തെ സന്തോഷവും അവരുടെ നല്ല വാക്കുകളുമാണ് എപ്പോഴും ബിസിനസില് സന്തോഷം പകരുന്നൊരു കാര്യം. അതേപോലെ ജീവനക്കാരുടെ പ്രവര്‍ത്തനങ്ങളെ അംഗീകരിക്കുമ്പോഴുള്ള അവരുടെ പ്രതികരണം കാണുമ്പോഴും സങ്കീര്‍ണമായ ജോലികള് പൂര്‍ത്തിയാക്കുമ്പോഴുമൊക്ക ആ സന്തോഷം അനുഭവിക്കാറുണ്ട്.\nപണത്തേക്കാള് ബിസിനസിനെ കുറിച്ചുള്ള വിഷനും അതിനോടുള്ള പാഷനുമാണ് സംരംഭകര്‍ക്കു വേണ്ടത്. അതേപോലെ എപ്പോഴും ശുഭാപ്തി വിശ്വാസം കാത്തു സൂക്ഷിക്കണം.\nComdudes Pvt Ltd James Mathew Young Entrepreneurs of Kerala


വൻ ഭൂരിപക്ഷം, ലികുഡ് പാർട്ടിയുടെ നേതൃത്വത്തിലേക്ക് നെതന്യാഹുതന്നെ\nവൻ ഭൂരിപക്ഷം, ലികുഡ്...\n27 Dec 2019 3:34 AM GMT\nഇസ്രായേലിലെ ഭരണകക്ഷിയായ ലികുഡ് പാർട്ടിയുടെ നേതൃത്വത്തിലേക്കുള്ള പ്രാഥമിക തിരഞ്ഞെടുപ്പിൽ ബെഞ്ചമിൻ നെതന്യാഹുവിന് വൻ വിജയം. 72% വോട്ടുകൾ നേടിക്കൊണ്ടാണ് പാര്‍ട്ടിയിലെ സര്‍വ്വശക്തന് താന്‍തന്നെയെന്നു അദ്ധേഹം വീണ്ടും തെളിയിച്ചിരിക്കുന്നത്. ഗിദിയോൻ സാര് ആയിരുന്നു എതിരാളി. നേരത്തെ പുറത്തുവന്ന എക്സിറ്റ് പോളുകളെല്ലാം നെതന്യാഹു 70 ശതമാനത്തിലധികം വോട്ടുകൾ നേടി മികച്ച വിജയം നേടുമെന്ന് പ്രവചിച്ചിരുന്നു.\nകഴിഞ്ഞ 14 വർഷമായി ലിക്കുഡിന്റെ തലവനും പ്രധാനമന്ത്രിയുമായ നെതന്യാഹുവിനെതിരെ മൂന്ന് പ്രധാന അഴിമതി ആരോപണങ്ങള് നിലനില്‍ക്കെയാണ് പാര്‍ട്ടിക്കകത്ത് അദ്ദേഹം അജയ്യനായി തുടരുന്നത്. പാര്‍ട്ടി പ്രവര്‍ത്തകര് നല്‍കുന്ന വിശ്വാസത്തിനും പിന്തുണയ്ക്കും സ്നേഹത്തിനും നന്ദി പറഞ്ഞ അദ്ദേഹം, വരുന്ന തിരഞ്ഞെടുപ്പുകളിൽ പാര്‍ട്ടിയെ വിജയത്തിലേക്ക് നയിക്കുമെന്നും പറഞ്ഞു.\nഗിദിയോൻ സാറിനെ പാര്‍ട്ടി നേതാവായി തിരഞ്ഞെടുക്കുമെന്ന് നേരത്തെ അഭ്യൂഹങ്ങളുണ്ടായിരുന്നു. എന്നാല് നെതന്യാഹുവിന്റെ ബലഹീനതകൾ മനസ്സിലാക്കി പ്രവര്‍ത്തിക്കുന്നതില് അദ്ദേഹം പരാജയപ്പെട്ടു. അഴിമതിക്കേസില് സുപ്രീംകോടതിയുടെ നടപടി പ്രതീക്ഷിച്ചിരിക്കുകയാണ് നെതന്യാഹു. ഈ വര്‍ഷം നടന്ന രണ്ടു തെരഞ്ഞെടുപ്പുകളിലും പാര്‍ട്ടിയെ മികച്ച ഭൂരിപക്ഷത്തോടെ മുന്നിലെത്തിക്കുവാനോ സുസ്ഥിരമായൊരു സഖ്യകക്ഷി മന്ത്രിസഭ രൂപീകരിക്കുവാനോ അദ്ദേഹത്തിന് സാധിച്ചിരുന്നില്ല.\nഏകദേശം 116,000 പാര്‍ട്ടി പ്രവര്‍ത്തകര്‍ക്കാണ് വോട്ടുള്ളത്. അതില് 50% പേര് മാത്രമാണ് വോട്ടു ചെയ്തത് എന്നതും ശ്രദ്ധേയമാണ്. പാർട്ടിക്ക് പുറത്തുള്ള നെതന്യാഹുവിന്റെ എതിരാളികൾ അദ്ദേഹത്തിന്‍റെ അഴിമതിയുള്‍പ്പടെയുള്ള ആരോപണങ്ങളുമായി ശക്തമായി പ്രചരണം നടത്തിയപ്പോള് ഗിദിയോൻ സാര് അത്തരം വിഷയങ്ങളൊന്നും ആയുധമാക്കിയില്ല. പാര്‍ട്ടി പ്രവര്‍ത്തകര്‍ക്കിടയില് ഭിന്നിപ്പുണ്ടാവാതിരിക്കാനാണ് അദ്ദേഹം അങ്ങിനെ ചെയ്തത്. നെതന്യാഹുവിനെതിരെയുള്ള ആരോപണങ്ങള് വെറും മാധ്യമസൃഷ്ടി മാത്രമാണെന്ന നേതാന്യാവിന്‍റെ വാദമാണ് ഭൂരിഭാഗം ലികുഡ് മെമ്പര്‍മാരും വിശ്വസിക്കുന്നത്.